ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

 ภาพรวมการประกอบธุรกิจของบริษัทและบริษัทในเครือ

บริษัท เอส แอนด์ พี ซินดิเคท จำกัด (มหาชน) และกลุ่มบริษัทในเครือประกอบธุรกิจร้านอาหาร
กาแฟ และเครื่องดื่ม ร้านจำหน่ายผลิตภัณฑ์เบเกอรี่ และอาหารสำเร็จรูปต่าง ๆ
พร้อมทั้งเป็นผู้ผลิตในอุตสาหกรรมอาหาร ภายใต้ชื่อ เอส แอนด์ พี
ซึ่งมีรายละเอียดการดำเนินธุรกิจ ประเภทผลิตภัณฑ์สินค้าและบริการ และโครงสร้างกลุ่ม บริษัท
เอส แอนด์ พี ดังต่อไปนี้

1.1 วิสัยทัศน์ พันธกิจ และกลยุทธ์ในการดำเนินงานของบริษัท

วิสัยทัศน์

เป็นร้านอาหารไทย และ ผลิตภัณฑ์เบเกอรี่ ที่ได้รับความชื่นชอบสูงสุด

“To be the most trusted brand of Thai restaurant & Bakery”

   พันธกิจ

(1) สร้างความสุขแก่ลูกค้าอย่างสม่ำเสมอ

(2) เร่งการเจริญเติบโตผลกำไรในธุรกิจที่มีอยู่และที่เกี่ยวข้อง

(3) สร้างผลิตภัณฑ์ที่เป็นนวัตกรรมใหม่และการบริการ

(4) ดึงดูดและรักษาสมรรถนะการทำงานสูงสุดโดยการพัฒนาคนและการมีพันธกิจร่วมกัน

(5) ลดความซับซ้อนของกระบวนการทางธุรกิจและเพิ่มผลผลิต

(6) มีส่วนร่วมในชุมชนของเรา

  ค่านิยมหลัก

- Passion การทำงานด้วยใจรัก จริงจัง สร้างสรรค์

- Action การตัดสินใจที่ชาญฉลาด และทันต่อเวลา

- Teamplay การประสานงานกันอย่างคล่องแคล่วและคุ้นเคย

- Ambition ความทะเยอทะยานที่จะปรับมาตรฐานตนเองให้ดีขึ้นเรื่อยๆ

- Responsibility ความจริงใจที่จะทำในสิ่งที่ถูกที่ควร

- Achievement ความเพียรพยายามที่จะทำสิ่งที่ตั้งใจให้สำเร็จ

 

1.2 สารจากประธานกรรมการบริษัท

สวัสดีค่ะ ท่านผู้ถือหุ้น

บริษัทผ่านประสบการณ์ที่ไม่ปรกติเนื่องด้วยสถานการณ์ของโรคระบาดไวรัส โควิด19 มาตลอดทั้งปี
2563 ซึ่งนับเป็นปีที่ 47 ของบริษัท โรคระบาดนี้ส่งผลกระทบอย่างรุนแรงต่อธุรกิจทุกประเภท
โดยเฉพาะธุรกิจร้านอาหารที่ต้องปิดตัวเป็นระยะๆ เพื่อเป็นการป้องกันการแพร่กระจายของโรค
ทำให้เกิดผลกระทบต่อการดำเนินธุรกิจร้านอาหาร,ร้านเบเกอรี่
และการดำรงอาชีพของพนักงานเป็นบางส่วน แต่เมื่อวิกฤติโควิด19
เริ่มคลี่คลายลงในช่วงหลังกลางปี 2563 เป็นที่น่าชื่นใจว่าทั้งผู้บริหารและพนักงานได้ร่วมมือร่วมใจ
ร่วมพลัง ฝ่าฟัน ภัยวิกฤตินี้มาได้อย่างน่าชื่นชม แม้ว่าผลกระทบที่เกิดขึ้นทำให้ลูกค้าลดลงไป
ไม่ได้ยอดขายตามเป้าหมาย แต่ด้วยพลังแรงกายและกำลังใจที่ส่งให้กัน ช่วยกันประหยัดค่าใช้จ่าย
ช่วยกันให้การบริการลูกค้า เพื่อให้ลูกค้าได้รับการบริการที่ดี และอาหารที่อร่อย
ตามแนวคิดและนโยบาย “ลูกค้าคือคนสำคัญ” เราก็สามารถสร้างผลงานที่น่าภาคภูมิใจได้

S&P สามารถพลิกฟื้นในช่วงปลายปีได้อย่างรวดเร็ว
จนกระทั่งมีกำไรสามารถจ่ายโบนัสให้พนักงานเป็นการตอบแทนความดี ความตั้งใจ
และความทุ่มเทในการทำงานของพนักงานทุกคน และมีเงินปันผลคืนสู่ผู้ถือหุ้นทุกท่านอย่างทั่วถึง

อย่างไรก็ตาม บริษัทฯ ยังคงมีความรับผิดชอบอย่างต่อเนื่องในโครงการต่างๆเท่าที่สามารถจะทำได้
ไม่ว่าจะเป็นโครงการลดขยะและมลพิษด้วยการแยกขยะ ลดการใช้พลาสติก
ซึ่งจะส่งผลต่อสภาพแวดล้อมให้สอดคล้องกับการที่ภาครัฐรณรงค์เรื่องความสะอาดเพื่อป้องกันโรคระบาดไวรัสได้อย่างต่อเนื่องอีกด้วย

บริษัทฯขอให้สัญญาต่อทุก ๆ ท่านว่า แม้ว่าสถานการณ์โรคไวรัสโควิด 19
จะไม่สามารถหายไปจากโลกนี้ได้ในอนาคตอันใกล้นี้
แต่เราจะยังคงตั้งใจดำเนินการพัฒนาธุรกิจที่ดีอย่างต่อเนื่อง
เพื่อนำไปสู่การเจริญเติบโตอย่างมั่นคงสืบไป

ในนามของคณะกรรมการบริษัท ขอขอบคุณผู้ถือหุ้น คู่ค้า ลูกค้า
รวมทั้งผู้บริหารและพนักงานทุกท่านที่ให้ความสนับสนุนและมอบความไว้วางใจให้บริษัทฯด้วยดีเสมอมา
และในปีที่ 48 นี้ เรายังคงมุ่งมั่นรักษาและพัฒนาคุณภาพของผลิตภัณฑ์ที่ดี คุ้มค่า
และการบริการที่ประทับใจ พร้อมกันนี้ผู้บริหารและพนักงาน S&P
จะยังคงร่วมมือร่วมใจทุ่มเทในการทำงานเพื่อยกระดับการดำเนินธุรกิจบริการอาหารและเบเกอรี่ให้ดียิ่งขึ้นต่อไป

(ภัทรา ศิลาอ่อน)

ประธานกรรมการ

1.3 สารจากประธานเจ้าหน้าที่บริหาร

 

เรียน ท่านผู้ถือหุ้นทุกท่าน

ปี 2020 เป็นปีที่ทำให้เรามีวิสัยทัศน์ที่ชัดเจนมากยิ่งขึ้น เนื่องมาจากผลกระทบอย่างรุนแรงจาก
Covid-19 ทำให้เราตระหนักถึงความจริงที่สำคัญว่า นี่คือ “ยุคของการปฎิรูป” อย่างแท้จริง
บริษัทฯ ได้มีการยกระดับความระมัดระวังในการควบคุมภาระค่าใช้จ่ายต่าง ๆ ที่มีอยู่ โดยใช้แนวคิด
“Less Fixed More Flex” “ลดค่าใช้จ่ายคงที่ และ เพิ่มความคล่องตัวให้กับองค์กร”
ซึ่งมีการปรับกระบวนความคิดและแผนงานเพื่อให้บริษัทเดินไปในทิศทางที่มีประสิทธิภาพโดยเร็วที่สุด
และนั่นคือที่มาของแผนรับมือ Covid BCP ซึ่งมีจำนวน 9 แผนงานด้วยกัน
ส่งผลให้ในช่วงครึ่งปีหลังเราสามารถพลิกฟื้นจนมีผลกำไรที่ดีกว่าปี 2019

จากการที่เราได้มีการปรับโครงสร้างองค์กรและต้นทุนการผลิต เพื่อให้มีความคล่องตัวมากขึ้น
มีการปรับลดค่าใช้จ่ายส่วนกลางและค่าใช้จ่ายสนับสนุนลงอย่างมีนัยสำคัญ
ทางด้านบุคลากรเรามีการควบคุมค่าใช้จ่ายให้สอดคล้องกับยอดขาย
ซึ่งเปิดโอกาสให้พนักงานสามารถทำงานจากที่บ้านหรือสามารถพักงานด้วยความสมัครใจโดยได้รับความช่วยเหลือจากภาครัฐ
อีกทั้ง เรายังดูแลให้ความปลอดภัยกับนักเรียนและทวิภาคี
ด้วยการให้หยุดฝึกงานที่หน้าร้านไว้ชั่วคราว รวมถึงมีโครงการสำหรับพนักงานขอเกษียณก่อนกำหนด
เราได้ทำการ “ปิดด่วน” จุดขายที่ไม่สร้างผลกำไร และได้ทำการเจรจาต่อรองอัตราค่าเช่า
โดยคำนึงถึงผลประโยชน์ร่วมกันของทั้งผู้เช่าและผู้ให้เช่า ทั้งนี้
เรายังทำการยกเลิกการเช่าพื้นที่สำนักงานบางส่วนอีกด้วย

ทางด้านยอดขายนั้น
เราได้ตั้งคณะทำงานเฉพาะกิจเพื่อมุ่งเน้นทำความเข้าใจความรู้สึกและความต้องการของลูกค้า
(Customer Centric) เพื่อเพิ่มความแข็งแกร่งให้กับธุรกิจหลักของเรา คือ
ธุรกิจเค้กและเบเกอรี่ โดยพัฒนาผลิตภัณฑ์เค้กวันเกิดใหม่ ๆ ให้มีการสั่งจองล่วงหน้าสำหรับ Photo
Cake วันแม่
และขนมไหว้พระจันทร์ที่มีบรรจุภัณฑ์สวยงามเป็นที่ต้องการก็จำหน่ายหมดภายในเวลาอันรวดเร็ว
นอกจากนี้ เรายังได้นำเสนอผลิตภัณฑ์ที่ “คุ้มค่า คุ้มราคา” ออกสู่ตลาด อาทิเช่น “เค้กนุ่ม S&P”
ในราคา 98 บาท และ “ขนมขาไก่ เนยสด” ในราคาเพียง 58 บาท
ซึ่งผลิตภัณฑ์ทั้งสองนี้ได้ทำให้มียอดขายเพิ่มสูงขึ้นอย่างน่าประทับใจและตรงเป้าหมาย
ส่วนธุรกิจหลักอีกด้านของเราคือ “ธุรกิจร้านอาหาร” เราได้มีการเปิดตัวเมนูใหม่แสนอร่อย เช่น
เมนูกุ้งจัมโบ้ เน้นการปรับเพิ่มคุณภาพที่ดียิ่งขึ้นในราคาเท่าเดิม ด้านการตลาดนั้น
เราได้ให้ความสำคัญกับการบริการจัดส่งอาหารผ่านช่องทาง 1344 Delivery
โดยได้ร่วมมือกับพันธมิตรต่าง ๆ (Food Aggregators) เพื่อช่วยเพิ่มความสะดวกสบาย
และความรวดเร็วแก่ลูกค้ามากยิ่งขึ้น

ในเดือนกรกฎาคมที่ผ่านมา เป็นความภาคภูมิใจอย่างยิ่งที่เราได้รับรางวัล “# 1 Brand
Thailand” สำหรับร้านเบเกอรี่จากนิตยสาร Marketeer
เรายังคงมุ่งมั่นตั้งใจที่จะเป็นหนึ่งในใจลูกค้าในกลุ่มร้านอาหารและเบเกอรี่
เราขอสัญญาว่าจะสรรหาผลิตภัณฑ์และนวัตกรรมใหม่ ๆ เพื่อรองรับความต้องการของลูกค้าในยุค
New Normal ที่มีการเปลี่ยนแปลงรวดเร็วอย่างไม่หยุดยั้ง
เรายังคงพัฒนาบุคลากรระดับบริหารและผู้สืบทอดตำแหน่ง ให้มีความสามารถในการปรับตัวที่รวดเร็ว
และพร้อมที่จะตอบสนองความต้องการของลูกค้าได้อย่างมีประสิทธิภาพสูงสุด

ท้ายสุดนี้ ผมขอขอบคุณเป็นอย่างสูงแด่ผู้ถือหุ้น ผู้ร่วมค้า และผู้ร่วมธุรกิจในทุกมิติ
ที่ได้ยืนหยัดเคียงข้างเรา ข้ามผ่านเหตุการณ์ที่ท้าทาย โดยมีความเชื่อมั่นอย่างไม่เปลี่ยนแปลงต่อ
S&P และบุคลากรของเรา

(วิทูร ศิลาอ่อน)

ประธานเจ้าหน้าที่บริหาร

1.4 คุณธรรมเพื่อความยั่งยืน

มุ่งมั่น เติบโตธุรกิจหลัก สร้างสรรค์ ผลักดันธุรกิจใหม่

ตลอด 47 ปีที่ผ่านมา เอส แอนด์ พี “มุ่งมั่น สร้างสรรค์”
ในการพัฒนาการผลิตภัณฑ์และให้การบริการด้วยความทุ่มเท ใส่ใจ โดยยึดค่านิยม ที่ว่า “คุณภาพ
คุณค่า และคุณธรรม” เป็นหลักในการดำเนินธุรกิจเสมอมา
ซึ่งช่วยให้เรายืนหยัดอยู่บนรากฐานที่มั่นคง กอปรกับกับการบริหารจัดการด้วยความรอบคอบและรัดกุม
พร้อมไปกับความสามารถในการปรับตัวอย่างรวดเร็ว (Less Fix, More flex)
ทำให้เราสามารถก้าวผ่านวิกฤตการณ์ทั้งทางสังคมและเศรษฐกิจที่รุนแรงมาได้

เราจะมุ่งไปข้างหน้า เพื่อตอบสนองให้ทันต่อความต้องการของลูกค้าในปัจจุบันและอนาคต
เพื่อส่งมอบสินค้าและบริการที่ดีที่สุดให้กับลูกค้าของเรา
เราจะทำงานอย่างใกล้ชิดและเป็นมิตรกับกับคู่ค้า
และหุ้นส่วนของเราเพื่อสร้างความสำเร็จมั่นคงและยั่งยืนตลอดไป

คุณภาพ : หลักการที่ได้รับการถ่ายทอดมานั้นไม่เคยเปลี่ยนแปลง คือ เรื่อง
คุณภาพมาตราฐานของผลิตภัณฑ์ที่ เอส แอนด์ พี ให้ความใส่ใจควบคุมดูแลสินค้าและบริการ
ให้มีคุณภาพในทุก ๆ ขั้นตอน ตั้งแต่กระบวนการผลิตไปจนถึงการส่งสินค้าไปสู่ลูกค้า
โดยเฉพาะอย่างยิ่งสินค้าประเภทอาหารต้องมีความอร่อย สด สะอาด ปลอดภัยอยู่เสมอ นอกจากนี้
ยังมุ่งพัฒนาสินค้าและบิรการที่เปี่ยมด้วยนวัตกรรม รวมถึงการออกแบบบรรจุภัณฑ์ที่ทันสมัย
และสร้างสรรค์อย่างไม่หยุดนิ่ง ทั้งหมดล้วนเกิดขึ้นด้วยความพิถีพิถัน ความตั้งใจอย่างที่สุด
เพื่อสร้างความผูกพันที่ยั่งยืนให้กับลูกค้า ด้วยสินค้าและบริการที่ดี

คุณค่า : เพราะเราไม่ได้มุ่งเน้นเพียงแค่เรื่องคุณภาพ
แต่เรายังเล็งเห็นถึงคุณค่าของผลิตภัณฑ์ที่มีต่อจิตใจของผู้บริโภคเป็นสำคัญ ดังนั้น คุณค่า
จึงเป็นสิ่งที่เราใส่ใจ ให้ความหมาย
และเป็นเสมือนแรงผลักดันให้เราสร้างสรรค์นวัตกรรมสินค้าและบริการใหม่ ๆ
ที่เพิ่มคุณค่าให้กับลูกค้าและสังคม เพื่อให้เกิดความพึงพอใจสูงสุด และเกิดความยั่งยืนในอนาคต
อีกทั้ง ยังคำนึงถึงคุณค่าและความปลอดภัยในด้านโภชนาการ เปรียบเสมือนการส่งมอบสิ่งดี ๆ
แทนความรู้สึกจากใจเราถึงลูกค้า เพื่อผลสุดท้ายที่ลูกค้าจะได้รับคือความสุข และส่งต่อความรู้สึกดี ๆ
ที่ได้รับมานั้นให้กับคนใกล้ชิดต่อไป

คุณธรรม : เป็นปัจจัยสำคัญที่ทำให้การทำงานมีประสิทธิภาพ ประสิทธิผล มีความโปร่งใส
เราจึงปลูกฝังวัฒนธรรมที่ดีภายในองค์กร ในทุกคน ทุกระดับให้มีจิตใจที่ประปฏิบัติดี มีคุณธรรม
ตั้งอยู่บนความถูกต้อง ทั้งต่อตนเอง ลูกค้า คู่ค้า ผู้ร่วมค้า ชุมชน สังคม และสิ่งแวดล้อม
เป็นการสร้างความเชื่อมั่นให้กับลูกค้าและผู้ถือหุ้นของบริษัทว่า
การดำเนินธุรกิจของเราเป็นไปอย่างมีประสิทธิภาพ เปี่ยมไปด้วยความรับผิดชอบ โปร่งใส
สามารถตรวจสอบได้
มีความเท่าเทียมและเป็นธรรมต่อผู้มีส่วนได้เสียทุกกลุ่มเป็นความรับผิดชอบของเราเพื่อความยั่งยืนขององค์กร
สังคม ประเทศชาติ และโลกของเรา

เอส แอนด์ พี ยังคงยืนหยัดในหลัก “คุณธรรม” ซึ่งเป็นหัวใจสำคัญในการผลักดันธุรกิจ สังคม
และสิ่งแวดล้อม อย่างต่อเนื่อง โดยมุ่งมั่นในการพัฒนาผลิตภัณฑ์อาหารและเบเกอรี่ ที่รสชาติดี
ใส่ใจในสุขภาพมากยิ่งขึ้น จากการคัดสรรวัตถุดิบที่มีคุณภาพจากแหล่งวัตถุดิบชั้นเลิศ
โดยร่วมพัฒนาอย่างยั่งยืนกับเกษตรกร
เพื่อให้ทั้งองค์กรและชุมชนสามารถเติบโตไปในทิศทางเดียวกัน อีกทั้งยังคงมุ่งมั่นพัฒนาบุคลากร
พนักงานให้มีความรู้คู่คุณธรรมในการทำงาน และในการใช้ชีวิตควบคู่กันไป

คุณธรรม เพื่อความยั่งยืน จึงเป็นกลยุทธ์และรากฐานที่สำคัญของ เอส แอนด์ พี ที่ทำให้ลูกค้า
พนักงาน มีความสุข สุขภาพดี ทั้งจิตและใจ ช่วยเหลือ สนับสนุนสังคมและสิ่งแวดล้อมไปพร้อม ๆ
กันอย่างมั่นคงและยืนนาน

 1.5 ความเป็นมาและพัฒนาการที่สำคัญ 

2516 – เริ่มก่อตั้งร้านไอศกรีมเล็ก ๆ ในซอยประสานมิตร
จนเติบโตกลายเป็นร้านอาหารและเบเกอรี่ ที่มีสาขาทั้งใน

และนอกประเทศกว่า 517 สาขา

2532 – จดทะเบียนในตลาดหลักทรัพย์แห่งประเทศไทย

2533 – ร้าน “Patara” : อาหารไทยรสไทยแท้ Fine Thai Cuisine
สาขาแรกที่กรุงลอนดอน ประเทศอังกฤษ

2540 – S&P Delivery 1344 : เริ่มให้บริการจัดส่งอาหาร เครื่องดื่ม เบเกอรี่
พร้อมเสิร์ฟถึงมือคุณ

2544 – ร้าน “PATIO” : ร้านอาหารแนว Home Style Cooking ด้วยบรรยากาศเรียบง่าย
และสบาย

2546 – ร้าน “BlueCup Coffee” : กาแฟสดคุณภาพ และหลากหลายเมนูเครื่องดื่มน่าลิ้มลอง

2548 – ร้าน “VANILLA” : กลุ่มร้านอาหารที่เหมาะกับกลุ่มลูกค้าวัยรุ่นและวัยทำงาน
ด้วยเมนูที่มีเอกลักษณ์

เฉพาะตัว

2555 – ร้าน “MAISEN” : ร้านอาหารประเภททงคัตสึที่ดังที่สุดในโตเกียว
นำมาเปิดให้บริการในประเทศไทย

2556 – ร้าน “UMENOHANA” ร้านอาหารญี่ปุ่นแบบไคเซกิดั้งเดิม มีเมนูที่เป็นเอกลักษณ์ ได้แก่
เต้าหู้ และ

ปูหลากหลายเมนู

2559 – ร้าน “SNP / HQ” และ “SNP / CAFÉ” : ร้านอาหารแนวใหม่ ตกแต่งด้วยสไตล์
Industrial บรรยากาศ

โล่งโปร่งสบาย

2560 – ร้าน “นายห้าง” : ร้านอาหารสตรีทฟู้ดระดับพรีเมี่ยมที่ตกแต่งร้านด้วยสไตล์เยาวราช
ในยุค พ.ศ. 2500

ผสมผสานกับความร่วมสมัยที่สอดแทรกกลิ่นอายของวัฒนธรรมจีน

- ร้าน “Umeno Café” : ร้านคาแฟ่ลูกครึ่งญี่ปุ่น-ตะวันตก ตกแต่งสไตล์ Zen-Modern

2564 - ก้าวสู่ปีที่ 48 อย่างมั่นคงและสร้างสรรต่อไป

1.6 ภาพรวมการประกอบธุรกิจของบริษัท และบริษัทในเครือ

บริษัท เอส แอนด์ พี ซินดิเคท จำกัด (มหาชน) และกลุ่มบริษัทในเครือประกอบธุรกิจร้านอาหาร
กาแฟ และเครื่องดื่ม ร้านจำหน่ายผลิตภัณฑ์เบเกอรี่ และอาหารสำเร็จรูปต่างๆ
พร้อมทั้งเป็นผู้ผลิตในอุตสาหกรรมอาหาร ภายใต้ชื่อ เอส แอนด์ พี
ซึ่งมีรายละเอียดการดำเนินธุรกิจ ประเภทผลิตภัณฑ์สินค้าและบริการ และโครงสร้างกลุ่ม บริษัท
เอส แอนด์ พี ดังต่อไปนี้

1.6.1 กลุ่มธุรกิจภายในประเทศ

ณ วันที่ 31 ธันวาคม 2563
บริษัทมีร้านอาหารและร้านเบเกอรี่ที่ดำเนินการอยู่ภายในประเทศรวมทั้งสิ้น 502 สาขา
โดยเป็นแฟรนไชส์ 3 สาขา ถือเป็นช่องทางจัดจำหน่ายที่สำคัญและทำรายได้หลักของบริษัท
ซึ่งบริษัทได้วางตำแหน่งผลิตภัณฑ์และบริการของร้านแยกตามกลุ่มลูกค้าเป้าหมายโดยแต่ละร้านมีความโดดเด่นเฉพาะตัวที่แตกต่างกัน
ทั้งนี้เพื่อให้สามารถเข้าถึงและครอบคลุมกลุ่มลูกค้าเป้าหมายอย่างทั่วถึง อาทิ
ร้านอาหารและร้านเบเกอรี่ เอส แอนด์ พี มุ่งเน้นกลุ่มลูกค้าครอบครัว ในวงกว้าง (Mass
Customization) ในขณะที่ร้านอาหารแบรนด์อื่นมุ่งเน้นกลุ่มลูกค้าที่มีลักษณะเฉพาะเจาะจง
(Specialty Restaurant)
โดยสรุปรายละเอียดของร้านอาหารและเบเกอรี่ในประเทศของบริษัทได้ดังตาราง

+-------------------------+------------------+-----------+------------+
| ร้านอา                   | จำนวนสาขา        |           |            |
| หารและเบเกอรี่ภายในประเทศ |                  |           |            |
+-------------------------+------------------+-----------+------------+
|                         | กรุงเทพฯและปริมณฑล | ต่างจังหวัด  | รวม        |
+-------------------------+------------------+-----------+------------+
|   S&P Bakery Shop       | 187              | 148       | 335        |
+-------------------------+------------------+-----------+------------+
|   S&P Restaurant &      | 100              | 43        | 143        |
|   Bakery                |                  |           |            |
+-------------------------+------------------+-----------+------------+
|   BlueCup (Stand Alone) | 2                | -         | 2          |
+-------------------------+------------------+-----------+------------+
|   Grand Seaside         | -                | 1         | 1          |
+-------------------------+------------------+-----------+------------+
|   Patio                 | 2                | -         | 2          |
+-------------------------+------------------+-----------+------------+
|   Patara                | 1                | -         | 1          |
+-------------------------+------------------+-----------+------------+
|   Maisen                | 11               | -         | 11         |
+-------------------------+------------------+-----------+------------+
|   Umenohana             | 3                | -         | 3          |
+-------------------------+------------------+-----------+------------+
|   SNP HQ                | 1                | -         | 1          |
+-------------------------+------------------+-----------+------------+
| S&P Franchise           | 1                | 2         | 3          |
+-------------------------+------------------+-----------+------------+
| รวม                     | 328              | 194       | 502        |
+-------------------------+------------------+-----------+------------+

นอกจากนี้บริษัทยังดำเนินธุรกิจให้บริการจัดส่งอาหาร เบเกอรี่ และเครื่องคื่ม (S&P Delivery
1344) บริการจัดเลี้ยงนอกสถานที่ (S&P Catering)
และขายส่งอาหารและเบเกอรี่สำเร็จรูปอีกด้วย

 กลุ่มธุรกิจที่ดำเนินการโดยบริษัท เอส แอนด์ พี ซินดิเคท จำกัด (มหาชน)

 (1) S&P Restaurant & Bakery

ภายใต้การดำเนินการของบริษัท เอส แอนด์ พี ซินดิเคท จำกัด (มหาชน) จากธุรกิจเบเกอรี่
ไปยังธุรกิจกิจร้านอาหาร เพื่อเป็นการต่อยอดและสร้างศักยภาพในการขยายการเติบโตของบริษัทฯ
ต่อเนื่องไปสู่ร้านอาหารแบรนด์ใหม่ ๆ เอส แอนด์ พี ให้บริการแบบเต็มรูปแบบ ทั้งอาหาร เบเกอรี่
เครื่องดื่ม กาแฟ Bluecup และสินค้าพร้อมรับประทานที่หลากหลาย
ด้วยความใส่ใจในทุกรายละเอียด ตลอดจนการเลือกคัดสรรวัตถุดิบอย่างมีคุณภาพ
สร้างสรรค์เมนูจากเชฟมืออาชีพ ปรุงสดใหม่ โดยให้บริการลูกค้าหลากหลายกลุ่มตั้งแต่วัยรุ่น
คนทำงาน และสำหรับสมาชิกทุกคนในครอบครัว มีบริการหลากหลายให้เลือกทั้งการรับประทานที่ร้าน
(Eat in) การซื้อกลับบ้าน (Take away) และบริการจัดส่งให้ที่บ้าน (Delivery)
นอกจากนี้ยังเป็นร้านอาหารที่ผู้บริโภคสามารถเลือกซื้ออาหารสำเร็จรูปแช่แข็ง คุกกี้
เบเกอรี่ที่หลากหลาย และขนมไทย ซึ่งถือเป็นทางเลือกง่าย ๆ ที่อร่อยสำหรับทุก ๆ คน ตลอดวัน
สำหรับทุก ๆ โอกาส อีกทางเลือกที่เป็นอาวุธใหม่ที่สำคัญสำหรับยุคนี้

 (2) S&P Bakery & Coffee

ร้านเบเกอรี่ที่เลือกทำเลเข้าหาลูกค้าในกลุ่มต่าง ๆ ในแหล่งชุมชนทั่วไป เช่น ซูเปอร์มาร์เก็ต
ห้างสรรพสินค้า อาคารสำนักงาน สถานศึกษา โรงพยาบาล และสถานีบริการน้ำนัม
เพื่อความสะดวก รวดเร็ว ในการซื้อผลิตภัณฑ์เครื่องดื่ม กาแฟ BlueCup เบเกอรี่ เค้ก คุกกี้
แซนวิช และขนมปัง ที่อบใหมิ่สด ทุกวัน

นอกจากนี้ S&P ยังมีรูปแบบร้านที่เน้นอาหารมากขึ้น ภายใต้คอนเซ็ปต์ “S&P Food and Bakery”
ที่เน้นเจาะกลุ่มลูกค้าในโรงพยาบาล ปั๊มน้ำมัน ออฟฟิศ และมหาวิทยาลัย
ที่ต้องการอาหารพร้อมรับประทานที่ปรุงสด รสชาติอร่อยและมีคุณภาพ รวมถึงราคาที่ย่อมเยาว์
โดยเน้นทำเลในกรุงเทพฯ ปริมณฑล และครอบคลุมพื้นที่สำคัญ ๆ ในแต่ละภาคของประเทศ

 (3) BlueCup Coffee

BlueCup Coffee เป็นจุดจำหน่ายกาแฟสดคุณภาพ และเครื่องดื่มอื่น ๆ
เริ่มต้นขึ้นเป็นครั้งแรกเมื่อวันที่ 21 มกราคม 2545 ในร้าน เอส แอนด์ พี ที่ ร.พ. ศิริราช
ซึ่งในขณะนั้นเป็นช่วงที่ตลาดกาแฟสดกำลังเริ่มพัฒนาในประเทศไทย
เมื่อพิจารณาถึงความพร้อมของบริษัท ศักยภาพและทรัพยากรที่ต้องการให้ร้านเอส แอนด์ พี
มีกาแฟสดคุณภาพไว้ให้บริการ จึงถือเป็นจุดกำเนิดของชื่อ BlueCup Coffee
บริษัทมีแผนที่จะขยายร้านกาแฟ BlueCup เพื่อให้ถึงกลุ่มเป้าหมายทั้งประเทศ
นอกจากจุดขายในร้านเอส แอนด์ พีแล้ว ยังมีการริเริ่มเปิดร้านกาแฟ BlueCup
ที่เป็นแบบที่เป็นจุดขายเฉพาะ(Stand Alone) เพื่อให้บริการลูกค้าเฉพาะกาแฟ BlueCup
และเครื่องดื่มอื่น ๆ อีกด้วย โดยในปัจจุบันมีจำนวน 2 สาขาคือ สาขาห้างเซ็นทรัลเวิร์ล
และสาขาสนามบินสุวรรณภูมิ

 (4) บริการจัดส่งอาหาร : S&P Delivery 1344

ด้วยความเร่งรีบในชีวิตประจำวัน และไลฟ์สไตล์ของผู้บริโภคยุคใหม่ ที่เน้นความสะดวกสบาย
และความรวดเร็ว เพื่อตอบสนองความต้องการดังกล่าว เอส แอนด์ พี จึงให้บริการจัดส่ง อาหาร
เครื่องดื่ม เค้ก เบเกอรี่ที่หลากหลาย และผลิตภัณฑ์อาหารพร้อมรับประทาน
จัดส่งถึงบ้านและที่ทำงาน เพื่อประหยัดเวลาในการเดินทาง
และยังคงได้รสชาติความอร่อยเหมือนทานหรือดื่มที่ร้าน โดยสามารถส่งผ่านช่องทางด่าง ๆ ดังนี้

-   ทางโทรศัพท์ : โดยใช้หมายเลขพิเศษ “1344”

-   ทางเว็บไซต์ : เข้าไปยังเว็บไซต์ www.snp1344.com

-   ทาง แอปพลิเคชั่น : ดาวน์โหลดแอปพลิเคชั่นบนมือถือ ชื่อว่า “S&P Delivery”

 (5) บริการจัดเลี้ยงนอกสถานที่ : S&P Catering

บริการจัดเลี้ยง และการจัด Snack Box พิเศษ ตามความต้องการของลูกค้า
สำหรับทุกโอกาสสำคัญ ทั้งงานเล็กและงานใหญ่ ด้วยเมนูหลากหลาย ใส่ใจทุกรายละเอียด
สามารถนำเสนอรูปแบบการจัดเลี้ยงครบวงจร ทั้งอาหารไทย จีน และอาหารนานาชาติ

 (6) ธุรกิจขายส่งอาหารและขนมสำเร็จรูป และธุรกิจรับจ้างผลิต

 ธุรกิจขายส่งอาหารและขนมสำเร็จรูป (ในประเทศและต่างประเทศ)

 เอส แอนด์ พี ได้เล็งเห็นถึงช่องทางในการจัดจำหน่ายสินค้าผ่านธุรกิจขายส่ง ซึ่งสามารถกระจายสินค้าไปยังผู้บริโภคได้ในวงกว้างมากยิ่งขึ้น จึงได้ผลิตผลิตภัณฑ์อาหารและขนมสำเร็จรูปต่าง ๆ ในแบรนด์ S&P หรือสินค้าที่ร่วมมือกับคู่ค้าเป็นพิเศษ ประเภท Exclusive หรือ Only @ จัดจำหน่ายผ่านช่องทางโมเดิร์นเทรด ทั้งไฮเปอร์มาร์เก็ต ดีพาร์ทเมนต์สโตว์ ซุปเปอร์มาเก็ต และ ร้านสะดวกซื้อชั้นนำต่าง ๆ อาทิ ไส้กรอกตรา S&P Premo ขนมคุกกี้และกลุ่มขนมขบเคี้ยวตรา S&P Delio อาหารแช่แข็งตรา S&P Quick Meal วุ้นคาราจีแนนตรา S&P Jelio และ ขนมไหว้พระจันทร์ตรามังกรทอง เป็นต้น 

 ทั้งนี้บริษัทยังได้ขยายช่องทางการขายไปยัง “ต่างประเทศ” ในหลากหลายประเทศทั่วโลก อาทิ จีน สหรัฐอเมริกา ยุโรป ออสเตรเลีย เป็นต้น ในปี 2563 เอส แอนด์ พี ได้รับตราสัญลักษณ์ “Thai SELECT” สินค้าอาหารไทยสำเร็จรูป โดยตราสัญลักษณ์ “Thai SELECT” ใช้ในการรับรองร้านอาหารไทยที่มีวิธีการปรุงและรสชาติไทยที่บ่งบอกถึงอัตลักษณ์ความเป็นไทย เพื่อยกระดับร้านอาหารไทยให้เป็นที่ยอมรับและรู้จักมากขึ้น ภายใต้สโลแกน “อาหารไทยต้อง Thai SELECT” โดย เอส แอนด์ พี ได้รับมอบตราสัญลักษณ์ จำนวน 15 ผลิตภัณฑ์

 ธุรกิจรับจ้างผลิต

 อีกทั้งบริษัทยังมีการนำเสนอบริการผลิตสินค้าให้กับ Chain Restaurant และบริษัทชั้นนำของประเทศ โดยรับจ้างผลิตตามความต้องการของลูกค้า (OEM) อาทิ ผลิตภัณฑ์ข้าวเหนียว ไส้กรอก คุ้กกี้ ขนมไหว้พระจันทร์ ตลอดจนชุดอาหารและขนมต่าง ๆ ตามความต้องการที่เฉพาะเจาะจงของ Business Partner

 (7) Patio Kitchen

 ร้านอาหารนานาชาติ บริการลูกค้าเฉพาะกลุ่มที่ชื่นชอบอาหารนานาชาติในลักษณะ Home Style Cooking ในบรรยากาศเรียบง่าย และสบาย ปัจจุบัน เปิดทั้งหมด 2 สาขา คือ สาขา สุขุมวิท ซอย 26 และ เอ็มควอเทียร์

 (8) Patara (ภัทรา) : Fine Thai Cuisine

 บริการอาหารไทยร่วมสมัย สำหรับงานเลี้ยงสังสรรค์เชิงธุรกิจ และโอกาสพิเศษต่าง ๆ รวมทั้งการจัดงานประชุมและงานพิธีมงคล ในบรรยากาศวัฒนธรรมไทยอันอบอุ่นสบายแต่มีระดับ และได้รับรางวัล Thailand Best Restaurant ติดต่อกัน 9 ปี

 (9) Grand Seaside : Seafood

 ร้านอาหารทะเล และอาหารไทยร่วมสมัยในบรรยากาศสบาย ณ ชายทะเลบริเวณปลายแหลมฟาน อำเภอศรีราชา จังหวัดชลบุรี ทางเลือกของลูกค้าที่ต้องการรับประทานอาหารไทย อาหารทะเล รสชาติอร่อยแบบดั้งเดิม ในบรรยากาศที่สดชื่นของทะเลภาคตะวันออก

(10) SNP/HQ

ร้านคาเฟ่ที่มีรูปแบบทันสมัย ตกแต่งด้วยโทนสีดำ เรียบง่าย สไตล์โมเดิร์น
เพื่อเพิ่มประสบการณ์ทางการทานอาหารที่หลากหลาย ร้าน SNP แบ่งออกเป็น 3 โซน คือ Baking
Lab สำหรับทำเบเกอรี่แบบฉบับ homemade, Cake Studio
ห้องเค้กที่สามาถเห็นกระบวนการผลิตเค้ก และ Espresso bar
เป็นเคาน์เตอร์บาร์เปิดโล่งโชว์การชงเครื่องดื่ม และมีอาหารหลากหลายเมนูให้ได้เลือกทาน
ในแบบเอกลักษณ์เฉพาะตัวของร้าน SNP เปิดให้บริการที่ SNP/HQ อาคารอิตัลไทย ทาวเวอร์
ถนนเพชรบุรีตัดใหม่

1.6.2 กลุ่มธุรกิจผลิตอาหารและเบเกอรี่

เอส แอนด์ พี ได้ดำเนินธุรกิจการผลิต แบ่งเป็น การผลิตอาหาร และ การผลิตเบเกอรี่
โดยมีโรงงานผลิตที่ได้มาตรฐานและทันสมัย ได้รับการรับรองมาตรฐานโรงงาน ด้านคุณภาพ
ความสะอาด และความปลอดภัย
อีกทั้งยังได้ดำเนินการภายใต้ความใส่ใจในการลดการใช้พลังงานและเลือกใช้เทคโนโลยีที่เป็นมิตรต่อสิ่งแวดล้อม
ในการนำกลับมาใช้ใหม่ หรือหาพลังงานทดแทนต่าง ๆ ดังนั้นในกระบวนการผลิตอาหารและเบเกอรี่
จึงมั่นใจได้ถึง คุณภาพ ความสะอาด และ รสชาติที่ดี
สร้างความเชื่อมั่นแก่ผู้บริโภคภายใต้ตราสินค้าของเรา

เอส แอนด์ พี มีความมุ่งมั่นในการพัฒนาศักยภาพการผลิตและกระจายสินค้าอย่างต่อเนื่อง
จึงได้มีการลงทุนในโครงการคลังสินค้า และศูนย์กระจายสินค้าแห่งใหม่
โดยนำระบบบริหารคลังสินค้า (Warehouse Management System:WMS)
และระบบการกระจายสินค้าด้วยการบริหารจัดการขนส่ง (Transport Management System:
TMS)
ทำให้สามารถจัดส่งสินค้าจากแหล่งผลิตไปถึงจุดหมายปลายทางได้ตามเป้าหมายและในระยะเวลาที่กำหนด
โดยสามารถรักษาคุณภาพของสินค้าให้ได้มาตรฐานก่อนถึงมือผู้บริโภคพร้อมกับการรักษาความสัมพันธ์อันดีระหว่างคู่ค้าได้เป็นอย่างดี
โดยจะพร้อมเริ่มต้นดำเนินงานภายในปี 2564

เราไม่เพียงผลิตสินค้าในแบรนด์ของเอส แอนด์ พี เพื่อผู้บริโภครายบุคคลเท่านั้น (B2C)
แต่ยังได้ผลิตสินค้าเพื่อตอบสนองตามความต้องการของลูกค้าองค์กร ร้านอาหาร โรงแรม หน่วยงาน
ฯลฯ (B2B) และยังผลิตผลิตภัณฑ์ OEM ให้กับแบรนด์ชั้นนำหลายแห่งอีกด้วย
โดยสถานที่ตั้งโรงงานผลิต มีรายละเอียดดังนี้

(1) โรงงานผลิตอาหาร

โรงงานลาดกระบัง : ตั้งอยู่เลขที่ 65/4-5 หมู่ที่ 4 นิคมอุตสาหกรรมลาดกระบัง ถนนฉลองกรุง
แขวงลำปลาทิว เขตลาดกระบัง กรุงเทพมหานคร

(2) โรงงานผลิตเบเกอรี่

โรงงานเบเกอรี่ บางนา-ตราด กม. 23.5 : ตั้งอยู่เลขที่ 86 หมู่ที่ 4 ถนนบางนา-ตราด กม.
23.5 ตำบลบางเสาธง อำเภอบางเสาธง จังหวัดสมุทรปราการ

โรงงานเบเกอรี่ สุขุมวิท 62 : ตั้งอยู่เลขที่ 2, 2/1 ซอยสุขุมวิท 62 (แยก 3) ถนนสุขุมวิท
แขวงพระโขนงใต้ เขตพระโขนง กรุงเทพมหานคร

โรงงานเบเกอรี่ ลำพูน : ตั้งอยู่เลขที่ 81 หมู่ที่ 4 ตำบลบ้านกลาง อำเภอเมืองลำพูน
จังหวัดลำพูน

(3) ศูนย์กระจายสินค้า

ศูนย์กระจายสินค้า : ตั้งอยู่เลขที่ 31/4 หมู่ที่ 3 ถนนบางนา-ตราด กม. 23.5 ตำบลบางเสาธง
อำเภอบางเสาธง จังหวัดสมุทรปราการ

การรับรองมาตรฐานโรงงาน

โรงานผลิตอาหาร (Food Manufacturing)

- GMP

- HACCP

- BRC (British Retail Consortium)

- ISO 9001:2015

- ISO 22000:2005

โรงานผลิตเบเกอรี่ (Bakery Manufacturing)

- GMP

- HACCP

- ISO 9001:2015

- ISO/IEC 17025:2017

กลุ่มธุรกิจที่ดำเนินการโดยบริษัทย่อย

(1) บริษัท เอส แอนด์ พี อินเตอร์เนชั่นแนล ฟู้ดส์ จำกัด

ทุนจดทะเบียนเรียกชำระแล้ว 50 ล้านบาท จัดตั้งบริษัทขึ้นเมื่อวันที่ 27 กรกฎาคม 2555 โดยบริษัท
เอส แอนด์ พี ซินดิเคท จำกัด (มหาชน) ถือหุ้นร้อยละ 99.99
ดำเนินธุรกิจร้านอาหารในประเทศไทย ปัจจุบันมีร้านอาหารญี่ปุ่นแบบแฟรนไชส์ ภายใต้ตรา MAISEN
ณ ปี 2563 มีรวมทั้งสิ้น 11 สาขา

Maisen

ทงคัตสึไมเซน คือ ร้านอาหารประเภททงคัตสึ หรือหมูชุบแป้งทอด ที่มีประวัติอันยาวนานมาตั้งแต่ปี
พ.ศ. 2508 และได้รับความนิยมจากคนญี่ปุ่นทั่วประเทศ โดยได้รับการขนานนามว่าเป็น
“ทงคัตสึที่อร่อย..นุ่ม จนใช้ตะเกียบตัดได้” ในปี 2554 ทงคัตสึไมเซนได้ฉลองการเข้าสู่ปีที่ 48
ด้วยการร่วมมือทางธุรกิจกับ S&P เปิดร้านทงคัตสึ ไมเซนร้านแรกในประเทศไทย ที่ชั้น B
สีลมคอมเพล็กซ์ เพื่อให้คนไทยได้ลิ้มลองทงคัตสึที่ปรุงด้วยกรรมวิธีที่พิถีพิถัน ชุบเกล็ดขนมปังกรอบเบา
ราวกับกลีบดอกไม้ที่ผลิบาน และซอสสูตรเฉพาะทงคัตสึ จนได้ทงคัตสึในฝันที่อร่อยนุ่ม ไม่เหมือนใคร

(2) บริษัท อุเมะโนะฮานะ เอส แอนด์ พี จำกัด

ทุนจดทะเบียนเรียกชำระแล้ว 25 ล้านบาท จัดตั้งบริษัทขึ้นเมื่อวันที่ 26 มิถุนายน 2556 โดยบริษัท
เอส แอนด์ พี ซินดิเคท จำกัด (มหาชน) ถือหุ้นร้อยละ 60 และ Umenohana Co.,Ltd
ถือหุ้นร้อยละ 40 ดำเนินธุรกิจภัตตาคารอาหารญี่ปุ่นและจำหน่ายผลิตภัณฑ์อาหารภายใต้แบรนด์
Umenohana 0ในประเทศไทย มีรวมทั้งสิ้น 3 สาขา โดยปีที่ผ่านมาได้เปิดสาขา Solaria เพิ่ม 1
สาขา

Umenohana

ร้านอาหารอุเมะโนะฮานะ (Umenohana) เป็นร้านอาหารญี่ปุ่นที่มีแนวคิดหลัก 3 ประการ ได้แก่

(1) การเป็นร้านอาหารญี่ปุ่นแบบไคเซกิดั้งเดิม
ที่ถือว่าการรับประทานอาหารไม่ใช่เป็นเพียงแค่การดับความหิวกระหาย
แต่เป็นสิ่งที่ช่วยเติมเต็มคุณค่าทางจิตใจ

(2) การนำเสนอความอร่อยที่เหนือความคาดหมาย
เพราะเน้นให้อาหารทุกจานที่บริการให้แก่ลูกค้าจะเป็นอาหารจานพิเศษสุดเสมอ
โดยเฉพาะอย่างยิ่งเมนูที่เป็นเอกลักษณ์คือ เมนูปู และเมนูเต้าหู้หลากหลายรายการ

(3) การมอบความประทับใจที่ไม่มีวันลืม ด้วยบริการจากพนักงานที่ได้รับการฝึกฝนมาอย่างเข้มงวด
และต่อเนื่องเป็นเวลานาน เพื่อมุ่งมั่นในการให้บริการด้วยหัวใจอย่างเต็มที่ในทุก ๆ วัน

Umeno Café

ร้านคาแฟ่ลูกครึ่งญี่ปุ่น-ตะวันตก เปิดให้บริการสาขาแรกที่เมกา บางนา ตกแต่งสไตล์ Zen-Modern
โดยใช้เฟอร์นิเจอร์ไม้เป็นหลักแสดงถึงเอกลักษณ์ของประเทศญี่ปุ่น
ตัดด้วยการตกแต่งของเฟอร์นิเจอร์สีขาวและโซฟาสีเขียวที่ให้ความรู้สึกสบาย
ผ่อนคลายกับบรรยากาศที่เป็นกันเอง

โดยได้รับแรงบันดาลใจด้านอาหารและการบริการจากร้านอุเมะโนฮานะ (Umenohana)
ร้านอาหารที่เชี่ยวชาญเรื่องการเสิร์ฟอาหารสไตล์ไคเซกิ
และนำเมนูซิกเนเจอร์ของร้านอุเมะโนะฮานะรสชาติและหน้าตาอาหารเสิร์ฟสไตล์ตะวันตก
แต่ยังคงเอกลักษณ์ด้วยวัตถุดิบหลักที่นำเข้าจากประเทศญี่ปุ่น
เพื่อให้ดูโมเดิร์นและเข้ากลุ่มลูกค้าคนไทยมากขึ้น
การใส่ใจการคัดสรรวัตถุดิบหลักในทุกรายละเอียดส่งตรงจากประเทศญี่ปุ่น ดังนั้นอาหารจากอุเมะโน
คาเฟ่ทุกจาน ไม่ได้มีเพียงรสชาติที่อร่อย แต่เน้นสุขภาพที่ดีด้วย

(3) บริษัท เอส แอนด์ พี เทรนนิ่ง จำกัด

ทุนจดทะเบียนเรียกชำระแล้ว 1 ล้านบาท จัดตั้งเมื่อวันที่ 6 กันยายน 2560 โดยบริษัท เอส แอนด์
พี ซินดิเคท จำกัด (มหาชน) ถือหุ้นร้อยละ 99.98
ประกอบกิจการสถานฝึกอบรมเพื่อพัฒนาฝีมือแรงงานให้กับพนักงานและผู้บริหารของบริษัท เอส แอนด์
พี ซินดิเคท จำกัด (มหาชน) และบริษัทในเครือ มีวัตถุประสงค์ในการดำเนินการฝึกอบรม
พัฒนาบุคคลากรภายในองค์กร เพื่อเสริมสร้างทักษะ ความรู้
ความสามารถแก่พนักงานและผู้บริหารเพื่อให้สอดคล้องกับสภาวะการแข่งขันทางธุรกิจและการเปลี่ยนแปลงทางเทคโนโลยี
อีกทั้งยังเสริมสร้างทัศนคติที่ดีของบุคลากรให้มีความสัมพันธ์และความรับผิดชอบร่วมกันในองค์กร
ส่งเสริมการฝึกอบรมแบบใหม่ ๆ ให้พนักงานมีความสามารถทันโลกยุคดิจิทัล
เพื่อบริการลูกค้าให้ดีที่สุดต่อไป

(4) บริษัท เอส แอนด์ พี ดิลิเวอรี่ จำกัด

ทุนจดทะเบียนเรียกชำระแล้ว 1 ล้านบาท จัดตั้งเมื่อวันที่ 27 พฤศจิกายน 2561
โดยได้มีการจดทะเบียนแก้ไขเปลี่ยนแปลงชื่อบริษัทและวัตถุประสงค์ จากเดิม บริษัท เอส แอนด์ พี
แอสเซท จำกัด เป็น บริษัท เอส แอนด์ พี ดิลิเวอรี่ จำกัด
โดยวัตถุประสงค์เพื่อประกอบกิจการรับออเดอร์อาหารจากลูกค้า ร้านอาหาร เอส แอนด์ พี รวมถึง
ขนส่งอาหารไปถึงมือลูกค้า

 กลุ่มธุรกิจที่ดำเนินการโดยบริษัทร่วม 

(1) บริษัท ฟู้ดเฮ้าส์ เคเทอร์ริ่ง เซอร์วิสเซส จำกัด

ทุนจดทะเบียนเรียกชำระแล้ว 10 ล้านบาท โดยบริษัท เอส แอนด์ พี ซินดิเคท จำกัด (มหาชน)
ถือหุ้นร้อยละ 49.97 ดำเนินธุรกิจให้บริการด้านโภชนาการที่หลากหลายในลักษณะแคนทีน
หรือรับจ้างเหมาการทำอาหารให้กับกลุ่มสถาบันต่าง ๆ เช่น โรงพยาบาล โรงงานอุตสาหกรรม
และสถานศึกษาต่าง ๆ โดยเป็นการร่วมทุน กับ บริษัท พรอพเพอร์ตี้ แคร์ เซอร์วิสเซส
(ประเทศไทย) จำกัด ในเครือบริษัท โอซีเอส ประเทศอังกฤษ ภายใต้แบรนด์ “ฟู้ดเฮ้าส์”
(Foodhouse)

(2) บริษัท เอ็มเอสซี ไทย คูซีน จำกัด

ทุนจดทะเบียนเรียกชำระแล้ว 80 ล้านบาท โดยบริษัท เอส แอนด์ พี ซินดิเคท จำกัด (มหาชน)
ถือหุ้นร้อยละ 40 ร่วมกับบริษัท ไมเนอร์ ฟู้ด กรุ๊ป จำกัด (มหาชน) และ บริษัท วิสดอม ลิงค์
จำกัด ดำเนินธุรกิจโรงเรียนการอาหารไทย เอ็ม เอส ซี โรงเรียนการอาหารไทย เอ็ม เอส ซี
มีแนวคิดหลักในเรื่องการพัฒนาบุคลากรในการประกอบอาหาร หรือเชฟให้มีมาตรฐานเป็นที่ยอมรับ
โดยจัดทำหลักสูตรเชฟอาหารไทยมืออาชีพเพื่อผลิตเชฟ ป้อนเข้าสู่ธุรกิจบริการอาหาร
ทั้งในส่วนของร้านอาหาร ภัตตาคาร และโรงแรมทั้งในและต่างประเทศ

1.6.3 กลุ่มธุรกิจต่างประเทศ

กลุ่ม เอส แอนด์ พี
เป็นตัวอย่างหนึ่งของการทำธุรกิจร้านอาหารที่ประสบความสำเร็จทั้งตลาดในประเทศ
และต่างประเทศ และบริษัทถือได้ว่าเป็นหนึ่งของตัวแทนทูตวัฒนธรรมไทยด้านอาหารในต่างแดน
โดยมีการขยายสาขาในต่างประเทศ
ในลักษณะลงทุนทางตรงและการร่วมทุนกับนักลงทุนท้องถิ่นในต่างประเทศ ณ วันที่ 31 ธันวาคม
2563 บริษัทมีร้านอาหารในต่างประเทศ รวม 15 สาขา ใน 5 ประเทศ ดังนี้

+----------------+-------+---------+------+------+------+----------+
| ร้านอาหารใน     | อังกฤษ | สวิสเ    | ออส  | ก    | สิง   | รวม      |
|                |       | ซอร์แลนด์ | เตรีย | ัมพูชา | คโปร์ |          |
| ต่างประเทศ      |       |         |      |      |      |          |
+----------------+-------+---------+------+------+------+----------+
| Patara         | 7     | 1       | 1    | -    | 1    | 10       |
+----------------+-------+---------+------+------+------+----------+
| S&P            | -     | -       | -    | 5    | -    | 5        |
+----------------+-------+---------+------+------+------+----------+
| รวม            | 7     | 1       | 1    | 5    | 1    | 15       |
+----------------+-------+---------+------+------+------+----------+

(1) บริษัท เอส แอนด์ พี โกลเบิล จำกัด

ทุนจดทะเบียนเรียกชำระแล้ว 50 ล้านบาท โดยบริษัท เอส แอนด์ พี ซินดิเคท จำกัด (มหาชน)
ถือหุ้นร้อยละ 80 ดำเนินธุรกิจร้านอาหารในต่างประเทศ ภายใต้ตราต่าง ๆ ดังนี้

Patara : Fine Thai Cuisine

ร้านอาหารไทยให้บริการในบรรยากาศหรู อาหารไทยรสแท้แต่ก้าวทันยุคสมัยสไตล์ตะวันตก
รวมทั้งสิ้น 10 สาขา โดยมี 7 สาขา ในประเทศอังกฤษ ส่วนในประเทศ สวิสเซอร์แลนด์
ออสเตรีย ประเทศละ 1 สาขา

(2) บริษัท เอส แอนด์ พี อินเตอร์เนชั่นแนลฟู้ดส์ (กัมพูชา) จำกัด

ทุนจดทะเบียนเรียกชำระแล้ว 1,457,500 USD (ประมาณ 48 ล้านบาท) จัดตั้งบริษัทขึ้นเมื่อวันที่
30 เมษายน 2557 ในปี 2561 บริษัทถือหุ้นเพิ่มเป็นร้อยละ 99.99
ดำเนินธุรกิจร้านอาหารในประเทศกัมพูชา ในปัจจุบันมีร้านอาหาร เอส แอนด์ พี รวมทั้งสิ้น 5
สาขา ในกรุงพนมเปญ คือ ที่สาขาห้างอิออน มอลล์ , สาขาสมเด็จ ปาน อเวนิว , สาขาอีเดน
การ์เดน, สาขาอิออน มอลล์ แสนสุข และ สาขาเดอะพาร์ค คอมมูนิตี้ มอลล์

โครงสร้างการถือหุ้นของกลุ่มบริษัท (2563)

บริษัทย่อยและบริษัทในเครือ

+------------------------+-----------------------+---+------+---+------+------+---+
|                        |                       |   | จำน  |   |      | อัตรา |   |
|                        |                       |   | วนหุ้น |   |      |      |   |
|                        |                       |   | สามัญ |   |      |      |   |
|                        |                       |   | (หุ้น) |   |      |      |   |
+========================+=======================+===+======+===+======+======+===+
| ชื่อ / ที่ตั้ง               | ธุรกิจหลัก               |   | จ    | จ |      | การ  |   |
|                        |                       |   | ำนวน | ำ |      | ถือหุ้น |   |
|                        |                       |   |      | น |      |      |   |
|                        |                       |   |      | ว |      |      |   |
|                        |                       |   |      | น |      |      |   |
|                        |                       |   |      | ห |      |      |   |
|                        |                       |   |      | ุ้น |      |      |   |
+------------------------+-----------------------+---+------+---+------+------+---+
|                        |                       |   | ห    | ท |      | (ร้อ  |   |
|                        |                       |   | ุ้นรวม | ี่ถ |      | ยละ) |   |
|                        |                       |   |      | ือ |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี ซินดิเคท | ประกอบก               |   |      |   |      |      |   |
| จำกัด (มหาชน)           | ิจการร้านอาหารและเบเกอรี่ |   |      |   |      |      |   |
|                        | ผู้ผลิตเค้ก               |   |      |   |      |      |   |
+------------------------+-----------------------+---+------+---+------+------+---+
| เลขที่ 2034/100-103,     | ขนมปัง ขนมไทย          |   |      |   |      |      |   |
| 106-107 ชั้น 23 – 24     | ผลิตภัณฑ์อาหารและเบเกอรี่  |   |      |   |      |      |   |
+------------------------+-----------------------+---+------+---+------+------+---+
| อาคารอิตัลไทยทาวเวอร์     | อาหารสำเร็จรูปแช่แข็ง     |   |      |   |      |      |   |
| ถนนเพชรบุรีตัดใหม่         | บริการส่งอาหารถึงบ้าน     |   |      |   |      |      |   |
+------------------------+-----------------------+---+------+---+------+------+---+
| แขวงบางกะปิ เขตห้วยขวาง  | บริการจัดเลี้ยงนอกสถานที่   |   |      |   |      |      |   |
| กรุงเทพฯ                | บริหารและลงทุน          |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       | เปิดร                  |   |      |   |      |      |   |
| 2785-4000              | ้านอาหารไทยในต่างประเทศ |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       |                       |   |      |   |      |      |   |
| 2785-4040              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ประกอบกิจก             |   | 1    | 1 |      | 100  |   |
| ดีเวลลอปเมนท์ โฮลดิ้ง พีทีอี  | ารร้านอาหารไทยในประเทศ |   |      |   |      |      |   |
|                        | และ                   |   |      |   |      |      |   |
+------------------------+-----------------------+---+------+---+------+------+---+
| จำกัด                   | ต่างประเทศ /           |   |      |   |      |      |   |
|                        | ปร                    |   |      |   |      |      |   |
|                        | ะกอบกิจการถือหุ้นในบริษัทอื่น |   |      |   |      |      |   |
+------------------------+-----------------------+---+------+---+------+------+---+
| 80 Robinson Road #     |                       |   |      |   |      |      |   |
| 02-00                  |                       |   |      |   |      |      |   |
+------------------------+-----------------------+---+------+---+------+------+---+
| Singapore(068898)      |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : -             |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ประกอบกิจการร          |   | 2    | 1 |      | 9    |   |
| ดีเวลลอปเมนท์ โฮลดิ้ง จำกัด | ้านอาหารไทยในต่างประเทศ |   | ,000 | , |      | 9.99 |   |
|                        | และ                   |   | ,000 | 9 |      |      |   |
|                        |                       |   |      | 9 |      |      |   |
|                        |                       |   |      | 9 |      |      |   |
|                        |                       |   |      | , |      |      |   |
|                        |                       |   |      | 9 |      |      |   |
|                        |                       |   |      | 9 |      |      |   |
|                        |                       |   |      | 7 |      |      |   |
+------------------------+-----------------------+---+------+---+------+------+---+
| เลขที่ 2034/100 ชั้น 23    | ประกอบกิจการให้บร       |   |      |   |      |      |   |
| อาคารอิตัลไทย ทาวเวอร์    | ิการสนับสนุนวิสาหกิจในเครือ |   |      |   |      |      |   |
+------------------------+-----------------------+---+------+---+------+------+---+
| ถนนเพชรบุรีตัดใหม่         | หรือสาขา               |   |      |   |      |      |   |
| แขวงบางกะปิ             | ไม่ว่าจะตั้งอยู่ใน          |   |      |   |      |      |   |
|                        | ประเทศไทยหรือต่างประเทศ |   |      |   |      |      |   |
+------------------------+-----------------------+---+------+---+------+------+---+
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร: -              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ดำเนินกิจการร้านอาหารญี่ปุ่น |   | 500  | 4 |      | 9    |   |
| อินเตอร์เนชั่นแนล ฟู้ดส์ จำกัด | ภายใต้ชื่อ "MAISEN”      |   | ,000 | 9 |      | 9.99 |   |
|                        |                       |   |      | 9 |      |      |   |
|                        |                       |   |      | , |      |      |   |
|                        |                       |   |      | 9 |      |      |   |
|                        |                       |   |      | 7 |      |      |   |
|                        |                       |   |      | 0 |      |      |   |
+------------------------+-----------------------+---+------+---+------+------+---+
| เลขที่ 2034/100 ชั้น 23    |                       |   |      |   |      |      |   |
| อาคารอิตัลไทย ทาวเวอร์    |                       |   |      |   |      |      |   |
+------------------------+-----------------------+---+------+---+------+------+---+
| ถนนเพชรบุรีตัดใหม่         |                       |   |      |   |      |      |   |
| แขวงบางกะปิ             |                       |   |      |   |      |      |   |
+------------------------+-----------------------+---+------+---+------+------+---+
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       |                       |   |      |   |      |      |   |
| 2785-4506              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ดำเนินกิจการร้านอาหาร    |   | 200  | 1 |      | 9    |   |
| อินเตอร์เนชั่นแนล ฟู้ดส์      | ภายใต้ชื่อ “S&P          |   | ,000 | 9 |      | 9.99 |   |
|                        |                       |   |      | 9 |      |      |   |
|                        |                       |   |      | , |      |      |   |
|                        |                       |   |      | 9 |      |      |   |
|                        |                       |   |      | 8 |      |      |   |
|                        |                       |   |      | 0 |      |      |   |
+------------------------+-----------------------+---+------+---+------+------+---+
| (กัมพูชา) จำกัด           | Restaurant” และ       |   |      |   |      |      |   |
|                        | “BlueCup”             |   |      |   |      |      |   |
|                        | ในประเทศกัมพูชา         |   |      |   |      |      |   |
+------------------------+-----------------------+---+------+---+------+------+---+
| Villa No. 21, Street   |                       |   |      |   |      |      |   |
| 214, Village 2,        |                       |   |      |   |      |      |   |
| Sangkat                |                       |   |      |   |      |      |   |
+------------------------+-----------------------+---+------+---+------+------+---+
| Beoung Raing, Khan     |                       |   |      |   |      |      |   |
| Daun Penh, Phnom Penh, |                       |   |      |   |      |      |   |
+------------------------+-----------------------+---+------+---+------+------+---+
| Cambodia               |                       |   |      |   |      |      |   |
+------------------------+-----------------------+---+------+---+------+------+---+
| Tell : +85 639-988     |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี เทรนนิ่ง | ประกอบกิจการสถานฝ      |   | 10   | 9 |      | 9    |   |
| จำกัด                   | ึกอบรมเพื่อพัฒนาฝีมือแรงงาน |   | ,000 | , |      | 9.98 |   |
|                        |                       |   |      | 9 |      |      |   |
|                        |                       |   |      | 9 |      |      |   |
|                        |                       |   |      | 8 |      |      |   |
+------------------------+-----------------------+---+------+---+------+------+---+
| เลขที่ 1/2 ซอยอรรถกระวี 1 | ให้กับพนักงานของบริษัท เอส |   |      |   |      |      |   |
| ถนนสุขุมวิท 26            | แอนด์ พี ซินดิเคท         |   |      |   |      |      |   |
+------------------------+-----------------------+---+------+---+------+------+---+
| แขวงคลองตัน เขตคลองเตย  | จำกัด (มหาชน)          |   |      |   |      |      |   |
| กรุงเทพฯ                | และบริษัทในเครือ         |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2664-6260              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี ดิลิเวอรี่ | ดำ                    |   | 10   | 9 |      | 9    |   |
| จำกัด                   | เนินกิจการขนส่งสินค้าอาหาร |   | ,000 | , |      | 9.93 |   |
|                        |                       |   |      | 9 |      |      |   |
| เลขที่ 2034/100 ชั้น 23    |                       |   |      | 9 |      |      |   |
| อาคารอิตัลไทย ทาวเวอร์    |                       |   |      | 3 |      |      |   |
+------------------------+-----------------------+---+------+---+------+------+---+
| ถนนเพชรบุรีตัดใหม่         |                       |   |      |   |      |      |   |
| แขวงบางกะปิ             |                       |   |      |   |      |      |   |
+------------------------+-----------------------+---+------+---+------+------+---+
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             | ประกอบกิจการร          |   | 500  | 4 |      | 8    |   |
|                        | ้านอาหารไทยในต่างประเทศ |   | ,000 | 0 |      | 0.00 |   |
| บริษัท เอส แอนด์ พี โกลเบิล |                       |   |      | 0 |      |      |   |
| จำกัด                   |                       |   |      | , |      |      |   |
|                        |                       |   |      | 0 |      |      |   |
| เลขที่ 2034/100 ชั้น 23    |                       |   |      | 0 |      |      |   |
| อาคารอิตัลไทย ทาวเวอร์    |                       |   |      | 0 |      |      |   |
|                        |                       |   |      |   |      |      |   |
| ถนนเพชรบุรีตัดใหม่         |                       |   |      |   |      |      |   |
| แขวงบางกะปิ             |                       |   |      |   |      |      |   |
|                        |                       |   |      |   |      |      |   |
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       |                       |   |      |   |      |      |   |
| 2785-4507              |                       |   |      |   |      |      |   |
+------------------------+-----------------------+---+------+---+------+------+---+
| บริษัท อุเมะโนะฮานะ เอส   | ดำเน                  |   | 250  | 1 |      | 5    |   |
| แอนด์ พี จำกัด            | ินกิจการภัตตาคารอาหารญี่ปุ่น |   | ,000 | 4 |      | 9.99 |   |
|                        | และ                   |   |      | 9 |      |      |   |
|                        |                       |   |      | , |      |      |   |
|                        |                       |   |      | 9 |      |      |   |
|                        |                       |   |      | 9 |      |      |   |
|                        |                       |   |      | 7 |      |      |   |
+------------------------+-----------------------+---+------+---+------+------+---+
| เลขที่ 2034/100 ชั้น 23    | ผลิตภัณฑ์อาหาร ภายใต้ชื่อ   |   |      |   |      |      |   |
| อาคารอิตัลไทย ทาวเวอร์    | “UMENOHANA”           |   |      |   |      |      |   |
+------------------------+-----------------------+---+------+---+------+------+---+
| ถนนเพชรบุรีตัดใหม่         |                       |   |      |   |      |      |   |
| แขวงบางกะปิ             |                       |   |      |   |      |      |   |
+------------------------+-----------------------+---+------+---+------+------+---+
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       |                       |   |      |   |      |      |   |
| 2785-4506              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท ฟู้ดเฮ้าส์ เคเทอร์ริ่ง   | ให้บริการด้านโภช         |   | 10   | 4 |      | 4    |   |
| เซอร์วิสเซส จำกัด         | นาการที่หลากหลายในลักษณะ |   | ,000 | , |      | 9.97 |   |
|                        |                       |   |      | 9 |      |      |   |
| เลขที่ 234 ซอยสุขุมวิท 101  | แคนทีนหรือรับท           |   |      | 9 |      |      |   |
| (ปุณณวิถี) ถนนสุขุมวิท       | ำอาหารให้กับกลุ่มสถาบันต่าง |   |      | 7 |      |      |   |
|                        | ๆ                     |   |      |   |      |      |   |
| แขวงบางจาก เขตพระโขนง  |                       |   |      |   |      |      |   |
| กรุงเทพฯ                | เช่น โรงพยาบาล         |   |      |   |      |      |   |
|                        | โรงงานอุตสาหกรรม และ   |   |      |   |      |      |   |
| โทรศัพท์ : +66 (0)       |                       |   |      |   |      |      |   |
| 2741-8800              | สถานศึกษาต่าง ๆ         |   |      |   |      |      |   |
|                        |                       |   |      |   |      |      |   |
| โทรสาร : +66 (0)       |                       |   |      |   |      |      |   |
| 2741-8260              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอ็มเอสซี ไทย คูซีน   | ดำเนินก                |   | 800  | 3 |      | 4    |   |
| จำกัด                   | ิจการโรงเรียนสอนทำอาหาร |   | ,000 | 5 |      | 3.75 |   |
|                        | ภายใต้ชื่อ               |   |      | 0 |      |      |   |
| เลขที่ 99                |                       |   |      | , |      |      |   |
| อาคารเบอลี่ยุคเกอร์ ชั้น 16  | “โรงเรียนการอาหารไทย   |   |      | 0 |      |      |   |
| ซอยรูเบีย                | เอ็ม เอส ซี”            |   |      | 0 |      |      |   |
|                        |                       |   |      | 0 |      |      |   |
| ถนนสุขุมวิท 42            |                       |   |      |   |      |      |   |
| แขวงพระโขนง เขตคลองเตย |                       |   |      |   |      |      |   |
| กรุงเทพฯ                |                       |   |      |   |      |      |   |
|                        |                       |   |      |   |      |      |   |
| โทรศัพท์ : +66 (0)       |                       |   |      |   |      |      |   |
| 2636-6901              |                       |   |      |   |      |      |   |
|                        |                       |   |      |   |      |      |   |
| โทรสาร : +66 (0)       |                       |   |      |   |      |      |   |
| 2636-7660              |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ป                     |   | 1    | 9 |      | 9    |   |
| เรสทัวรองท์ จำกัด *       | ระกอบกิจการร้านอาหารไทย |   | ,000 | 6 |      | 6.00 |   |
|                        | ภายใต้ชื่อ "ภัทรา"        |   | ,000 | 0 |      |      |   |
| Sutherland House, 1759 |                       |   |      | , |      |      |   |
| London Road,           | และภายใต้ชื่อ “สุดา”      |   |      | 0 |      |      |   |
|                        | ที่ประเทศอังกฤษ          |   |      | 0 |      |      |   |
| Leigh on Sea , Essex   |                       |   |      | 0 |      |      |   |
| SS9 2RZ , UK           |                       |   |      |   |      |      |   |
|                        |                       |   |      |   |      |      |   |
| โทรศัพท์ : +44(0) 20     |                       |   |      |   |      |      |   |
| 8874 6503              |                       |   |      |   |      |      |   |
|                        |                       |   |      |   |      |      |   |
| โทรสาร: -              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| ภัทรา (เจนีวา) เอสเอ *   | ประกอบกิจการร้านอาหาร   |   | 200  | 1 |      | 6    |   |
|                        | ภายใต้ชื่อ "ภัทรา"        |   |      | 2 |      | 2.00 |   |
|                        |                       |   |      | 4 |      |      |   |
+------------------------+-----------------------+---+------+---+------+------+---+
| No.94, Rue des         | ที่กรุงเจนีวา             |   |      |   |      |      |   |
| Eaux-Vives CH-1207,    | ประเทศสวิสเซอร์แลนด์     |   |      |   |      |      |   |
|                        |                       |   |      |   |      |      |   |
| Geneva Switzerland     |                       |   |      |   |      |      |   |
|                        |                       |   |      |   |      |      |   |
| โทรศัพท์ : (4122)        |                       |   |      |   |      |      |   |
| 735-0517               |                       |   |      |   |      |      |   |
|                        |                       |   |      |   |      |      |   |
| โทรสาร : (4122)        |                       |   |      |   |      |      |   |
| 735-0538               |                       |   |      |   |      |      |   |
+------------------------+-----------------------+---+------+---+------+------+---+
| บริษัท ภัทรา              | ประกอบกิจการร้านอาหาร   |   | 11   | 1 |      | 9    |   |
| อินเตอร์เนชั่นแนล          | ภายใต้ชื่อ "ภัทรา"        |   | ,000 | 0 |      | 6.82 |   |
| เรสทัวรองท์              |                       |   | ,000 | , |      |      |   |
|                        |                       |   |      | 6 |      |      |   |
|                        |                       |   |      | 5 |      |      |   |
|                        |                       |   |      | 0 |      |      |   |
|                        |                       |   |      | , |      |      |   |
|                        |                       |   |      | 2 |      |      |   |
|                        |                       |   |      | 0 |      |      |   |
|                        |                       |   |      | 0 |      |      |   |
+------------------------+-----------------------+---+------+---+------+------+---+
| แมนเนจเมนท์ (ปักกิ่ง) จำกัด | ที่กรุงปักกิ่ง ประเทศจีน     |   |      |   |      |      |   |
| *                      |                       |   |      |   |      |      |   |
+------------------------+-----------------------+---+------+---+------+------+---+
| Room 238, Floor 2,     |                       |   |      |   |      |      |   |
| Building 2, No. 100    |                       |   |      |   |      |      |   |
| Yanle                  |                       |   |      |   |      |      |   |
+------------------------+-----------------------+---+------+---+------+------+---+
| Hutong, Dongcheng      |                       |   |      |   |      |      |   |
| District, Beijing,     |                       |   |      |   |      |      |   |
| China                  |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : (8610)        |                       |   |      |   |      |      |   |
| 852-21678              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท ภัทรา เรสทัวรองท์    | ประกอบกิจการร้านอาหาร   |   | 1    | 1 |      | 9    |   |
| เวียนนา จีเอ็มบีเอช **     | ภายใต้ชื่อ "ภัทรา"        |   | ,200 | , |      | 4.75 |   |
| Petersplatz 1 /        |                       |   | ,000 | 1 |      |      |   |
| Goldschmiedgass 9 /    | ที่กรุงเวียนนา            |   |      | 3 |      |      |   |
| Graben                 | ประเทศออสเตรีย         |   |      | 7 |      |      |   |
|                        |                       |   |      | , |      |      |   |
| 27-28/ Top-No.7 1010   |                       |   |      | 0 |      |      |   |
| Vienna, Austria        |                       |   |      | 0 |      |      |   |
|                        |                       |   |      | 0 |      |      |   |
| โทรศัพท์ : +43 199 719   |                       |   |      |   |      |      |   |
| 38                     |                       |   |      |   |      |      |   |
|                        |                       |   |      |   |      |      |   |
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เซียงไฮ้ ยั่วะชื่อ      | ประกอบกิจการร้านอาหาร   |   | 9    | 5 |      | 5    |   |
| เรสทัวรองท์ แมนเนจเม้นท์   | ภายใต้ชื่อ "Vanilla"     |   | ,600 | , |      | 9.17 |   |
|                        |                       |   | ,000 | 6 |      |      |   |
| จำกัด ***               | ที่เซียงไฮ้ ประเทศจีน      |   |      | 8 |      |      |   |
|                        |                       |   |      | 0 |      |      |   |
| 407-409 Shops, No.     |                       |   |      | , |      |      |   |
| 5001 Dushi Road,       |                       |   |      | 0 |      |      |   |
| Minghang Shanghai, the |                       |   |      | 0 |      |      |   |
| People’s Republic of   |                       |   |      | 0 |      |      |   |
| China                  |                       |   |      |   |      |      |   |
|                        |                       |   |      |   |      |      |   |
| โทรศัพท์: (8610)         |                       |   |      |   |      |      |   |
| 021-3468-7591          |                       |   |      |   |      |      |   |
|                        |                       |   |      |   |      |      |   |
| โทรสาร :               |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท ภัทรา ไฟน์ ไทย คูซีน  | ป                     |   | 13   | 6 |      | 5    |   |
| จำกัด ****              | ระกอบกิจการร้านอาหารไทย |   | ,700 | , |      | 0.00 |   |
|                        | ภายใต้ชื่อ "ภัทรา"        |   | ,000 | 8 |      |      |   |
| Sutherland House, 1795 |                       |   |      | 5 |      |      |   |
| London Road,           | และ ชื่อ “สุดา”          |   |      | 0 |      |      |   |
|                        | ที่ประเทศอังกฤษ          |   |      | , |      |      |   |
| Leigh on Sea , Essex   |                       |   |      | 0 |      |      |   |
| SS9 2RZ , UK           |                       |   |      | 0 |      |      |   |
|                        |                       |   |      | 0 |      |      |   |
| โทรศัพท์ : +44(0) 20     |                       |   |      |   |      |      |   |
| 8874 6503              |                       |   |      |   |      |      |   |
|                        |                       |   |      |   |      |      |   |
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท สุดา จำกัด *****    | ป                     | 4 |      | 2 |      | 5    |   |
|                        | ระกอบกิจการร้านอาหารไทย | , |      | , |      | 0.00 |   |
| Sutherland House ,     | ภายใต้ชื่อ "ภัทรา"        | 1 |      | 0 |      |      |   |
| 1795 London Road,      |                       | 0 |      | 5 |      |      |   |
|                        | และ ชื่อ “สุดา”          | 0 |      | 0 |      |      |   |
| Leigh on Sea , Essex   | ที่ประเทศอังกฤษ          | , |      | , |      |      |   |
|                        |                       | 0 |      | 0 |      |      |   |
| SS9 2RZ , UK           |                       | 0 |      | 0 |      |      |   |
|                        |                       | 0 |      | 0 |      |      |   |
| โทรศัพท์ : +44(0) 20     |                       |   |      |   |      |      |   |
| 8874 6503              |                       |   |      |   |      |      |   |
|                        |                       |   |      |   |      |      |   |
| โทรสาร: -              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอ็ม เอส พี         | ประกอบ                | 2 |      | 1 |      | 5    |   |
| พร็อพเพอร์ตี้ จำกัด *****   | กิจการให้เช่าอสังหาริมทรัพย์ | , |      | , |      | 0.00 |   |
| Sutherland House ,     |                       | 9 |      | 4 |      |      |   |
| 1795 London Road,      |                       | 0 |      | 5 |      |      |   |
|                        |                       | 0 |      | 0 |      |      |   |
| Leigh on Sea , Essex   |                       | , |      | , |      |      |   |
| SS9 2RZ , UK           |                       | 0 |      | 0 |      |      |   |
|                        |                       | 0 |      | 0 |      |      |   |
| โทรศัพท์ : +44(0) 20     |                       | 0 |      | 0 |      |      |   |
| 8874 6503              |                       |   |      |   |      |      |   |
|                        |                       |   |      |   |      |      |   |
| โทรสาร: -              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+

หมายเหตุ * เป็นบริษัทที่ถือหุ้นโดยบริษัท เอส แอนด์ พี โกลเบิล จำกัด ในประเทศไทย

** เป็นบริษัทที่ถือหุ้นโดยบริษัท เอส แอนด์ พี โกลเบิล จำกัด และ ถือหุ้นโดยผ่านบริษัท เอส
แอนด์ พี เรสทัวรองท์ จำกัด ในประเทศอังกฤษ

  *** เป็นบริษัทที่บริษัท เอส แอนด์ พี โกลเบิล จำกัด ถือหุ้นโดยผ่าน บริษัท ภัทรา
  อินเตอร์เนชั่นแนล เรสทัวรองท์ แมนเนจเมนท์ (ปักกิ่ง) จำกัด ในประเทศจีน

**** เป็นบริษัทที่ถือหุ้นโดยบริษัท เอส แอนด์ พี ดิเวลลอปเมนท์ โฮลดิ้ง จำกัด ในประเทศไทย

***** เป็นบริษัทที่บริษัท เอส แอนด์ พี ดิเวลลอปเมนท์ โฮลดิ้ง จำกัด ถือหุ้นโดยผ่าน บริษัท
ภัทรา ไฟน์ ไทย คูซีน จำกัด ในประเทศอังกฤษ

2. ลักษณะการประกอบธุรกิจ

 

โครงสร้างรายได้

รายได้แยกตามประเภทช่องทางการจำหน่าย

ในรอบปี 2563 เนื่องจากสถานการณ์การแพร่ระบาดของโรคติดเชื้อไวรัสโคโรนา (COVID-19)
ในประเทศไทย ส่งผลให้รัฐบาลได้มี มาตรการต่างๆ ออกมาเพื่อป้องการแพร่ระบาดของเชื้อไวรัส
นอกจากนี้ยังมีประกาศกรุงเทพมหานคร เรื่องสั่งปิดสถานที่เป็นการชั่วคราว
ซึ่งรวมถึงร้านอาหารที่ให้เปิดจำหน่ายเฉพาะการซื้อกลับบ้านเท่านั้น ส่งผลให้ บริษัทฯ และบริษัทย่อย
มีรายได้จากการขายและการให้บริการ จำนวน 5,199 ล้านบาท ลดลงจากปี 2562 จำนวน
2,114 ล้านบาท คิดเป็นร้อยละ 28.9
จากผลประกอบการของร้านอาหารและร้านเบเกอรี่ในประเทศและ ต่างประเทศ
ที่บริษัทเปิดดำเนินการอยู่รวมทั้งสิ้น 517 สาขา

ด้านรายได้ธุรกิจร้านอาหารและร้านเบเกอรี่ภายในประเทศ ลดลงร้อยละ 27.2 หรือ 1,649
ล้านบาท โดยยอดขายต่อร้านเดิม (Same-Store-Sales)
ของร้านอาหารและร้านเบเกอรี่ในประเทศภายใต้แบรนด์ S&P จำนวน 450 สาขา จากทั้งสิ้น 481
สาขา ลดลงร้อยละ 26.1 แต่ ยังคงมีการเพิ่มสาขาใหม่ในทำเลที่มีศักยภาพ จำนวน 15 สาขา
ในปี 2563 มาสนับสนุนยอดขาย

ด้านรายได้จากธุรกิจขายส่งอาหารและเบเกอรี่ มีรายได้จากการขาย จำนวน 575 ล้านบาท ลดลง
193 ล้านบาท หรือร้อยละ 25.2
เนื่องจากยอดขายที่ลดลงในซุปเปอร์มาร์เก็ตและห้างค้าปลีกจากผลิตภัณฑ์อาหารพร้อมรับประทาน
และ ช่องทางการจัดจำหน่ายฟู้ดเซอรวิส
ได้รับผลกระทบจากผลกระทบของการปิดสนามบินอย่างต่อเนื่อง

ส่วนธุรกิจร้านอาหารในต่างประเทศ มีรายได้จากการขายและการบริการ
ลดลงจากงวดเดียวกันของปีก่อน จำนวน 257 ล้านบาท หรือลดลงร้อยละ 56.5
โดยสาเหตุหลักมาจากการปิดร้านอาหารของสาขาในต่างประเทศชั่วคราว
เนื่องจากสถานการณ์การแพร่ระบาดของโรคติดเชื้อไวรัสโคโรนา (COVID-19)

ข้อมูลรายได้จากการขายและการให้บริการ ปรากฏตามตารางด้านล่างนี้

รายได้แยกตามประเภทช่องทางการจัดจำหน่าย

(หน่วย: ล้านบาท)

  -------------------------------- ---------- ------- ---------- --------- ------- -----------
  รายได้จำแนกตามช่องทางการจัดจำหน่าย   ปี 2563                        ปี 2562            เพิ่มขึ้น /
                                                                                   (ลดลง)

                                   จำนวนเงิน   ร้อยละ   จำนวนเงิน             ร้อยละ   ร้อยละ

  ธุรกิจร้านอาหารและเบเกอรี่ในประเทศ    4,407      84.8    6,056                82.8    (27.2)

  ธุรกิจขายส่งอาหารและเบเกอรี่          575        11.1    768                  10.5    (25.2)

  ธุรกิจร้านอาหารในต่างประเทศ          198        3.4     455                  6.2     (56.5)

  อื่น ๆ                             19         0.4     33                   0.5     (42.5)

  รวม                              5,199      100.0   7,312                100.0   (28.9)
  -------------------------------- ---------- ------- ---------- --------- ------- -----------

2.1.2 รายได้แยกตามรายผลิตภัณฑ์ 

ข้อมูลรายได้แยกตามรายผลิตภัณฑ์ ปรากฏตามตารางด้านล่างนี้

รายได้แยกตามรายผลิตภัณฑ์

(หน่วย: ล้านบาท)

+-------------------------+--------+------+--------+------+----------+
| ผลิตภัณฑ์                  | ปี 2563 |      | ปี 2562 |      | เพ       |
|                         |        |      |        |      | ิ่มขึ้น(ลดลง |
|                         |        |      |        |      | )        |
|                         |        |      |        |      |          |
|                         |        |      |        |      | ร้อยละ    |
+-------------------------+--------+------+--------+------+----------+
|                         | จำ     | ร    | จำ     | ร    |          |
|                         | นวนเงิน | ้อยละ | นวนเงิน | ้อยละ |          |
+-------------------------+--------+------+--------+------+----------+
| เบเกอรี่                  | 2,738  | 52.7 | 3,400  | 46.5 | (19.5)   |
+-------------------------+--------+------+--------+------+----------+
| อาหารและเครื่องดื่มในประเทศ | 1,575  | 30.2 | 2,469  | 33.8 | (36.2)   |
+-------------------------+--------+------+--------+------+----------+
| อาหารในต่างประเทศ        | 198    | 3.8  | 455    | 6.2  | (56.5)   |
+-------------------------+--------+------+--------+------+----------+
| ผลิตภัณฑ์อาหาร **          | 514    | 9.9  | 716    | 9.8  | (28.2)   |
+-------------------------+--------+------+--------+------+----------+
| ผลิตภัณฑ์อื่น ๆ ***          | 174    | 3.4  | 272    | 3.7  | (36.0)   |
+-------------------------+--------+------+--------+------+----------+
| รวมทั้งสิ้น                 | 5,199  | 1    | 7,312  | 1    | (28.9)   |
|                         |        | 00.0 |        | 00.0 |          |
+-------------------------+--------+------+--------+------+----------+

** ผลิตภัณฑ์อาหารที่ผลิตโดยโรงงานของบริษัท ประกอบด้วย อาหารสำเร็จรูปแช่แข็ง ไส้กรอก
และเยลลี่

*** ประกอบด้วยผลิตภัณฑ์รับจ้างผลิตภายใต้ตรา S&P สินค้าซื้อมาขาย ผลิตภัณฑ์เบ็ดเตล็ดอื่น ๆ

ในปี 2563 มีรายได้จากการขายผลิตภัณฑ์เบเกอรี่ จำนวน 2,738 ล้านบาท
และรายได้จากอาหารและเครื่องดื่มในประเทศมีจำนวน 1,575 ล้านบาท ลดลงจากปีก่อนเล็กน้อย
แต่อย่างไรก็ดีบริษัทได้ทำกิจกรรมส่งเสริมการขายออกมาอย่างต่อเนื่องและเพื่อเพิ่มศักยภาพในการแข่งขันให้ดียิ่งขึ้น

2.2 ลักษณะผลิตภัณฑ์และบริการ

2.2.1 ผลิตภัณฑ์เบเกอรี่

ก้าวย่างสู่ปีที่ 48 เอส แอนด์ พี
ยังคงความเป็นผู้นำและยืนหยัดอยู่ในตลาดธุรกิจเค้กและเบเกอรี่ของไทย
ด้วยการพัฒนาธุรกิจมาอย่างต่อเนื่องและไม่หยุดยั้ง
ทั้งเรื่องการพัฒนาสินค้าเพื่อตอบโจทย์ไลฟ์สไตล์ผู้บริโภคทุกกลุ่ม ตั้งแต่กลุ่มครอบครัว
กลุ่มวัยรุ่นไปจนถึงกลุ่มวัยทำงาน
การพัฒนากลุ่มสินค้าเค้กและเบเกอรี่ที่มีรสชาติเอร็ดอร่อยด้วยสูตรพิเศษเฉพาะของ เอส แอนด์ พี
รวมถึงการเพิ่มความสะดวกสบายให้แก่ลูกค้าด้วยช่องทางการสั่งอาหารจากเอสแอนด์พีผ่านช่องทาง
1344 และผ่านผู้ให้บริการรายอื่น ๆ
การพัฒนาบรรจุภัณฑ์ที่ตอบโจทย์ความยั่งยืนและการใช้ประโยชน์ได้อย่างต่อเนื่อง
การขยายสาขาเพื่อให้สามารถเข้าถึงกลุ่มลูกค้า และที่สำคัญเหนือสิ่งอื่นใด
เอสแอนด์พียังยึดหลักการใส่ใจต่อคุณภาพของวัตถุดิบ ความสด
ความสะอาดและความอร่อยมาอย่างยาวนาน ซึ่งถือเป็นหัวใจหลักของธุรกิจ เอส แอนด์ พี
มายาวนานจวบจนถึงปัจจุบัน

 (1) เค้ก (Cake)

“เค้ก”เอสแอนด์พี เกิดจากความตั้งใจ
และความใส่ใจในคุณภาพของสินค้าเพื่อตอบสนองความต้องการและความคาดหวังของผู้บริโภค
ส่งผลให้เค้กเอสแอนด์พีเป็นที่ยอมรับ และให้การสนับสนุนของลูกค้า ตลอดระยะเวลา 47 ปี
ด้วยบุคคลากรผู้เชี่ยวชาญที่ยังคงมุ่งมั่นรักษาคุณภาพ ในทุกขั้นตอนการผลิตเพื่อให้ได้มาตรฐาน
ไม่ว่าจะเป็นการคัดสรรส่วนประกอบวัตถุดิบคุณภาพสูง และ
กรรมวิธีในการผลิตที่เป็นมาตรฐานเพื่อให้ได้เค้กที่มีรสชาติกลมกล่อม หอมละมุน
อีกทั้งเอสแอนด์พียังไม่เคยหยุดยั้งในการพัฒนาเค้กรูปแบบใหม่ๆ ในการส่งมอบความสุข และ
ความประทับใจให้กับลูกค้าในวันพิเศษ และในทุกโอกาส อาทิ วันเกิด วันครบรอบวันแต่งงาน
หรือในเทศกาลต่างๆ ซึ่งในทุกปีเอสแอนด์พี จะออกแบบพัฒนารูปแบบเค้กแบบใหม่ๆ
ให้ถูกใจผู้บริโภคและเหมาะสมกับโอกาส อาทิ วันวาเลนไทน์ วันแม่ และ วันปีใหม่
นอกจากนั้นเพื่อเพิ่มความน่ารักสดใสในกลุ่มเค้กสำหรับเด็ก ทางเอสแอนด์พี
ได้เพิ่มความหลากหลายโดยได้รับลิขสิทธิ์จากดิสนีย์ และโดราเอมอน เพื่อมาเสริมทัพความน่ารัก
และโดดเด่นของเค้กให้มากยิ่งขึ้น

ในปี 2563 เอสแอนด์พียังได้พัฒนาและออกสินค้าใหม่ในกลุ่มเค้ก
ที่สามารถรับประทานได้ในทุกโอกาสและทุกวัน รวมถึงสามารถมอบเป็นของฝากได้อย่างน่าประทับใจ
คือ เค้กนุ่มเนยสด เอสแอนด์พี ที่เป็นเค้กเนื้อชิฟฟ่อน เนียนนุ่ม หอมละมุน ที่มาพร้อมกันทั้ง 3
รสชาติคือ รสเนย รสส้ม และรสกาแฟ

(2) ขนมอบ (Puff and Pastry)

ผลิตภัณฑ์ขนมอบจากเอสแอนด์พี ที่เน้นย้ำการนำเสนอสินค้าด้วย “ความสด อร่อย สะดวก และ
สะอาด” ที่เหมาะสมกับการบริโภคในช่วงเวลาต่างๆ ไม่ว่าจะเป็นอาหารเช้า, ของว่าง
หรือแม้กระทั่งเป็นมื้อด่วนระหว่างวัน “กลุ่มสินค้าพัฟ / พาย”
ใช้กรรมวิธีการผลิตด้วยสูตรเฉพาะตัวเพื่อให้ได้สูตรแป้งที่สลับกับเนยถึง 144 ชั้นด้วยไส้ยอดนิยมอาทิ
ไก่ เห็ด ทูน่า และ สับปะรด “กลุ่มสินค้าครัวซองค์” ทั้งครัวซองค์รสเนยต้นตำรับ
เนื้อแป้งนุ่มชุ่มเนยสดในสไตล์ฝรั่งเศส และครัวซองค์ฮอทดอกโรล
ที่อัดแน่นด้วยไส้กรอกเนื้อนุ่มทานเข้ากันกับแป้งครัวซองค์ที่หอมกรุ่น “กลุ่มสินค้าเดนิช” ทั้ง
เดนิชอัลมอนด์ เดนิชผักโขม เดนิชบลูเบอรี่ และ
เดนิชสับปะรดที่ตอบโจทย์ความชอบของลูกค้าในแต่ละรสชาติ นอกจากนี้เอสแอนด์พียังมีผลิตภัณฑ์
“กลุ่มสินค้าพิซซ่า” รสชาติยอดนิยมของครอบครัวไทย ทั้งพิซซ่าหน้าปูอัด พิซซ่าฮาวาย
พิซซ่าแฮมไส้กรอกและพิซซ่าคาโบนาร่า

ปี 2563 เอสแอนด์พีได้เสริมความหลากหลายของสินค้ากลุ่มขนมอบในรูปแบบของแสน็ค
“ขนมขาไก่เนยสด” ที่มอบความเอร็ดอร่อยและความสะดวกสะบายในการบริโภคได้ทุกที่ทุกโอกาส
ในบรรจุภัณฑ์ที่สวยงามมีคุณภาพที่นอกเหนือจากจะรักษาความสดใหม่ของสินค้าแล้วยังสวยงามเหมาะกับการให้เป็นของฝากของขวัญได้อีกด้วย

(3) ขนมปังและแซนด์วิช (Fresh Bread and Sandwich)

ในปี 2563 เอสแอนด์พี ได้เพิ่มเติมความหลากหลายในกลุ่มขนมปังแผ่นแซนวิชเบรดอีก 2 ชนิด คือ
“ขนมปังมัลติเกรนเบรด” ที่นอกเหนือจากความนุ่มแน่นและเอร็ดอร่อยแล้วยังอุดมไปด้วยคุณค่าจาก 5
ธัญพืช และ “ขนมปังสไลด์บริยอช” ที่หอมนุ่มชุ่มเนย รสชาติความมันเข้มข้น กลมกล่อม
เพิ่มเติมจากกลุ่ม “กลุ่มขนมปังมีไส้” ที่เป็นขนมเนื้อนุ่มมีรูปมีไส้ต่างๆ ทั้งไส้เค็มและไส้หวาน
โดยเฉพาะใน “กลุ่มสินค้าปังนุ่ม” ที่ได้รับความนิยมและการตอบรับเป็นอย่างดีจากลูกค้า ด้วย
รสชาติที่โดนใจและคอนเซ็ปต์ของปังนุ่ม “นุ่มนอก นวลใน ไส้ฟิน” ทั้ง สังขยาใบเตย
และคัสตาร์ดไข่เค็มที่ได้รับความนิยมอย่างต่อเนื่อง

(4) คุกกี้ (Cookies)

คุกกี้ เอส แอนด์ พี ยังคงเน้นย้ำความสำคัญของส่วนผสมจากเนยสดแท้หอม กรอบอร่อย
ในบรรจุภัณฑ์ที่สวยงามจนเป็นที่กล่าวถึงและได้รับการติดตามในคอลเลคชั่นต่าง ๆ จากลูกค้า เอส
แอนด์ พี มาอย่างยาวนาน ดวยความหลากหลายของรสชาติคุ้กกี้ เอส แอนด์ พี ไม่ว่าจะเป็น
“กลุ่มคลาสสิค” รสนม เนย ใบเตย กาแฟ “กลุ่มพรีเมี่ยม” รสไวท์ช็อกโกแลตผสมมัตฉะชาเขียว
อัลมอนด์ ช็อกโกแลตชิพ แครนเบอรี่ “กลุ่มแฟนซี” รสช็อกโกแลต คาปูชิโน่ มอลต์ คาราเมล
“กลุ่มลาวา” รสช็อกโกแลตลาวา ช็อกโกแลตชิพลาวา “กลุ่มคริสปี้ไลท์” รสชาติกรอบเบา
ทั้งอัลมอนด์และชอกโกแลตชิพ “กลุ่มเดนิช” รสเนย และที่ขาดไม่ได้ “กลุ่มคุกกี้คิดส์” รสนม เนย
โกโก้ สปริงเคิล ที่ เอส แอนด์ พี ให้ความสำคัญกับกลุ่มเด็ก ๆ โดย เอส แอนด์ พี
ถือเป็นผู้ผลิตคุกกี้ลิขสิทธิ์รายใหญ่ของประเทศที่ช่วยสร้างความสุขให้กับเด็กและครอบครัว ทั้ง
คุ้กกี้ลายโดราเอมอน โฟรเซ่น มิกกี้และมินนี่เมาส์ ลายเจ้าหญิงดิสนีย์ รวมถึง We Bare Bears
(สามหมีจอมป่วน) คาแรกเตอร์ยอดนิยมของกลุ่มวัยรุ่นคนไทย โดย เอส แอนด์ พี
ได้นำเสนอคุกกี้คิดส์รสนม หมีแพนด้า รสเนย กริซลี่แบร์ และมินิคุกกี้มิกซ์สปริงเคิล ไอซ์แบร์

สำหรับช่วงเทศกาลปีใหม่ 2021 เอส แอนด์ พี ได้รังสรรค์ดีไซน์แพคเกจจิ้งคุ้กกี้
เพื่อให้ลูกค้าได้ซื้อเป็นของขวัญ และของฝากสำหรับคนพิเศษ โดยในปีนี้ เอส แอนด์ พี ได้นำเสนอ
“S&P New Year Collection” ภายใต้คอนเซ็ปต์ “A Journey to Happiness”
ที่ส่งมอบความสุขจากการเดินทางท่องเที่ยวไปในสถานที่ต่าง ๆ ทั่วโลก
ผ่านรูปแบบบรรจุภัณฑ์ที่สวยงามและยังมาพร้อมด้วยประโยชน์ใช้สอย

นอกจากนี้ บริษัทยังมีแบรนด์คุกกี้เดลิโอ (Delio)
เพื่อขยายฐานของกลุ่มลูกค้าไปยังช่องทางภายนอกร้าน คือไฮเปอร์มาร์เก็ต ซุปเปอร์มาร์เก็ต
และร้านสะดวกซื้อทั้งในกรุงเทพฯ และต่างจังหวัด

(5) ขนมไหว้พระจันทร์ (Mooncake)

เอส แอนด์ พี ให้ความสำคัญเป็นพิเศษกับเทศกาลไหว้พระจันทร์มาตลอดระยะเวลายาวนาน
และครองความเป็นผู้นำในตลาดขนมไหว้พระจันทร์ภายใต้แบรนด์เอส แอนด์ พีและมังกรทอง
โดยในทุก ๆ
ปีจะมีขนมไหว้พระจันทร์ออกจำหน่ายทั้งในรสชาติสไตล์คลาสสิคและรสชาติใหม่เพื่อสร้างสีสรรและความหลากหลายของผลิตภัณฑ์
ในปีนี้เอสแอนด์พี นำเสนอขนมไหว้พระจันทร์รสชาติใหม่เพื่อตอบสนองผู้บริโภคกลุ่มเป้าหมายด้วย
“ไส้บัวทองไข่เค็มลาวา”
ที่มาพร้อมกันทั้งความเอร็ดอร่อยของบัวทองเกรดคัดเฉพาะนำเข้าจากฮ่องกงและไข่เค็มลาวาที่เข้มข้นเข้ากันได้อย่างลงตัว

บรรจุภัณฑ์ในปีนี้ S&P
ยังคงรักษาความประณีตสวยงามของบรรจุภัณฑ์ขนมไหว้พระจันทร์ที่โดดเด่นด้วยความงดงามจากการวาดอันวิจิตรบรรจงของเทพธิดาแห่งพระจันทร์ที่มาพร้อมองค์ประกอบที่สื่อความหมายมงคลไม่ว่าจะเป็นเป็ดแมนดาริน
หรือดอกไม้มงคลนานาชนิด
พร้อมให้นำไปไหว้ขอพรและเป็นของฝากของขวัญแก่ญาติสนิทมิตรสหายในช่วงเวลาเทศกาล

(6) ขนมไทย (Thai Sweet Delicacies)

จากผลตอบรับที่ดีของผลิตภัณฑ์ขนมไทยหลากหลายรสชาติและรูปแบบ
ทั้งขนมไทยตำรับโบราณและขนมไทยประยุกต์ ด้วยกรรมวิธีการผลิตที่สะอาดและปลอดภัย
ลูกค้าจึงสามารถมั่นใจได้ในคุณภาพและรสชาติของขนมไทยจากเอสแอนด์พี

ปี 2563 บริษัทฯ ได้เพิ่มกำลังการผลิตกลุ่มสินค้าขนมไทยประเภทกลุ่มทอง ได้แก่ ทองหยิบ
ทองหยอด เม็ดขนุน ฝอยทอง และขนมไทยสาคูไส้หมู
เพื่อรองรับความต้องการและการเติบโตของผลิตภัณฑ์ในกลุ่มนี้

2.2.2 ผลิตภัณฑ์อาหาร

(1) ผลิตภัณฑ์อาหาร

“ความมุ่งมั่นในการเติบโตธุรกิจหลักทางด้านอาหาร
เราจึงมีความตั้งใจที่จะเน้นพัฒนาอาหารจานเดียวที่เป็นจุดแข็งของแบรนด์ เอส แอนด์ พี
ซึ่งหลายเมนูยังคงได้รับความนิยมมาถึงทุกวันนี้ อาทิเช่น เส้นจันท์ผัดไทย ข้าวไก่อบ ข้าวคลุกกะปิ
เส้นหมี่ไก่ผัดพริกเผา ข้าวหน้ากุ้งพริกขี้หนู
และเพื่อเป็นการเสริมสร้างความแข็งแกร่งให้กับธุรกิจอาหารในปีนี้เราได้มีการยกระดับอาหารโดยการคัดสรรวัตถุดิบเลือกใช้
“กุ้งจัมโบ้ “ มาพัฒนาเป็นเมนูอาหารที่เป็นซิกเนเจอร์ของ เอส แอนด์ พี
และเมนูที่ลูกค้าชื่นชอบหรือได้รับความนิยม อาทิเช่น เมนูหมี่กรอบมธุรส-กุ้งจัมโบ้
,เส้นหมี่กุ้งจัมโบ้ผัดพริกเผา ,ข้าวผัดกุ้งจัมโบ้ ,ข้าวคีนัว - กุ้งจัมโบ้ผัดเผ็ดกะทิสด เป็นต้น

เอส แอนด์ พี ยังเดินหน้าในการพัฒนาอาหาร ที่เป็นมิตรต่อสิ่งแวดล้อม

ด้วยความมุ่งมั่นในการรักษาระดับอาหารที่มีคุณภาพในทุก ๆ ขั้นตอน
ตั้งแต่กระบวนการผลิตไปจนถึงการส่งมอบไปสู่ลูกค้าโดยเฉพาะอย่างยิ่งสินค้าประเภทอาหารต้องมีความอร่อย
สด สะอาด ปลอดภัย จึงได้คัดสรรวัตถุดิบพิเศษ “ไข่ไก่จากแม่ไก่อารมณ์ดี”
โดยให้ความสำคัญกับการส่งเสริมสวัสดิภาพสัตว์ ด้วยการเลี้ยงไก่แบบไร้กรง หรือ เคจฟรี (Cage
Free) เมื่อแม่ไก่เคลื่อนไหวได้อย่างอิสระตามธรรมชาติ จะทำให้แม่ไก่อารมณ์ดี สุขภาพแข็งแรง
ปลอดสารพิษจากยาปฏิชีวนะและสารเร่งการเจริญเติบโต เราจึงได้ไข่ไก่สด ใหม่ คุณภาพดี
ปลอดสารพิษ มาทำเมนูอาหารเช้า “ไข่กระทะทรงเครื่อง” และอิงลิชเบรกฟาสต์
“ออมเลทหนานุ่ม” และเมนูที่ได้รับความนิยม“ข้าวกุ้งผัดพริกขี้หนูไข่นุ่ม
อีกหลากหลายเมนูที่ทำจากไข่อาทิเช่น ข้าวคลุกกะปิ,ข้าวไข่เจียวยอดมะพร้าวอ่อนปลากะพง เป็นต้น

(2) อาหารสำเร็จรูปแช่แข็ง Quick Meal

ในฐานะผู้บุกเบิกธุรกิจอาหารแช่แข็งพร้อมรับประทาน
บริษัทได้ลงทุนด้านการวิจัยและพัฒนาอย่างต่อเนื่อง
จุดเด่นของอาหารสำเร็จรูปแช่แข็งของบริษัทที่แตกต่างจากคู่แข่งอื่น คือ อาหารสำเร็จรูปแช่แข็ง
เอส แอนด์ พี ทุกเมนูได้รับการปรุงอย่างพิถีพิถัน เพื่อให้อร่อยถูกใจผู้บริโภค
ทั้งให้คุณค่าและความปลอดภัยในด้านโภชนาการ
มีการออกแบบบรรจุภัณฑ์ทั้งภายในและภายนอกที่ทันสมัยเพื่อให้เหมาะกับชีวิตแบบเร่งรีบของผู้บริโภคมากขึ้น
สะดวกและช่วยในเรื่องเวลาการอุ่นอาหารน้อยลง รวมถึงเมนูอาหารแช่แข็งที่มีหลากหลาย
มีการพัฒนาสินค้าใหม่อย่างต่อเนื่อง

(3) เค้กแช่แข็ง (Frozen Cake)

เค้กแช่แข็ง เอสแอนด์พี ผลิตจากวัตถุดิบคุณภาพเยี่ยม ให้เค้กเนื้อเนียนนุ่ม หอม รสชาติกลมกล่อม
พร้อมอร่อยได้ง่าย ๆ ได้ทุกที่ทุกเวลา

(4) ไส้กรอกแบรนด์ Premo

ผลิตภัณฑ์ไส้กรอกประเภทต่าง ๆ แฮม และเบคอนด้วยตรา “พรีโม” สำหรับลูกค้าระดับกลางขึ้นไป
ซึ่งผลิตภัณฑ์ใช้สูตรเฉพาะของ เอส แอนด์ พี คัดสรรเฉพาะเนื้อหมูเกรด A คุณภาพดี เนื้อแน่น
อร่อย ในแบบฉบับรสชาติที่คนไทยคุ้นเคย สะอาดปลอดภัยได้มาตรฐาน
โดยผลิตภัณฑ์ใช้เป็นวัตถุดิบของร้านอาหาร เอส แอนด์ พี
และจำหน่ายให้แก่ลูกค้าในแบบบรรจุซองในช่องทางค้าปลีกและโมเดิร์นเทรด
รวมทั้งการรับจ้างผลิตให้กับกลุ่มธุรกิจอาหารอื่น ๆ

(5) วุ้นคาราจีแนนแบรนด์ Jelio

เป็นการคิดค้นขนมเจลลี่ ซึ่งสามารถนำลงในสายการผลิต เพื่อเพิ่มความหลากหลายของสินค้า เจลลี่
คาราจีแนนสำเร็จรูปทั้งในรูปแบบเจลลี่ผสมเนื้อผลไม้และเจลลี่พร้อมดื่มผสมน้ำผลไม้ให้วิตามินซีสูง

(6) ผลิตภัณฑ์อาหารนานาชาติ (Delicatessen)

เอส แอนด์ พี เป็นผู้ผลิตอาหารนานาชาติ (PATIO) ภายใต้เครื่องหมายการค้า PATIO ได้แก่
น้ำสลัด และผลิตภัณฑ์สำเร็จรูปอื่น ๆ ที่มีรสชาติที่อร่อยและใส่ใจต่อสุขภาพของผู้บริโภค
ซึ่งมีจำหน่ายที่ร้านอาหาร เอส แอนด์ พี และในห้างสรรพสินค้าชั้นนำทั่วไป

2.2.3 ผลิตภัณฑ์เครื่องดื่ม

กลุ่มเครื่องดื่มบาร์จาก เอส แอนด์ พี ประกอบด้วย เครื่องดื่มน้ำผลไม้ที่ทำจากน้ำผลไม้สด 100%
และน้ำผลไม้ปั่น ที่ให้คุณประโยชน์และความสดชื่นแก่ร่างกาย อาทิ น้ำแตงโมปั่น น้ำส้มคั้นสด
น้ำสับปะรด น้ำลำไย และ น้ำมะพร้าว รวมทั้ง น้ำผลไม้สดที่เริ่มการนำวัตถุดิบประเภท Chia
Seed เข้ามาใช้ เพื่อเพิ่มคุณค่าทางโภชนาการให้มากขึ้น นอกจากนี้ เอส แอนด์ พี
ยังมีเครื่องดื่มสุขภาพในกลุ่มน้ำนมถั่วเหลืองที่ผ่านกรรมวิธีการผลิตแบบญี่ปุ่นจากร้านอุเมะโนะฮานะ
เรียกว่าเครื่องดื่มโทนิยุ จำหน่ายในรูปแบบร้อนและเย็น และสำหรับผู้ชื่นชอบการดื่มกาแฟ
ภายในร้าน เอส แอนด์ พี ก็มีจุดจำหน่ายกาแฟบลูคัพ ภายใต้การดำเนินงานโดย เอส แอนด์ พี
ได้เติบโตไปพร้อมกับการขยายสาขาของร้าน เอส แอนด์ พี
ด้วยรสชาติของกาแฟชั้นดีที่ผสมผสานกาแฟอาราบิก้าจากประเทศไทยและกาแฟจากแหล่งกาแฟ
ที่ใส่ใจตั้งแต่การเก็บเกี่ยวเมล็ดกาแฟ การคั่วกาแฟ เพื่อให้ได้มาตรฐานและรสชาติที่หอมกลมกล่อม
รวมถึงความใส่ใจของบาริสต้าบลูคัพที่ตั้งใจทำกาแฟสด
และเครื่องดื่มแต่ละแก้วให้แก่คอกาแฟที่หลงใหลในรสชาติและกลิ่นหอมเฉพาะของกาแฟบลูคัพ

ปีนี้บลูคัพให้ความสำคัญกับการจำหน่ายกาแฟในรูปแบบเทคอะเวย์และ Delivery มากขึ้น
เพื่อตอบสนองความต้องการของผู้บริโภคที่ต้องการเว้นระยะห่างจากการทานในร้าน กาแฟโคลด์บรูว์
(Cold Brew) ของบลูคัพจึงได้รับความนิยมอย่างมากในปีที่ผ่านมา
เนื่องจากเป็นกาแฟสกัดเย็นที่ทำจากเมล็ดกาแฟอาราบิก้า 100% ที่มีแหล่งกำเนิดจากประเทศไทย
กัวเตมาลา บราซิล และอินโดนีเซีย ทั้งยังเป็นเมล็ดกาแฟที่ได้รับรางวัล Golden Medal
International Coffee Tasting จากประเทศอิตาลี Cold Brew จากบลูคัพ
มีรสชาติและกลิ่นหอมคาราเมลเจือด้วยชอกโกแลต นุ่มแต่เนื้อกาแฟหนักแน่น
มีขั้นตอนการบ่มกาแฟด้วยน้ำเย็นบริสุทธิ์อย่างพิถีพิถันและทำสดใหม่จากที่ร้านก่อนจะนำมาบรรจุและนำขึ้นจำหน่าย
เป็นเครื่องดื่มที่ทานพร้อมอาหารและเบเกอรี่ได้เข้ากันอย่างลงตัว

2.3. การตลาดและภาวการณ์แข่งขัน

นโยบายการตลาดที่บริษัท ยึดถือเป็นปรัชญาหลักในการดำเนินงานเสมอมาตลอดระยะเวลา 47 ปี
คือ การสร้างความพึงพอใจให้กับลูกค้า และให้ลูกค้าตระหนักถึงชื่อของ เอส แอนด์ พี
“ชื่อนี้มีแต่ของอร่อย” เมื่อนึกถึงอาหารและเบเกอรี่ที่มีรสชาติอร่อย
มีคุณภาพและบริการอันอบอุ่นน่าประทับใจ

2.3.1 กลยุทธ์ทางการตลาดของบริษัท

การมองกลยุทธ์ทางการตลาดของบริษัทแยกเป็นแต่ละแบรนด์ซึ่งจะเน้นให้ความสำคัญทางด้านผลิตภัณฑ์
และด้านการบริการให้เหมาะสมกับลูกค้าหลักในแต่ละแบรนด์นั้นๆ ปัจจุบันธุรกิจ เอส แอนด์ พี
เป็นแบรนด์หลักซึ่งเป็นธุรกิจร้านอาหารและเบเกอรี่ที่ให้บริการแก่กลุ่มลูกค้าหลากหลายและทุกคนในครอบครัว
นอกเหนือจากนี้ เอส แอนด์ พี ยังมีบริการจัดส่งอาหารถึงบ้าน บริการอาหารปิ่นโต
บริการจัดเลี้ยงในนาม “Caterman” มีร้านอาหารทั้งในและต่างประเทศ
รวมไปถึงผลิตภัณฑ์ที่มีการแข่งขันในตลาด เช่น BlueCup Coffee ขนมไหว้พระจันทร์
อาหารสำเร็จรูปแช่แข็ง Quick Meal และผลิตภัณฑ์ Delio ที่แพร่หลายในซูเปอร์มาร์เก็ตทั่วไป
กลยุทธ์ทางการตลาดของบริษัทแบ่งเป็น 6 ด้าน ดังนี้

(1) ด้านผลิตภัณฑ์

  ความอร่อย คุณภาพ และความคุ้มค่าของผู้บริโภค
  เป็นนโยบายที่บริษัทยึดถือในการดำเนินธุรกิจมาโดยตลอด

คุณภาพของผลิตภัณฑ์ เริ่มตั้งแต่การคัดสรรเลือกใช้แต่วัตถุดิบที่มีคุณภาพ วัตถุดิบที่สด
ซึ่งเป็นสิ่งที่บริษัทให้ความสำคัญมาโดยตลอด ทำให้ผู้บริโภคมีความเชื่อมั่นในการมาใช้บริการที่ เอส
แอนด์ พี อย่างต่อเนื่อง นอกจากนี้กลยุทธ์ที่สำคัญอีกอย่างหนึ่ง
คือด้านความหลากหลายของผลิตภัณฑ์และบริการ บริษัทมีผลิตภัณฑ์อาหารสำหรับทุกคนในครอบครัว
รวมทั้งเบเกอรี่ อาหารสำเร็จรูปแช่แข็งและอื่น ๆ เพื่อตอบสนองความต้องการของผู้บริโภค
ทางด้านอาหาร เอส แอนด์ พี
ให้ความสำคัญกับไลฟ์สไตล์ของผู้บริโภคที่เน้นในเรื่องความอร่อยหลากหลาย และประโยชน์ต่อสุขภาพ
โดยการสร้างสรรค์เมนูใหม่ออกมาในรูปแบบนานาชาติ และการผสมผสาน ระหว่างอาหารไทย กับ
อาหารชาติอื่น ๆ แต่ยังคงไว้ซึ่งความอร่อยแบบคุณภาพด้วยวัตถุดิบชั้นดี
ในด้านบรรจุภัณฑ์บริษัทเน้นด้านการพัฒนาบรรจุภัณฑ์มาโดยตลอดและเป็นผู้นำด้านการพัฒนาบรรจุภัณฑ์ให้มีรูปแบบสวยงามโดยเฉพาะผลิตภัณฑ์เบเกอรี่
และคุ้กกี้ ซึ่งเป็นจุดเด่นที่กระตุ้นให้ผู้บริโภครู้สึกพึงพอใจ และเลือกซื้อผลิตภัณฑ์ของเอส แอนด์ พี
เพื่อมอบเป็นของขวัญในโอกาสต่าง ๆ

(2) ด้านโฆษณาและส่งเสริมการขาย

บริษัทได้ตอกย้ำความเป็นผู้นำด้านร้านอาหารและเบเกอรี่อย่างต่อเนื่อง
ด้วยการออกโฆษณาเพื่อกระตุ้นการขายในช่วงเทศกาลขนมไหว้พระจันทร์โดยมีแนวคิดที่จะให้คนไทยเชื้อสายจีนได้เพิ่มการซื้อขนมไหว้พระจันทร์
จากที่เคยซื้อเพื่อการไหว้ ให้เพิ่มการซื้อเพื่อการให้แก่กันและกันมากขึ้น
นอกจากนี้ในช่วงเทศกาลเค้กและคุกกี้ปีใหม่
ได้ออกโฆษณาที่ต้องการสื่อสารกับผู้บริโภคให้มองเห็นถึงคุณค่าที่แท้จริงของของขวัญ
สร้างภาพลักษณ์ที่ดีให้กับกลุ่มคนรุ่นใหม่และลูกค้าประจำ
จนได้รับการตอบรับอย่างดีเยี่ยมในโลกออนไลน์
นอกจากนี้ยังได้มีขยายการสื่อสารกับลูกค้าผ่านช่องทางดิจิตอลทั้งเฟซบุ๊ก ไลน์ เว็บไซต์
และกลุ่มผู้นำทางความคิดต่างๆ ในโลกออนไลน์ จนได้รับการยอมรับอย่างกว้างขวาง
นอกจากนี้บริษัทยังจัดให้มีรายการส่งเสริมการขายในรูปแบบต่างๆ
ในแต่ละเดือนโดยเฉพาะในเทศกาลสำคัญต่าง ๆ
เพื่อให้แบรนด์สามารถสร้างความสัมพันธ์อันดีกับคนไทยในทุกเทศกาล

(3) การกำหนดราคา

  บริษัทมีนโยบายในการกำหนดราคาขายผลิตภัณฑ์โดยคำนึงถึงปัจจัยต่าง ๆ ดังนี้

-   ต้นทุนของวัตถุดิบหลัก และต้นทุนในการผลิต

-   ตำแหน่งทางด้านการตลาด
    ราคาขายผลิตภัณฑ์ของคู่แข่งหรือเกณฑ์ราคาขายโดยทั่วไปเพื่อให้ลูกค้าของ

  เอส แอนด์ พี รู้สึกถึงความคุ้มค่าเงิน

-   อัตราผลกำไรขั้นต้นที่ต้องการสร้างจากผลิตภัณฑ์กลุ่มนั้น ๆ

(4) ด้านการพัฒนาบุคลากรเพื่อการส่งเสริมการขาย

บริษัทเล็งเห็นถึงความสำคัญของพนักงานว่าเป็นปัจจัยสำคัญในการดำเนินธุรกิจ
จึงได้มีการจัดโปรแกรมการพัฒนาศักยภาพของพนักงานหน้าร้าน
เพื่อให้ทำงานด้วยความสุขและความสนุกโดยจัดอบรมให้ความรู้ในด้านผลิตภัณฑ์
รวมทั้งเทคนิคการขาย
และความเข้าใจในเรื่องกิจกรรมส่งเสริมการขายและโปรแกรมการแข่งขันการแนะนำผลิตภัณฑ์ในเทศกาลต่าง
ๆ

(5) ด้านการเลือกทำเลเปิดสาขา

ในปี 2563 มีการขยายสาขาร้านอาหารและเบเกอรี่ภายใต้แบรนด์ต่าง ๆ รวมจุดขายของบริษัทนั้น
บริษัทต้องทำการสำรวจความต้องการของตลาดก่อนเพื่อใช้ในการตัดสินใจในเรื่องรูปแบบของสาขารูปแบบของอาหาร
และขนาดพื้นที่เพื่อให้ตอบสนองความต้องการของตลาดให้มากที่สุด

2.3.2 สภาวะเศรษฐกิจและการแข่งขันทางธุรกิจ

เศรษฐกิจไทยเปิดศักราชปี 2563 ด้วยความหวังว่าเศรษฐกิจจะกลับมาขยายตัวดีกว่าปี 2562
แต่ภาวะ" VUCA World" ที่ย่อมาจากความผันผวน (Volatility) ความไม่แน่นอน
(Uncertainty) ความสลับซับซ้อน (Complexity) และความคลุมเครือ
(Ambiguity)  หรือโลกที่เทคโนโลยีทำให้ทุกมิติในชีวิตเราเปลี่ยนแปลงไปอย่างรวดเร็ว
ทำให้เศรษฐกิจไทยชะลอตัวและต่ำกว่าระดับศักยภาพอีกปี
เนื่องจากยังไม่ทันข้ามเดือนแรกของปีก็เกิดภาวะการระบาดของไวรัสโควิด-19
ในหลายประเทศโดยเฉพาะจีน
ซึ่งส่งผลกระทบต่อการดำเนินธุรกิจและการจ้างงานของภาคเอกชนที่เกี่ยวข้องกับภาคการท่องเที่ยวจำนวนมาก

ความเสียหายจากโควิด-19 ต่อเศรษฐกิจไทยในปี 2563
ส่งผลกระทบที่รุนแรงจากมาตรการควบคุมการระบาดของโควิด-19 ที่เข้มงวดทั้งในและต่างประเทศ
ที่ระงับกลไกการเติบโตทางเศรษฐกิจ และทำให้ภาคธุรกิจขาดสภาพคล่อง
ทำให้การผลิตและรายได้ลดลง เกิดภาวะการณ์ว่างงานมากขึ้น การท่องเที่ยวมีแนวโน้มฟื้นตัวช้า
เศรษฐกิจไทยจึงค่อนข้างได้รับผลกระทบอย่างหนัก
เนื่องจากมีการพึ่งพารายได้จากนักท่องเที่ยวต่างชาติสูงประมาณร้อยละ
13 ของผลิตภัณฑ์มวลรวมภายในประเทศ (GDP) ซึ่งถือเป็นอัตราที่สูงกว่าประเทศอื่น ๆ
ในภูมิภาคเอเชียด้วยกัน ทำให้การเติบโตทางเศรษฐกิจของไทยตลอดทั้งปี 2563 อยู่ที่ลบ 6%
เกิดภาวะว่างงานเพิ่มขึ้นกว่า 7 แสนคน รวมถึงการเพิ่มขึ้นของหนี้ครัวเรือนที่เพิ่มขึ้นจาก 75% เป็น
84% GDP การระบาดของโควิด-19
ส่งผลให้การเติบโตทางเศรษฐกิจเลวร้ายกว่าช่วงวิกฤติต้มยำกุ้ง ปี 2540

ธุรกิจร้านอาหารและเบเกอรี่

ธุรกิจร้านอาหารเป็นหนึ่งในธุรกิจที่มีความสำคัญต่อระบบเศรษฐกิจของประเทศ และภาคบริการ
ด้วยมูลค่าหมุนเวียนไม่ต่ำกว่า 4 แสนล้านบาท
เนื่องจากประกอบด้วยผู้เล่นตั้งแต่รายเล็กไปจนถึงหลายใหญ่ที่สนใจเข้ามาเริ่มธุรกิจในตลาดอย่างต่อเนื่อง
นอกจากนี้มูลค่ารวมของธุรกิจคิดเป็นสัดส่วนร้อยละ 4.7
ของภาคบริการทั้งหมดของผลิตภัณฑ์มวลรวมในประเทศ (GDP ภาคบริการ) ธุรกิจร้านอาหารปี
2563 มีมูลค่ารวม 4.37-4.41 แสนล้านบาท
ถึงแม้จะมีการขยายตัวแต่เป็นการขยายตัวในอัตราที่ชะลอตัวลง
เนื่องจากผลกระทบจากการชะลอตัวของเศรษฐกิจ
ตลอดจนพฤติกรรมของผู้บริโภคชาวไทยที่เปลี่ยนแปลงไปหลีกเลี่ยงการเดินทางท่องเที่ยว
และการหันมารับประทานอาหารที่บ้านมากขึ้น
จึงเป็นโจทย์ท้าทายที่ผู้ประกอบการธุรกิจร้านอาหารต้องพยายามประคองตัวจากปัจจัยแวดล้อมทางธุรกิจที่เข้มข้นมากขึ้น รายได้เฉลี่ยต่อร้านที่มีทิศทางหดตัวลง
ผลักดันให้ผู้ประกอบการต้องเร่งปรับตัวเพื่อลดแรงกดดันจากปัจจัยท้าทายรอบด้าน
ทั้งการแข่งขันที่รุนแรง แรงกดดันจากต้นทุนที่ส่งผลกระทบต่อผลกำไรของธุรกิจ
พฤติกรรมของผู้บริโภคที่ซับซ้อนมากขึ้น
ประกอบกับบทบาทของเทคโนโลยีที่ส่งผลให้รูปแบบการแข่งขันของธุรกิจร้านอาหารเปลี่ยนแปลงไป

ภายใต้สภาพแวดล้อมทางธุรกิจที่มีแรงกดดันจากการชะลอตัวของเศรษฐกิจ
และพฤติกรรมของผู้บริโภคที่เปลี่ยนแปลงไปอันเนื่องมาจากการระบาดของโควิด-19
“ความสะดวกรวดเร็ว + ความหลากหลาย + ราคาที่สมเหตุสมผล”
ได้กลายมาเป็นมาตรฐานใหม่ของผู้บริโภคในปัจจุบัน
ส่งผลให้เกิดการปรับตัวของธุรกิจร้านอาหารสู่มาตรฐานใหม่ในปี 2563
นอกจากการวางแผนการขยายตัวในอนาคต เอส แอนด์ พี ได้ทำการ Re-Structure
ภายใต้แนวคิด ​Lean Management มุ่งเน้นคุณค่า เพิ่มประสิทธิภาพ
และคุณภาพของกระบวนการทำงาน และการลดค่าใช้จ่ายฟิกคอร์สต่างๆ เพื่อให้องค์กรมีความกระชับ
คล่องตัว พร้อมปรับกลยุทธ์รับมือกับการเปลี่ยนแปลง
ภายใต้แผนดำเนินเนินงานที่มุ่งเน้นการพัฒนาสินค้าหลัก อย่างเค้กและเบเกอรี่ ตลอดจนอาหารไทย
และบริการที่ตอบโจทย์ลูกค้าแต่ละกลุ่มเพิ่มมากขึ้น รวมทั้งการให้บริการ 1344 Delivery
พร้อมนำเสนอ นวัตกรรมใหม่ๆ เพื่อสร้างความแตกต่างผ่านการเพิ่มคุณค่าของสินค้า/บริการ.
ประสบการณ์ที่ดีให้กับลูกค้าจนนำไปสู่การคว้ารางวัล “Marketeer No.1 Brand Thailand
2019-2020” แบรนด์ยอดนิยมอันดับ1 ของประเทศไทยในหมวดร้านเบเกอรี่

แนวโน้มการเปลี่ยนแปลงของเทคโนโลยี

ในปี 2563 เป็นปีที่มีการแข่งขันและเปลี่ยนแปลงอย่างรุนแรงในธุรกิจอาหารดีลิเวอรี่
จากผลกระทบโควิด-19 ที่ผู้บริโภคไม่สามารถนั่งรับประทานอาหารที่ร้านได้
ผู้บริโภคจึงใช้บริการสั่งอาหารดีลิเวอรี่ไปรับประทานที่บ้านเพิ่มมากขึ้น
ส่งผลให้ผู้บริโภคมีความคุ้นชินกับการสั่งอาหารผ่านช่องทางออนไลน์มากยิ่งขึ้น
นอกเหนือจากการสั่งอาหารผ่านทางโทรศัพท์ ไม่ว่าจะเป็นการสั่งผ่านแพลตฟอร์ม
www.snp1344.com, แอปพลิเคชั่น S&P Delivery รวมถึงสั่งผ่าน Food Aggregators
รายต่างๆในตลาด เช่น Grab, Line Man, Food Panda

ทางบริษัทฯเล็งเห็นความสำคัญดังกล่าว และต้องการเพิ่มประสบการณ์ที่ดีให้กับลูกค้า ในไตรมาสที่ 2
ปี 2564 นี้ ทางบริษัทฯจะออก Digital Ordering
Platform รูปแบบใหม่ โดยลูกค้าจะพบกับเว็บไซต์ www.snp1344.comและ แอปพลิเคชั่น S&P
Delivery ที่ใช้ง่ายกว่าเดิม สามารถเลือกดูสินค้าตามโอกาสสำคัญของลูกค้าได้
เช่นเค้กสำหรับวันเกิด ชุดอาหารกล่องสำหรับงานประชุม หรือ Snack
Box สำหรับงานสวดอภิธรรม รวมถึงขั้นตอนการจ่ายเงินที่รวดเร็วขึ้น ครอบคลุมรูปแบบการจ่ายเงินที่มากขึ้น โดยแอปพลิเคชั่น
S&P Delivery ตัวนี้จะเชื่อมต่อกับฐานลูกค้าสมาชิก Joy Card ผ่านโครงสร้างการจัดการแบบ
Big Data ซึ่งลูกค้าจะได้รับสิทธิพิเศษจากการสั่งดีลิเวอรี่
เฉกเช่นเดียวกับการนั่งทานหรือซื้อที่หน้าร้าน เช่นส่วนลดหรือการสะสมแต้ม สุดท้ายแล้วลูกค้าจะมีประสบการณ์ระหว่าง Online และ Offline
ที่ดีและไร้รอยต่อมากยิ่งขึ้น (Seamless Experience)

2.4 เหตุการณ์ที่สำคัญ ในปี 2563

“Less Fix” บริหารจัดการลดค่าใช้จ่ายต่าง ๆ
และปรับปรุงโครงสร้างการทำงานให้มีประสิทธิภาพสูงสุด

จากผลกระทบ COVID-19 เราได้บริหารจัดการต้นทุนค่าใช้จ่ายต่าง ๆ
ให้เหมาะสมและมีประสิทธิภาพสูงสุด อาทิ การปรับโครงสร้างองค์กร
การลดค่าใช้จ่ายด้านบริหารจัดการ การปรับลด-เพิ่มจำนวนสาขา ฯลฯ
เพื่อให้ในส่วนของต้นทุนนั้นลดลงอย่างมีนัยสำคัญ

“More Flex” ปรับตัวอย่างรวดเร็วเพื่อตอบสนองความต้องการของลูกค้าที่เปลี่ยนไป

เมื่อการเข้าถึงสินค้าเปลี่ยนแปลงไปจากมาตรการ Lockdown เราจึงมุ่งเน้นช่องทาง Delivery
เพื่อส่งสินค้าถึงหน้าบ้านลูกค้า ปรับปรุงประสิทธิภาพโปรแกรมให้รวดเร็ว
และคัดสรรสินค้าที่ตรงความต้องการลูกค้าในช่วง

นำเสนอผลิตภัณฑ์ “ค้มค่า คุ้มราคา”โดนใจผู้บริโภค

บริษัทฯ มุ่งมั่นพัฒนาผลิตภัณฑ์ที่โดนใจผู้บริโภคเสมอมา
และได้มองเห็นถึงคามต้องการของลูกค้าเป็นสำคัญ จึงได้คิดนำเสนอผลิตภัณฑ์ที่ “คุ้มค่า คุ้มราคา”
โดยยังคงใช้วัตถุดิบชั้นดี เพื่อตอบสนองความต้องการของลูกค้า ออกสู่ตลาด อาทิ เค้กนุ่ม
ขนมปังขาไก่ เมนูกุ้งไซส์ยักษ์ เป็นต้น

รางวัลสำคัญ

ได้รับรางวัล “แบรนด์อันดับ 1 ของประเทศไทย สำหรับร้านเบเกอรี่” จากนิตยสาร Marketeer
และรางวัลอื่น ๆ นับเป็นความภาคภูมิใจอย่างต่อเนื่อง
ที่สินค้าและผลิตภัณฑ์ของเรายังคงอยู่ในใจของผู้บริโภคเสมอมา

เติบโตอย่างต่อเนื่องในธุรกิจกลุ่มผู้ประกอบการอาหาร

เติบโตร่วมกับพันธมิตรธุรกิจกลุ่มผู้ประกอบการและร้านอาหารต่าง ๆ (Food Service)
โดยการพัฒนาผลิตภัณฑ์อาหารสำเร็จรูป และผลิตภัณฑ์ OEM
รวมถึงการรับจ้างผลิตอาหารและขนมตามความต้องการของลูกค้า ได้อย่างรวดเร็ว
และมีคุณภาพมากยิ่งขึ้น

แผนดำเนินการและมาตรการรับมือ COVID-19

จากสถานการณ์การแพร่ระบาดของเชื้อไวรัส COVID-19 ในปีที่ผ่านมา
ทำให้เกิดผลกระทบอย่างรุนแรงต่อสภาพการณ์เศรษฐกิจและสังคมเป็นอย่างมาก
ลักษณะชีวิตความเป็นอยู่ของทุกคนต้องเปลี่ยนแปลงไป สู่ยุคภาวะปกติใหม่ หรือ New Normal
ลักษณะการทำงานและลักษณะการประกอบธุรกิจก็ต้องเผชิญหน้ากับการปรับตัวอย่างรุนแรง
โดยจะเห็นได้ว่าภาคธุรกิจใดที่ปรับตัวไม่ทันก็ทำให้ส่งผลต่อผลประกอบกิจการของบริษัท
หลายบริษัทประสบปัญหาขาดทุนต่อเนื่อง และบางบริษัทอาจรุนแรงถึงขั้นปิดกิจการได้
ดังที่จะเห็นได้ว่าธุรกิจท่องเที่ยว โรงแรม
และการเดินทางนั้นได้รับผลกระทบรุนแรงเป็นอย่างมากเป็นอันดับแรก
สำหรับธุรกิจร้านอาหารนั้นก็ได้รับผลกระทบอย่างรุนแรงเช่นกัน
เนื่องจากมาตรการเว้นระยะห่างทางสังคม และการจำกัดไม่ให้มีการรวมกลุ่มของคนจำนวนมาก
ทำให้ร้านอาหารไม่สามารถเปิดร้านให้บริการลูกค้ามานั่งรับประทานอาหารในร้านได้อย่างเป็นปกติ
คนโดยส่วนใหญ่จะต้องกักตัวอยู่ในบ้านตามนโยบายล็อคดาวน์ของภาครัฐที่กำหนดไว้

ในช่วงสถานการณ์การแพร่ระบาดที่ผ่านมา เอส แอนด์ พี
ได้ยกระดับมาตรฐานความปลอดภัยในการทำงานของบุคลากรในทุกภาคส่วน
ทั้งในส่วนของโรงงานผลิต พนักงานประจำร้านอาหารและเบเกอรี
ตลอดจนพนักงานทุกระดับที่ประจำสำนักงานต่าง ๆ โดยปฏิบัติตามมาตรการสาธารณะสุขต่าง ๆ
อย่างครบถ้วน อาทิ ในเรื่องการดูแลความสะอาดและฆ่าเชื้ออุปกรณ์เครื่องใช้ต่าง ๆ
ทำความฆ่าเชื้อพื้นที่ให้บริการสม่ำเสมอ เว้นระยะห่าง ลดการสัมผัส ฯลฯ
เพื่อให้ผลิตภัณฑ์อาหารและเบเกอรี่ส่งมอบไปยังผู้บริโภคนั้นมีความปลอดภัยสูงสุด

เอส แอนด์ พี ต้องเผชิญผลกระทบจากการแพร่ระบาดที่เกิดขึ้นอย่างหลีกเลี่ยงไม่ได้
เพื่อให้บริษัทสามารถยังคงสามารถดำรงกิจการอยู่ได้ภายใต้สถาการณ์ที่ยากลำบากนี้
จึงได้จัดทำแผนงานเพื่อรองรับผลกระทบจากการแพร่ระบาดของเชื้อไวรัส COVID-19
(Post-Covid Business Continuity Plan) โดยมีรายละเอียดของแผนงานทั้ง 9 อย่าง
ดังนี้

1. เติบโตยอดขายเค้ก (Grow Cake Sales) :
มีการจัดตั้งคณะทำงานพิเศษเพื่อผลักดันยอดขายเค้กด้วยการกำหนดกลยุทธ์การขายและการสื่อสาร
สร้างความเป็นผู้นำในเค้กวันเกิดและเค้กเทศกาลพิเศษ
การพัฒนาผลิตภัณฑ์เค้กให้สามารถเข้าถึงและโดนใจผู้บริโภคมากยิ่งขึ้น รวมถึงการออกผลิตภัณฑ์ใหม่
ๆ ที่ “คุ้มค่า คุ้มราคา” ที่เป็นการขยายฐานการบริโภคเค้กให้กว้างยิ่งขึ้น เช่น เค้กนุ่ม เอส แอนด์
พี ในราคาเพียง 98 บาท ซึ่งได้รับผลตอบรับจากลูกค้าเป็นอย่างดี
และเพิ่มยอดขายให้กับบริษัทได้อย่างน่าพอใจ

2. เติบโตในธุรกิจเดลิเวอรี่ (Grow Delivery Business) :
ในสถานการณ์วิกฤตโควิดที่พฤติกรรมผู้บริโภคหันมาสั่งซื้อสินค้าจากบ้านมากขึ้น
บริษัทได้ปรับโครงสร้างทีมงานและปรับรูปแบบการทำงานของหน่วยงาน Delivery
เพื่อเพิ่มขีดความสามารถในการแข่งขัน ทั้งการโทรสั่งเบอร์ 1344 การสั่งผ่านแอพพลิเคชั่น 1344
Delivery รวมถึงการสั่งจากพันธมิตรทุกบริษัท (Food Aggregators)
เป็นการเพิ่มความสะดวกสบายและสร้างความรวดเร็วให้แก่ลูกค้า พร้อมทั้งการออกเมนูอาหารใหม่
ๆ ที่ตรงตามความต้องการของลูกค้า การมีโปรโมชั่นและชุดเซทอาหารที่คุ้มค่าออกมานำเสนอ
เพิ่มการจัดส่งเค้กถึงบ้านในช่องทาง Food Aggregators
ทำให้บริษัทสามารถสร้างความเติบโตในกลุ่มธุรกิจนี้ได้

3. พลิกฟื้นกำไรให้ร้านอาหาร (Turnaround S&P Restaurant) :
จากภาวะวิกฤตที่ส่งผลกระทบถึงร้านอาหารที่ได้มีข้อกำหนดควบคุมการเปิด-ปิดสาขาต่าง ๆ
อย่างเข้มงวดส่งผลกระทบถึงผลประกอบการร้านอาหารของ S&P
เป็นอย่างมากบริษัทได้ทำการวิเคราะห์ในเชิงลึกอย่างจริงจัง และได้สร้างมาตรการการทำงาน
และการตัดสินใจทางธุรกิจเพื่อลดผลกระทบของกำไรและผลการขาดทุนของร้านแต่ละสาขา
นั่นคือการปิดร้านที่ไม่มีกำไรอย่างรวดเร็ว
มีการทำงานใกล้ชิดกับเจ้าของห้างและศูนย์การค้าเพื่อปรับลดค่าเช่าและค่าใช้จ่ายอย่างต่อเนื่องตลอดทั้งปี
ปรับเปลี่ยนรูปแบบร้านให้มีขนาดเหมาะสมกับศักยภาพของยอดขายและกำไร ตัดลดค่าใช้จ่ายในร้าน
ทำการลดต้นทุนที่ไม่กระทบกับคุณภาพของอาหารสินค้าและบริการ ทั้งนี้ เพื่อลดการขาดทุน
และในที่สุด บริษัทสามารถพลิกฟื้นกำไรในกลุ่มธุรกิจร้านอาหารได้

4. ปีแห่งผลสำเร็จของโรงงานผลิต (Manufacturing Year Performance) :
บริษัทได้จัดทำโครงการ “เพิ่ม Productivity” เพื่อผลักดันการทำงานให้มีประสิทธิภาพมากขึ้น
มีการทบทวนกระบวนการผลิตทั้งหมดเพื่อลดขั้นตอนที่ซ้ำซ้อน กระชับกระบวนการทำงานให้มากขึ้น
สามารถลดเวลาการทำงาน ลดจำนวนพนักงาน และลดการใช้วัสดุในการผลิตลงได้
รวมถึงลดปริมาณการสูญเสียระหว่างการผลิต
และได้มีการทำการวิเคราะห์ต้นทุนการผลิตอย่างละเอียด มีการจัดสรร
ปรับเปลี่ยนกลุ่มสินค้าให้เหมาะสมกับสายการผลิต ทำให้สามารถลดค่าใช้จ่ายอื่นๆ
ลงได้เป็นอย่างมาก ด้วยการปฏิบัติต่อเนื่องทั้งปี ทุกโรงงานจึงกลับมาทำกำไรได้เพิ่มขึ้น

5. กลุ่มร้านอาหารแบรนด์พิเศษ (Specialty Group) : นอกเหนือจากร้านอาหารเอส แอนด์ พี
แล้ว ยังมีร้านอาหารภายใต้แบรนด์อื่น ๆ อาทิเช่น Patara, PATIO
ซึ่งได้จัดทำแผนงานธุรกิจในการลดค่าใช้จ่ายพนักงาน ลดต้นทุนอาหาร ลดค่าเช่าพื้นที่
เพื่อให้ผลประกอลการสามารถทำกำไรก่อนต้นทุนทางการเงิน
ภาษีเงินได้และค่าเสื่อมราคาก่อนค่าเช่า (Positive EBITDA before Rental expenses)
ได้

6. กลุ่มร้านอาหารญี่ปุ่น (Turnaround Japanese Group) : ประกอบไปด้วยร้านอาหาร
Maisen และ Umenohana ซึ่งเป็นรูปแบบร้านอาหารรับประทานในร้านทั้งสิ้น
ได้มีการทบทวนผลประกอบการรายสาขาและมีการปิดร้านในสาขาที่ไม่ทำกำไรและไม่สามารถเจรจาต่อรองค่าเช่าได้
ได้ปรับเปลี่ยนรูปแบบการบริหารงานเพื่อลดค่าใช้จ่ายและการทำงานที่ซ้ำซ้อน
ในขณะเดียวกันได้ทำการผลักดันยอดขายในช่องทาง Delivery
และเป็นปีที่กลุ่มร้านอาหารญี่ปุ่นประสบความสำเร็จในการพลิกกลับมาทำกำไรได้ในครึ่งปีหลัง

7. ค่าใช้จ่ายองค์กร (Lean Corporate Expenses) : ในภาวะวิกฤตโควิดนี้
ถือเป็นโอกาสที่ดีที่บริษัทได้ทบทวนการทำงานของสำนักงานและหน่วยงาน Support
ผลักดันการนำเทคโนโลยีและระบบงานดิจิทัลมาใช้ให้มากขึ้นลดขั้นตอนการทำงานและการใช้เครื่องมือ
อุปกรณ์ วัสดุสิ้นเปลืองในสำนักงาน ทำให้บริษัทสามารถลดจำนวนพนักงาน
และยังสามารถลดพื้นที่สำนักงานลงได้อย่างมาก
การเปลี่ยนแปลงในครั้งนี้ช่วยให้การทำงานของทุกหน่วยงานมีประสิทธิภาพมากขึ้น ชัดเจนมากขึ้น
และพนักงานทุกคนทำงานได้รวดเร็วในการให้ความสนับสนุนหน่วยปฏิบัติการณ์หน้าร้าน

8. ธุรกิจร้านอาหารต่างประเทศ (Global Business) : จากภาวการณ์แพร่ระบาด COVID-19
ทั่วโลกส่งผลกระทบต่อร้านอาหารของบริษัทในประเทศอังกฤษ สวิสเซอร์แลนด์ ออสเตรีย และจีน
เป็นอย่างมาก
จากมาตรการที่เข้มงวดสูงสุดในแต่ละประเทศทำให้ร้านอาหารไม่สามารถเปิดดำเนินการได้
จึงต้องสร้างมาตรการควบคุมค่าใช้จ่าย การจัดสรรกำลังคนให้เหมาะสม
ออกนโยบายในการปฏิบัติงาน เพื่อทำให้เกิดการสูญเสียให้น้อยที่สุด เพื่อให้กิจการยังคงตั้งอยู่ได้
และมีการปิดสาขาในประเทศจีนเพื่อลดการสูญเสียทั้งในปัจจุบันและที่อาจเกิดขึ้นในอนาคตอีกด้วย

9. พัฒนาผู้บริหารรุ่นใหม่ (Develop Successor) : เอส แอนด์ พี
ให้ความใส่ใจในการพัฒนาบุคลากรภายในบริษัทเสมอ ได้มีการส่งต่อความสำเร็จจากรุ่นสู่รุ่น
จึงได้สร้างหน่วยงานคนรุ่นใหม่ขึ้นมาเพื่อช่วยขับเคลื่อนการบริหารงานยุคใหม่ จะได้นำมุมมองใหม่ ๆ
และศักยภาพการทำงานในยุคดิจิทัลมาพัฒนางานในองค์กร
รวมถึงการกำหนดแผนกลยุทธ์ที่สอดคล้องกับการเปลี่ยนแปลงในยุค Disruption นี้ได้

จากแผนงานดังกล่าวทั้ง 9 แผนงานนี้ ส่งผลให้ผลประกอบการของบริษัทในครึ่งปีหลัง
เติบโตมากขึ้นกว่าปีที่ผ่านมาที่ไม่มีสถานการณ์ COVID-19 เสียอีก
และส่งผลให้บริษัทสามารถรอดพ้นวิกฤตเศรษฐกิจที่รุนแรงนี้มาได้
แม้ว่าปัจจุบันการแพร่ระบาดของเชื้อไวรัส COVID-19 จะยังไม่สิ้นสุด
แต่บริษัทยังคงที่จะพัฒนาแผนการดำเนินงานเพื่อรองรับกับสิ่งต่าง ๆ ที่จะเกิดขึ้นด้วยความระมัดระวัง
ใส่ใจ และไม่ประมาท เพื่อให้บริษัทสามารถมีความสามารถในการทำกำไร
และเติบโตมากยิ่งขึ้นในอนาคต

การขยายธุรกิจ และการพัฒนาผลิตภัณฑ์

(1) การขยายธุรกิจ

จากสถานการณ์ COVID-19
ที่ผ่านมาบริษัทได้ให้ความสำคัญในการเจาะลึกถึงประสิทธิภาพในการทำกำไรของแต่ละสาขาจึงได้มีการพิจารณาอย่างรอบคอบเพื่อปิดสาขาที่ไม่ก่อให้เกิดผลกำไร
แต่ก็ยังมองหาทำเลที่มีศักยภาพที่จะขยายสาขา ทั้งในรูปแบบของ “ร้านอาหาร” และ
“ร้านเบเกอรี่ช้อพ” ทั้งในกรุงเทพฯ และต่างจังหวัด เพื่อให้กลุ่มเป้าหมายเข้าถึงบริการ
และผลิตภัณฑ์ได้อย่างสะดวก ในปี 2563 เอส แอนด์ พี เปิดร้านอาหารใหม่จำนวน 5 สาขา ที่
สามย่านมิตรทาวน์, รพ. เอกชล 1, สยามพรีเมียมเอ้าท์เล็ท, รพ. ราชวิถี, ซิกเนเจอร์
สีลมคอมเพล็กซ์ และ เบเกอรี่ ช้อพจำนวน 9 จุดขาย

(2) การพัฒนาผลิตภัณฑ์ และการส่งเสริมการขาย

เพื่อเป็นการขยายโอกาสในธุรกิจกลุ่มผลิตภัณฑ์เค้ก
ด้วยการเพิ่มผลิตภัณฑ์ที่ตอบโจทย์ผู้บริโภคที่ต้องการสินค้ากลุ่มเค้กที่สามารถรับประทานได้ทุกวัน
ทุกเวลา เหมาะสมกับผู้บริโภคทุกกลุ่ม ในราคาที่ย่อมเยาว์ เข้าถึงได้ง่าย และบ่อยครั้ง
ในเดือนสิงหาคม 2563 ทาง เอส แอนด์ พี ได้เริ่มจำหน่าย สินค้ากลุ่มเค้กนุ่ม เนยสด หรือ
“เค้กนุ่ม เอส แอนด์ พี” ที่เป็นเค้กเนื้อเบา เนียนนุ่ม หอมละมุน มี 3 รสชาติ รสเนย รสส้ม และ
รสกาแฟ บรรจุในบรรจุภัณฑ์ที่มีสีสรรสดใส สวยงาม ในราคาเพียง 98.- บาท
ซึ่งนอกเหนือจากจะเหมาะกับการซื้อไปรับประทานเองแล้ว ยังเหมาะสำหรับมอบเป็นของฝาก
โดยมีการสื่อสารการโปรโมทสินค้าผ่านช่องทาง TV ออนไลน์ รวมถึงสื่อหน้าร้าน การจัดเรียงสินค้า
การดิสเพลย์ตั้งกองโปรโมทสินค้าให้โดดเด่น ซึ่งผลตอบรับของ เค้กนุ่ม เอส แอนด์ พี
ส่งผลให้ได้รับการตอบรับเป็นอย่างดีจากผู้บริโภค

สินค้าขนมขาไก่เนยสด เป็นอีกสินค้าในกลุ่มขนมอบรูปแบบแสน็ค ที่ในปี 2563 เอส แอนด์ พี
ได้มีการเสริมความหลากหลายของสินค้ากลุ่มแสน็ค
เพื่อมอบความเอร็ดอร่อยและความสะดวกสะบายในการบริโภคได้ทุกที่ทุกโอกาส
ในบรรจุภัณฑ์ที่สวยงามมีคุณภาพ
ที่นอกจากจะรักษาความสดใหม่ของสินค้าแล้วยังเหมาะสมกับการให้เป็นของฝากของขวัญได้อย่างดี
โดยมีการสร้างการรับรู้ของสินค้าผ่านการแจกชิม การสื่อสารทางออนไลน์ สื่อหน้าร้าน การจัดเรียง
และการตั้งกองโปรโมทสินค้า รวมถึง กิจกรรมส่งเสริมการขายโปรโมชั่นอย่างต่อเนื่อง

เพื่อสร้างโอกาสในการเข้าถึงสินค้าเบเกอรี่เอสแอนด์พี ในกลุ่มลูกค้าที่กว้างมากขึ้น ในปี 2563
เอส แอนด์ พี ได้ดำเนินการออกสินค้าเบเกอรี่กลุ่มใหม่ภายใต้แบรนด์ เอส แอนด์ พี เดลิโอ
ที่นำเสนอสินค้าทั้งในกลุ่มเค้กชิ้น ขนมปังสอดไส้ และ ขนมอบ ด้วยรสชาติที่ดี มีคุณภาพ
ในราคาที่เข้าถึงได้ง่ายโดยเฉพาะในกลุ่มลูกค้าใหม่ที่ยังไม่เคยทดลองสินค้าเอสแอนด์พีมาก่อน
โดยกลยุทธ์การออกสินค้าในกลุ่ม เอส แอนด์ พี เดลิโอ
ถือเป็นส่วนหนึ่งของแผนการจัดกลุ่มร้านค้าและกลุ่มลูกค้าเป้าหมาย (Market Segmentation:
Upper/Middle/Mass) ซึ่งสินค้ากลุ่ม เอส แอนด์ พี เดลิโอ นี้ มุ่งหวังไปตอบสนองกลุ่มลูกค้า
แมสมาเก็ต ที่เป็นกลุ่มลูกค้าหลักของร้าน เอส แอนด์ พี กว่า 150 จุดทั่วประเทศ

ปี 2563 เป็นปีที่บลูคัพได้ขยายช่องทางการจำหน่ายกาแฟและเครื่องดื่มต่างๆ ผ่านช่องทาง
Delivery ทั้งในส่วนของ S&P Delivery 1344 และผ่าน Aggregators
จากสถานะการณ์โควิด 19 ทำให้อัตราการเติบโตของช่องทาง Delivery
ของบลูคัพเติบโตขึ้นเกือบ 100% เมื่อเทียบกับปีก่อน

บลูคัพภายใต้ เอส แอนด์ พี
ตอบรับนโยบายการพัฒนาความยั่งยืนและการใช้บรรจุภัณฑ์ที่ช่วยอนุรักษ์สิ่งแวดล้อมทั้งด้านวัตถุดิบ
กระบวนการผลิตและการกำจัด ด้วยการเริ่มใช้แก้วกระดาษสองชั้นเคลือบด้วย PBS
ที่สามารถย่อยสลายได้เองตามธรรมชาติ จาก 3 ปัจจัย ได้แก่ จุลินทรีย์,
ความชื้นและอุณหภูมิที่เหมาะสม มาตั้งแต่เดือนกรกฎาคม 2563 จนถึงปัจจุบัน
รวมถึงการใช้หลอดกระดาษและหลอดพลาสติกที่ย่อยสลายได้แทนหลอดพลาสติกทั่วไป

กลยุทธ์ที่ขับเคลื่อนให้ธุรกิจร้านอาหารให้เติบโตในปีที่ผ่านมา
โดยการสร้างการรับรู้ในตราสินค้าร่วมมือกับพันธมิตรฟู้ดดีลิเวอรี่ อาทิเช่น GRABFOOD ,
FOODPANDA,LINEMAN เพิ่มช่องทางการสั่งอาหารผ่านแอพพลิเคชั่น
เพื่อให้เข้าถึงกลุ่มลูกค้าเป้าหมายได้อย่างรวดเร็ว

(3) รางวัลและความภาคภูมิใจ ปี 2563

S&P รับรางวัล “THAILAND TOP COMPANY AWARDS 2020”

บริษัท เอส แอนด์ พี ซินดิเคท จำกัด (มหาชน) รับรางวัล “THAILAND TOP COMPANY AWARDS
2020” ประเภทอุตสาหกรรมอาหารและเครื่องดื่มที่มีการเติบโตอย่างต่อเนื่อง
ผลประกอบการยอดเยี่ยม ผลการดำเนินงานดีเลิศ จาก ฯพณฯ ศาสตราจารย์เกียรติคุณ
นายแพทย์เกษม วัฒนชัย ณ โรงแรมอินเตอร์คอนติเนนตัล กรุงเทพฯ

S&P รับรางวัล “Marketeer No.1 Brand Thailand 2019-2020 ประเภท Bakery Shop”

บริษัท เอส แอนด์ พี ซินดิเคท จำกัด (มหาชน) ตอกย้ำความเป็นผู้นำธุรกิจเบเกอรี่ รับรางวัล
“Marketeer No.1 Brand Thailand 2019-2020 ประเภท Bakery Shop”
จากผลสำรวจความคิดเห็นด้านการตลาดของประชากรทั่วประเทศไทย จัดโดยนิตยสาร Marketeer
โดยมีคุณเพิ่มพล โพธิ์เพิ่มเหม บรรณาธิการและผู้ก่อตั้งนิตยสาร Marketeer เป็นผู้มอบ ณ โรงแรม
ดิโอกุระ เพรททีจ กรุงเทพฯ

S&P รับประกาศนียบัตรด้านสิ่งแวดล้อม 2 โครงการ

บริษัท เอส แอนด์ พี ซินดิเคท จำกัด (มหาชน) รับมอบประกาศนียบัตรด้านสิ่งแวดล้อม 2
โครงการ ได้แก่ โครงการจัดทำคาร์บอนฟุตพริ้นท์องค์กร (Carbon Footprint of
Organization: CFO) และโครงการจัดทำคาร์บอนฟุต พริ้นท์ผลิตภัณฑ์ (Carbon Footprint
of Product: CFP) 5 รายการในงาน “ร้อยดวงใจ ร่วมใจลดโลกร้อน ประจำปี 2563” 
จัดโดยองค์การบริหารจัดการก๊าซเรือนกระจก (องค์การมหาชน) โดยมี คุณจตุพร
บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นผู้มอบ
ด้วยความมุ่งมั่นดำเนินธุรกิจที่เป็นมิตรกับสิ่งแวดล้อมสู่การบริหารจัดการทรัพยากรให้มีประสิทธิภาพสูงสุด
ณ โรงแรม เดอะเบอร์เคลีย์ ประตูน้ำ กรุงเทพฯ

S&P รับมอบตราสัญลักษณ์ “Thai SELECT” ประจำปี 2563

บริษัท เอส แอนด์ พี ซินดิเคท จำกัด (มหาชน) รับมอบตราสัญลักษณ์ “Thai SELECT ประจำปี
2563” จาก นายสมเด็จ สุสมบูรณ์ อธิบดีกรมส่งเสริมการค้าระหว่างประเทศ  กระทรวงพาณิชย์
ในพิธีมอบเกียรติบัตรสินค้าอาหารไทยสำเร็จรูปที่ได้รับตรา “Thai SELECT”
ตราสัญลักษณ์ที่ใช้ในการรับรองร้านอาหารไทยที่มีวิธีการปรุงและรสชาติไทยที่บ่งบอกถึงอัตลักษณ์ความเป็นไทย
เพื่อยกระดับร้านอาหารไทยให้เป็นที่ยอมรับและรู้จักมากขึ้น ภายใต้สโลแกน “อาหารไทยต้อง Thai
SELECT” โดย เอส แอนด์ พี ได้รับมอบตราสัญลักษณ์ จำนวน 15 ผลิตภัณฑ์ ดังนี้ 1.มัสมั่นกุ้ง
2.แกงเขียวหวานกุ้ง 3.ต้มยำกุ้ง 4.กุ้งอบวุ้นเส้น 5.ผัดไทยกุ้ง 6.ข้าวผัดธัญพืช
7.ข้าวผัดกระเพรากุ้ง 8.บัวลอยเผือก 9.สาคูถั่วดำมะพร้าวอ่อน 10.กล้วยบวดชี
11.ข้าวเหนียวทุเรียน 12.ข้าวเหนียวสังขยา 13.ข้าวเหนียวมะม่วง
14.ข้าวเหนียวดำกะทิมะพร้าวอ่อน 15.ขนมหม้อแกง
พร้อมออกบูธในงานแสดงสินค้าอาหาร “THAIFEX – ANUGA ASIA 2020” 
เพื่อแสดงศักยภาพในการเป็นผู้นำอาหารไทยและเบเกอรี่
ตลอดจนการใช้นวัตกรรมและเทคโนโลยีที่ทันสมัยในการพัฒนาผลิตภัณฑ์ที่มีคุณภาพ เก็บรักษาได้นาน
แต่ยังคงรสชาติต้นตำรับอาหารไทยแท้ และสามารถตอบสนองความต้องการของผู้บริโภคยุคใหม่
(New ณ  อาคารชาเลนเจอร์ 2 อิมแพ็ค เมืองทองธานี

(4) กิจกรรมการตลาดเพื่อเพิ่มยอดขาย

การทำความเข้าใจกระบวนการตัดสินใจเลือกซื้อของลูกค้าปัจจุบันให้ลึกซึ้งนั้น
เป็นความท้าทายต่อการทำธุรกิจในปัจจุบันให้ประสบความสำเร็จ บริษัท เอส แอนด์ พี
จึงให้ความสำคัญกับการนำข้อมูลที่เกี่ยวกับลูกค้ามาวิเคราะห์ ไม่ว่าจะรูปแบบการเข้าถึงลูกค้า
(touch-points) หรือช่องทางสื่อสาร เพื่อให้เข้าถึงลูกค้ามากที่สุด
เพื่อเป็นการสร้างสัมพันธภาพและความผูกพันต่อแบรนด์ในระยะยาว
ว่ากิจกรรมการตลาดรูปแบบใดที่ลูกค้าต้องการ และคาดหวังที่จะได้รับจากแบรนด์

กิจกรรมการตลาดทั่วไป

กิจกรรมหลัก ๆ ในปี 2563
จึงประกอบไปด้วยกิจกรรมที่ได้รับความนิยมอย่างต่อเนื่องจากลูกค้าอยู่แล้ว และกิจกรรมพิเศษ
เพื่อเป็นการตอบแทนลูกค้าที่ให้การสนับสนุน เอส แอนด์ พี มาโดยตลอด

อาหาร : ชุดอร่อยคุ้มตามใจ

จากสภาวะเศรษฐกิจที่ท้าทาย เอส แอนด์ พี จึงเข้าใจถึงความต้องการของลูกค้า จึงได้จัด
“ชุดอร่อยคุ้มตามใจ” ที่รังสรรค์เมนูคุณภาพหลากหลายมาจัดเป็นชุดเมนูในราคาพิเศษสุดคุ้ม
โดนใจลูกค้า เป็นชุดสำหรับ 2-4 คน ในราคาเริ่มต้น 298 บาท อีกทั้งยังมี “เมนูกุ้งตัวโต”
ขนาดกุ้งจัมโบ้ ในราคาเริ่มต้นเพียง 155 บาทเท่านั้น

เบเกอรี่ : เค้กนุ่มเนยสด ราคา 98 บาท เท่านั้น

เอส แอนด์ พี ได้รังสรรค์ “เค้กนุ่ม เนยสด” (Love Cake) ซึ่งมี เนื้อนุ่ม หอมละมุน มีให้เลือก
3 รส รสเนย รสส้ม และรสกาแฟ อร่อยพร้อมกันทั้งครอบครัว ในราคาเบา ๆ เพียง 98 บาท
เท่านั้น ซึ่งเป็นราคาที่ทุกคน ทุกครอบครัวสามารถเข้าถึงได้

กาแฟบลูคัพ

กิจกรรมการตลาดสำหรับบลูคัพในปีที่ผ่านมา เน้นหนักการทำการตลาดผ่านช่องทางเทคอะเวย์และ
Delivery โดยเฉพาะกิจกรรมส่งเสริมการขายในรูปแบบเทคอะเวย์อย่าง บลูคัพ ดีเดย์
สุขกันทุกวันศุกร์ ซื้อเครื่องดื่มบลูคัพ 1 แก้ว แถมฟรีอีก 1 แก้ว ที่บลูคัพทำต่อเนื่องกันมายาวนานกว่า
10 ปี
จุดประสงค์หลักเพื่อต้องการมอบความสุขจากการดื่มกาแฟในวันศุกร์สุดสัปดาห์ให้แก่ลูกค้าบลูคัพและเอสแอนด์พี
การรวมตัว ชวนเพื่อนและคนที่รักให้มาดื่มบลูคัพร่วมกันในวันนี้
รวมไปถึงการเปิดโอกาสให้ลูกค้าใหม่ๆ ได้ทำความรู้จักกับบลูคัพในราคาพิเศษ
ได้ทดลองเครื่องดื่มหลากหลาย ทั้งกาแฟ , โคลด์บรูว์พร้อมดื่ม, ชา, สมูทตี้ ,สปารคลิ่งและโกโก้
ที่ตอบโจทย์ทุกความชอบของกลุ่มเป้าหมาย รวมไปถึงช่องทาง Delivery ที่ยังมอบความสุขซื้อ 1
ฟรี 1 ได้ทุกวันในบางช่วงเวลาในปีที่ผ่านมา

นอกจากนี้ บลูคัพยังได้ร่วมทำรายการส่งเสริมการขายตั้งแต่ต้นปีสำหรับลูกค้าเอไอเอส
รับสิทธิ์ส่วนลด 20 บาท และสำหรับสมาชิกเอไอเอสเซเรเนด รับส่วนลด 50%
สำหรับเครื่องดื่มกลุ่มซิกเนเจอร์ได้แก่ กาแฟเย็นบลูไอซ์, อเมริกันโน่, คาปูชิโน่, ลาเต้,
ชาเขียวและชาเย็นโบราณ ซึ่งได้รับการตอบรับจากทั้งลูกค้าบลูคัพและลูกค้าเอไอเอสเป็นอย่างดี

บัตร Joy Card

รายการวันพุธลด 20%สำหรับ ผลิตภัณฑ์เบเกอรี่
ซึ่งเป็นกิจกรรมที่ได้รับความสนใจจากลูกค้าอย่างต่อเนื่องมาทุกปี และสำหรับเค้กปอนด์
ทางบริษัทมอบส่วนลด 15% ทุกวัน สำหรับสมาชิกบัตร Joy Card

กิจกรรมการตลาดตามเทศกาล

เทศกาลปีใหม่

ในช่วงเวลาแห่งความสุขประจำปี เทศกาลคริสต์มาส และปีใหม่ 2564 ทาง เอส แอนด์ พี
ไม่เพียงแค่นำเสนอสินค้ายอดนิยมให้ลูกค้าซื้อหา เพื่อเป็นของฝากของขวัญให้กับคนพิเศษ
ไม่ว่าจะเป็น เค้ก คุกกี้ และ ชุดของขวัญ Hamper / Gift basket แต่เป็นประจำปีในทุกปีที่ทาง
เอส แอนด์ พี จะรักษาความเป็นแบรนด์แห่ง (“การให้ด้วยการนำเสนอ S&P New Year
Collection” ใหม่ ๆ และในปีนี้ ด้วยคอนเซ็ปต์ “A Journey to Happiness” เอส แอนด์ พี
ตั้งใจส่งผ่านความสุขจากการเดินทางท่องเที่ยวไปในที่ต่าง ๆ ทั่วโลก
ผ่านการธีมออกบรรจุภัณฑ์ที่สวยงามและมีความหมายเพื่อตอกย้ำเทศกาลแห่งความสุขของคนไทย
ในหลากหลาย กลุ่มผลิตภัณฑ์ ทั้ง เค้ก คุกกี้ และชุดของขวัญ Hamper / Gift basket
ที่นอกเหนือจากความสวยงานแล้ว บรรจุภัณฑ์ที่สวยงามนั้งยังสามารถนำมาใช้ประโยชน์ต่อเนื่องได้
ตามนโยบายความยั่งยืนและลดโลกร้อนของ เอส แอนด์ พี และพิเศษยิ่งขึ้น เอส แอนด์ พี
ยังได้นำเสนอโปรโมชั่นพิเศษให้แก่สมาชิก Joy Card ด้วยส่วนลดพิเศษ 10 %
สำหรับกลุ่มสินค้าคุกกี้ และชุดของขวัญ สูงสุดถึง 20% ในกลุ่มสินค้าเด้กอีกด้วย

เทศกาลวันวาเลนไทน์

ในช่วงเทศกาลแห่งความรักเอสแอนด์พีขอร่วมเป็นส่วนหนึ่งของเทศกาลวาเลนไทน์ ด้วยเค้ก
เอสแอนด์พี ที่ออกแบบเค้กในรูปแบบพิเศษ ทั้งเค้กรูปทรงหัวใจ และ คัพเค้กดอกไม้แสนหวาน
เพื่อเป็นตัวแทนส่งมอบความรักให้กับทุกคนที่คุณรักในช่วงเดือนกุมภาพันธ์

เทศกาลตรุษจีน

เสริมมงคลตรุษจีนด้วยหลายหลายผลิตภัณฑ์เบเกอรี่ อาทิ “เค้กแห่งความมั่งคั่ง, มินิลัคกี้ออเร้นจ์,
ขนมปุยฝ้าย, ขนมมาม่อน และหม่าไหล่ก๊อ

เทศกาลสงกรานต์ - “ข้าวแช่”

ช่วงเทศกาลหน้าร้อน เอส แอนด์ พี นำเสนอเมนูอาหารไทย คลายร้อน ข้าวแช่สูตรต้นตำรับโบราณ
เพื่อต้องการสืบสานให้เป็นที่รู้จักแก่สาธารณชน รวมถึงคน “ข้าวแช่” และอนุรักษ์รุ่นใหม่สืบเนื่องไป
เนื่องจากปีนี้เทศกาลข้างแช่จะอยู่ใน เอส แอนด์ พี ช่วงเวลาของสถานการ์ณโควิค
จึงชวนคลายร้อน กับ เมนูข้าวแช่ในแบบ Box Set อร่อยเหมือนนั่งทานที่ร้าน”
ได้คัดสรรข้าวหอมมะลิอินทรีย์คุณภาพ
ปลูกด้วยกรรมวิธีทางธรรมชาติจากวิสาหกิจชุมชนเกษตรอินทรีย์บ้านปรือ จังหวัดบุรีรัมย์
มีคุณค่าทางโภชนาการสูง โดยมีให้เลือก 2 ชนิด
ข้าวแช่หอมมะลิอินทรีย์และข้าวแช่หอมมะลิใบเตยอินทรีย์ ทานคู่กับเครื่องเคียงไฮไลท์ที่
พริกหยวกสอดไส้ปูจ๋า ใช้เนื้อปูและเนื้อไก่บดปรุงรสกลมกล่อม ห่อด้วยไข่ฝอยทอด
ลูกกะปิทอด ใช้ปลาเนื้ออ่อน กุ้งแห้ง ผสมผสานกับกะปิคลองโคนและเครื่องเทศสมุนไพร

โปรโมชั่นชุดข้าวแช่ข้าวหอมมะลิอินทรีย์คู่กับข้าวเหนียวมะม่วงน้ำดอกไม้ ราคาพิเศษ 298 บาท
จากราคาปกติ 370 บาท

เทศกาลกินเจ

เบเกอรี่เจ เอสแอนด์พี
ให้ความสำคัญกับลูกค้าที่จะได้เพิ่มทางเลือกในการรับประทานเบเกอรี่เจแสนอร่อย
ที่ทั้งดีต่อสุขภาพและอิ่มบุญด้วยเบเกอรี่เจนานาชนิดที่ได้รับความนิยมเป็นอย่างมาก อาทิ
เค้กกล้วยหอมเจ เค้กแมคคาเดเมีย บราวนี่เจ เค้กชอกโกแลตหน้านิ่มเจ
พัฟสับปะรดและพัฟเผือกแปะก๊วย เป็นต้น

อาหารเจ

ชุดเซตอาหารเจสุดคุ้ม จับคู่อร่อย กับเมนูอาหารเจจานโปรด เส้นจันท์ผัดไทเจ
,ข้าวคีนัว-ผักตุ๋นเห็ดหอม ,ข้าวผัดหนำเลี๊ยบทรงเครื่อง คู่กับเครื่องดื่มน้ำผลไม้สดปั่น
ได้จัดชุดเซตอาหารเจ 3 ชุดในราคาพิเศษ 185 บาท จากราคาปกติ 220 -245 บาท

อาหารเจสายบุญและสายรักสุขภาพ 

เมนูสำหรับไลฟ์สไตล์คนรุ่นใหม่สายบุญ สายสุขภาพ เมนูลาบเห็ดเต้าหู้เจ ,ส้มตำผลไม้เจ ,
ข้าวเหนียวคีนัว ส้มตำ ไก่ย่างเจ และเมนูใหม่ ไก่ผัดเม็ดมะม่วงหิมพานต์เจ
ตบท้ายด้วยขนมหวานราคาพิเศษ 39 บาท

เทศกาลวันแม่

เอส แอนด์ พี ขอรังสรรค์ของขวัญชิ้นพิเศษให้ลูกทุกคนได้มอบให้กับคุณแม่ในวันพิเศษ
ด้วยเค้กแสนอร่อยที่มาพร้อมคำอวยพร เพื่อสร้างเสริมช่วงเวลาดีๆ ให้เค้ก เอส แอนด์ พี
เป็นตัวแทนทุกการบอกรักกับคุณแม่ พิเศษยิ่งขึ้นเมื่อสั่งจองเค้กวันแม่ เพื่อบอกรักแม่ รับฟรี
กับโฟโต้เค้ก รูปภาพแผ่นน้ำตาลที่ให้คุณได้เพิ่มภาพแห่งความประทับใจร่วมกับคุณแม่บนหน้าเค้ก
ที่สามารถรับประทานได้ด้วย และยังมาพร้อมกับเค้กหลากหลายรูปแบบที่จะช่วยเพิ่มความทรงจำดี ๆ
ในวันแม่ปีนี้

8-12 สิงหาคม 2563 เอส แอนด์ พี เตรียมเมนูพิเศษ มื้อพิเศษ เพื่อให้คุณลูกได้ฉลองวันแม่ ที่ร้าน
เอส แอนด์ พี กับเมนูที่ทำจากกุ้งจัมโบ้ ได้คัดสรรวัตถุดิบพิเศษ
เพื่อนำมาสร้างสรรค์เมนูจานเด็ดทั้งอาหารไทยและอาหารนานาชาติ อาทิเช่น
หมี่กรอบมธุรส-กุ้งจัมโบ้ , ข้าวคีนัว – กุ้งจัมโบ้ผัดเผ็ดกะทิสด, เส้นหมี่กุ้งจัมโบ้ผัดพริกเผา ,
สปาเก็ตตี้มันกุ้งจัมโบ้ ,มักกะโรนีผัดกุ้งจัมโบ้ มาพร้อมกับโปรโมชั่นพิเศษ
“พาคุณแม่มาทานอาหารที่ร้าน เอส แอนด์ พี “ รับฟรีทันที ” หมี่กรอบสามรสขนาดกลาง

เทศกาลไหว้พระจันทร์

เอส แอนด์ พี ให้ความสำคัญกับเทศกาลไหว้พระจันทร์มาอย่างต่อเนื่อง
และครองความเป็นผู้นำในตลาดขนมไหว้พระจันทร์มาอย่างยาวนานด้วยแบรนด์ เอส แอนด์ พี
และมังกรทอง ความใส่ใจของ เอส แอนด์ พี
เริ่มตั้งแต่การนำเทคโนโลยีการผลิตอันทันสมัยที่ช่วยยืดอายุขนมไหว้พระจันทร์ให้ สะอาด สดใหม่
ในระยะเวลาที่เหมาะสม โดยในทุกๆ ปี เอส แอนด์ พี
จะมีขนมไหว้พระจันทร์ออกจำหน่ายทั้งในรสชาติสไตล์คลาสสิคและรสชาติใหม่
เพื่อตอบสนองความต้องการของผู้บริโภค ที่คาดหวังขนมไหว้พระจันทร์ที่
อร่อยและมีเอกลักษณ์เฉพาะตัว มีความหลากหลาย โดยในปีนี้ทาง เอส แอนด์ พี
ได้แนะนำสินค้าใหม่ “ขนมไหว้พระจันทร์ไส้บัวทองไข่เค็มลาวา”
ที่รังสรรค์มาจากวัตถุดิบคุณภาพสูงมีรสชาติเอร็ดอร่อย
และที่ขาดไม่ได้ขนมไหว้พระจันทร์ของเอสแอนด์พียังมาพร้อมกับบรรจุภัณฑ์ที่ความสวยของ
โดยคอนเซ็ปต์ใหม่ของปีนี้ ทางเอส แอนด์ พี ได้เปิดตัว “S&P Mooncake 2020”
ภายใต้คอนเซ็ปต์ “ของขวัญจากพระจันทร์” ที่สื่อถึงความพิเศษของขนมไหว้พระจันทร์ เอส แอนด์ พี
ที่เป็นของขวัญอันล้ำค่าจากพระจันทร์ ที่รวมความเป็นมงคล ความโชคดี ความภูมิใจ และ อิ่มเอมใจ
มอบให้แก่ทั้งผู้มอบและผู้รับ ขนมไหว้พระจันทร์ เอส แอนด์ พี
เหมาะสมกับการมอบให้กับคนพิเศษได้ทุกช่วงเวลา และทุกโอกาส
ไม่จำกัดเฉพาะช่วงเทศกาลไหว้พระจันทร์เท่านั้น ส่วนการนำเสนอโปรโมชั่นพิเศษในปีนี้ ทาง เอส
แอนด์ พี ได้มอบส่วนลด 20% ตั้งแต่ชิ้นแรก สำหรับทุกการซื้อขนมไหว้พระจันทร์ ในทุกวันพุธ
ระหว่างเทศกาลการขาย ณ ร้าน เอส แอนด์ พี ที่ร่วมรายการ

2.5 การจัดหาวัตถุดิบของบริษัท

นโยบายด้านการจัดซื้อ-จัดหา

บริษัทดำเนินธุรกิจโดยยึดมั่นในความรับผิดชอบต่อผู้มีส่วนได้เสียทุกกลุ่ม
ด้วยตระหนักดีว่าผลิตภัณฑ์ของบริษัทจะ ต้องมีคุณภาพสะอาดปลอดภัยและมีมาตรฐานเดียวกัน
เพื่อให้ผู้บริโภคเกิดความมั่นใจในผลิตภัณฑ์ของบริษัท ดังนั้น
นโยบายด้านการจัดซื้อ-จัดหาวัตถุดิบบรรจุภัณฑ์เพื่อใช้ในกระบวนการผลิตบรรจุภาชนะและบรรจุภัณฑ์ที่หีบห่อผลิตภัณฑ์จากโรงงานไปยังร้านอาหาร
และร้านเบเกอรี่ ตลอดจนได้พัฒนาปรับปรุงกระบวนการส่งมอบแบบทวนสอบได้
โดยต้องผ่านการทดสอบ คัดสรรจนมั่นใจว่าสินค้าและบริการมีมาตรฐานเพียงพอ
บริษัทจึงได้ดำเนินนโยบายการจัดซื้อโดยคำนึงถึงการบริหารจัดการเพื่อให้บริษัทสามารถบรรลุเป้าหมายและสอดคล้องกับแผนกลยุทธ์ของบริษัทในระยะยาว
ซึ่งสามารถสรุปได้ดังนี้

(1) มุ่งเน้นความมีคุณภาพและต่อเนื่อง

แนวทางในการสรรหาวัตถุดิบ ภาชนะ และบรรจุภัณฑ์
ที่จะจัดซื้อจัดหาต้องมีการประเมินว่าคู่ค้าจะต้องมีศักยภาพในการผลิต
สามารถควบคุมคุณภาพได้อย่างสม่ำเสมอ มีกระบวนการในการคัดสรรเลือกวัตถุดิบตั้งแต่ต้นน้ำ
การควบคุมมาตรฐานการผลิต และจัดเก็บสต๊อคสินค้า และส่งมอบสินค้าให้แก่บริษัทอย่างเพียงพอ
ทันตามข้อกำหนด และรอบเวลาที่ตกลงกัน และพร้อมร่วมแก้ปัญหากรณีเกิดเหตุการณ์ฉุกเฉิน
คู่ค้าผู้ให้บริการทุกรายต้องมีคุณสมบัติเหมาะสมตามประเภทของสินค้าที่ตนจัดจำหน่าย
ผ่านการพิจารณารับรองมาตรฐานสินค้าตามข้อกำหนดของภาครัฐและข้อกำหนดของบริษัทเช่นสินค้าประเภทวัตถุดิบหลักจะต้องมีเอกสารรับรองมาตรฐานสินค้า
มีกระบวนการการตรวจสอบระหว่าง และหลังการผลิต
ในขณะที่มีการบริหารความเสี่ยงเรื่องการขาดสินค้าและราคาสินค้าไม่ให้ผันแปรอย่างมีนัยสำคัญ
ซึ่งส่งผลกระทบต่อการบริหารต้นทุนการผลิตของบริษัท

(2) มีมาตรฐานเดียวกัน

โดยวัตถุดิบภาชนะและบรรจุภัณฑ์ที่จัดซื้อจัดหาจะต้องมีการควบคุมมาตรฐานตามเกณฑ์มีการกำหนดSpecification
เพื่อให้คู่ค้าและบุคลากรที่เกี่ยวข้องใช้เป็นบรรทัดฐานในการกำกับดูแลสินค้า ให้มีคุณสมบัติสม่ำเสมอ
สด
สะอาดปลอดภัยไม่มีสารปนเปื้อนซึ่งอาจส่งผลกระทบต่อผลิตภัณฑ์และผู้บริโภคซึ่งบริษัทได้จัดให้มีกระบวนการทดสอบและทวนสอบวัตถุดิบอย่างเพียงพอและเชื่อมั่นได้ว่าวัตถุดิบภาชนะ
และบรรจุภัณฑ์มีมาตรฐานและมีคุณค่าทางโภชนาการปลอดภัยและเชื่อถือได้ก่อนถึงมือผู้บริโภค

(3) สนับสนุนและพัฒนา คู่ค้า พันธมิตรธุรกิจ และกลุ่มเกษตรกรจากแหล่งต้นน้ำ

บริษัทได้เล็งเห็นถึงความสำคัญต่อการสนับสนุนและเสริมสร้างสัมพันธภาพที่ดีต่อคู่ค้า
และพันธมิตรทางการ ค้า ในแนวคิดที่ว่าธุรกิจจะเจริญเติบโตในระยะยาวอย่างยั่งยืนได้นั้น
ปัจจัยแห่งความสำเร็จด้านหนึ่งคือการส่งเสริมสนับสนุนและร่วมมือกันพัฒนาคู่ค้าและพันธมิตรให้เจริญเติบโตไปพร้อม
ๆ กันกับบริษัทโดยจัดให้มีการช่วยเหลือร่วมแก้ปัญหา เสริมสร้างศักยภาพซึ่งกันและกัน
เช่นการให้คำแนะนำ ร่วมกันวิจัยและพัฒนา หาผู้มีความรู้เข้ามาให้คำปรึกษา
รวมถึงการให้ข้อมูลเกี่ยวกับความต้องการวัตถุดิบและผลิตภัณฑ์ในแต่ละช่วงระยะเวลาตามแผนงานการผลิตและแผนการตลาดของบริษัท
เพื่อให้คู่ค้าสามารถวางแผนระยะยาวในการจัดเตรียมสินค้าที่มีมาตรฐานและราคาเหมาะสม
รวมถึงมีนโยบายเข้าไปให้การสนับสนุนพัฒนาส่งเสริมพัฒนาเกษตรกรจากแหล่งผลิตต้นน้ำเพื่อส่งเสริมสินค้าเกษตรปลอดภัยสู่ผู้บริโภค
และสร้างรายได้ที่ยั่งยืนสู่เกษตรกร จึงได้ร่วมมือกับพาณิชย์จังหวัดน่านตั้งแต่ ปี 2019
จนถึงปัจจุบันโดยมีรองผู้ว่าราชการจังหวัด และคุณฑิฆัมพร กองสอน วิสาหกิจชุมชนเกษตรอินทรีย์
อำเภอทุ่งช้าง จังหวัดน่าน ให้การสนันสนุนขับเคลื่อนเปลี่ยนวิถีการทำเกษตรแบบเดิม
มาเป็นเกษตรอินทรีย์จึงทำให้เกิดส้มอินทรีย์สีทอง
และได้รับการรับรองมาตราฐานเกษตรอินทรีย์แบบมีส่วนร่วม SDGsPGS NAN
โดยบริษัทให้การสนับสนุนช่วยเหลือเกษตรกร รับซื้อส้มที่มีขนาดผลเล็กผิวไม่สวย
เพื่อทำเมนูน้ำส้มคั้นอินทรีย์ ที่หวานและปลอดถัยต่อผู้บริโภค

ปี 2019 จนถึงปัจจุบัน บริษัทให้การสนับสนุนคู่ค้า หรือพันธมิตรธุรกิจ
เพื่อส่งเสริมเกษตรกรภาคเหนือ อ.หล่มเก่า จ.เพชรบูรณ์ ปลูกผักสลัด เช่น ผักคอส ผักกรีนโอ๊ค
ซึ่งเป็นผักบนดินแบบบ้านๆ ไม่ใส่วัตถุสังเคราะห์ใดๆ ไม่ว่าจะเป็นปุ๋ยวิทยาศาสตร์
และสารเคมีหรือยาฆ่าแมลง
ใช้แต่ปุ๋ยหมักหรือปุ๋ยคอกจากธรรมชาติในการเพาะปลูกทุกขั้นตอนในการปลูกและการแปรรูปจะต้องอยู่ในมาตรฐานที่ผ่านการตรวจสอบจากหน่วยงานที่ได้รับรองมาตรฐาน
Organic Thailand ทำให้ผักสลัดทุกตัวที่ซื้อขาย สะอาดบริสุทธิ์
ไม่มีสารพิษตกค้างหรือสารก่อมะเร็ง ไม่เป็นอันตรายต่อผู้บริโภค

ทั้งนี้ ทางบริษัทได้มีการส่งเสริมเศรษฐกิจชุมชนและภูมิปัญญาท้องถิ่น
ซึ่งเป็นพื้นฐานของการพัฒนาเศรษฐกิจ แบบพอเพียง จากวิสาหกิจชุมชน เช่น ตระกร้า,
กระเป๋าผ้าขาวม้า

(4) นโยบายป้องกันและต่อต้านการทุจริต การจัดซื้อจัดหา

บริษัท จะมีหลักเกณฑ์และกฏระเบียบข้อบังคับการทำงานด้านการจัดซื้อจัดหา อย่างโปร่งใส
คัดเลือกและทำธุรกิจกับคู่ค้าอย่างมีจรรยาบรรณ มีคุณธรรม รับผิดชอบต่อสังคม
ดำเนินธุรกิจอย่างโปร่งใส ทั่งทางตรงและทางอ้อม ในส่วนของบรรจุภัณฑ์เพื่อความโปรงใส ในปี
2563 เราเริ่มมีการ E-Auction บรรจุภัณฑ์ที่มียอดซื้อสูง คู่ค้าที่ผ่านการคัดเลือกคุณภาพสินค้า
เพื่อทำการซื้อขาย
จะมีการจัดทำสัญญาลงนามยอมรับระเบียบปฏิบัติสำหรับคู่ค้าก่อนการทำธุรกิจร่วมกัน S&P Code Of
Conduct ForSuppliers บริษัทจะมีการประเมินคู่ค้าหลังการซื้อขายเป็นรายเดือน รายปี
เพื่อพัฒนาคู่ค้าให้มีคุณภาพสินค้าที่มีประสิทธภาพตามเกณฑ์มาตรฐานลดความเสี่ยงในการทำธุรกิจร่วมกัน

(5) บริหารคลังสินค้าอย่างมีประสิทธิภาพ

ในกระบวนการบริหารจัดการหน่วยงานจัดซื้อจัดหาและคลังสินค้า
ได้มีการจัดทำแผนงานร่วมกันเพื่อเป็นแนวทางในการบริหารและควบคุมกำกับดูแลสินค้า
ให้รองรับความต้องการใช้งานและการเจริญเติบโตของงานขาย
โดยจัดให้มีการประมาณการปริมาณสินค้าและวัตถุดิบที่ใช้งานประเภทต่าง ๆ
ให้สัมพันธ์กับความต้องการ สอดคล้องกับแผนการผลิต
การขายและการตลาดกำหนดวิธีจัดการบริหารคลังสินค้า สินค้าคงคลัง วิธีการจัดเก็บสต๊อค
วิธีการควบคุมการเบิกจ่าย อายุสินค้า รถขนส่ง และวิธีการจัดส่ง การส่งมอบสินค้าถึงจุดขาย
และลูกค้าภายนอก มีการจดบันทึกและติดตามประเมินผลซึ่งส่งผลดีต่อการบริหาร
และจัดการต้นทุนสินค้าในภาพรวม ลดการสูญเสียมีการประสานงานร่วมกับฝ่ายวิจัยพัฒนา
ฝ่ายการตลาด
เพื่อวางแผนในการจัดหาวัตถุดิบภาชนะและบรรจุภัณฑ์ที่ใช้ให้เหมาะสมกับภาวะกาลปัจจุบัน
มีแผนงานในการจัดการวัตถุดิบที่คุณสมบัติผันแปรผันผวน
หรือเปลี่ยนแปลงไปตามฤดูกาลโดยมีการกำหนดคุณสมบัติเฉพาะกาล และหาสินค้าทดแทน

ในปี 2563 บริษัทยังคงให้ความสำคัญอย่างต่อเนื่อง
ในเรื่องของการควบคุมมาตรฐานคุณภาพสินค้าความสะอาดความปลอดภัยความมีคุณค่าทางโภชนาการบริหารต้นทุน
การบริหารความเสี่ยงป้องกันการขาดสินค้า ทบทวน
และปรับปรุงกระบวนการจัดซื้อจัดหาการควบคุมคุณภาพระหว่างการจัดเก็บ การบริหารคลังสินค้า
การบริหารการจัดส่งขนส่ง การประเมินผลและติดตาม Supplier หรือคู่ค้า สินค้าและบริการดังนี้

-   พัฒนาการดำเนินงานของหน่วยงานจัดซื้อจัดหา และคลังสินค้า ให้มีความสอดคล้องกับมาตรฐาน
    ข้อ กำหนดทางกฎหมาย และทิศทางนโยบายและแผนงานกรอบใหญ่ของบริษัท

-   สื่อสารและให้ความรู้ด้านความปลอดภัย
    คุณภาพโภชนาการและสุขภาพแก่ผู้มีส่วนได้ส่วนเสียในธุรกิจของเอสแอนด์พีและพนักงานในองค์กร

-   พัฒนาเครือข่ายวิชาการและผู้เชี่ยวชาญ
    เพื่อความมั่นใจในการพัฒนามาตรฐานความปลอดภัยและคุณภาพอาหารนำมาตรฐานสากล
    และเทคโนโลยีมาช่วยในการพัฒนาและประยุกต์ใช้มาตรฐานความปลอดภัย

-   พัฒนาบุคลากรในทีมให้มีทักษะสามารถประเมินความเสี่ยง
    เพื่อความมั่นใจในการบริหารจัดการเชิงป้องกัน

-   พัฒนาเสริมประสิทธิภาพการบริหารงานจัดการระบบงานคลังสินค้า
    ในปัจจุบันและศึกษาควบคู่ไปกับการหาผู้เชี่ยวชาญและให้บริการด้าน Warehouse
    Management เพื่อเสริมประสิทธิภาพและบริหารต้นทุนการจัดการ

-   ทบทวนปรับปรุงระบบงาน จัดบุคลากรผู้รับผิดชอบให้รองรับงาน
    สามารถแก้ไขกรณีเกิดปัญหาให้งานด้านต่างๆให้มีกระบวนการที่สั้นกระชับรวดเร็ว

-   ทบทวนผู้ขายต้นทุนวัตถุดิบสินค้าการขนส่งและส่งมอบสินค้า ให้กับสาขาเบเกอรี่ชอพ
    โรงงานผลิต ที่ตั้งอยู่ในกรุงเทพ และต่างจังหวัดตามภูมิภาคต่าง ๆ

3. ปัจจัยความเสี่ยง

จากสภาพแวดล้อมอุตสาหกรรม ภาวะการแข่งขัน พฤติกรรมของผู้บริโภค
การเปิดเสรีทางการค้าและบริการ การก่อตั้งประชาคมเศรษฐกิจอาเซียน (AEC)
การพัฒนาของระบบสารสนเทศ การดำเนินงาน
กฎระเบียบและมาตรฐานที่มีการเปลี่ยนแปลงอย่างรวดเร็ว
ทำให้ปัจจัยและโอกาสการเกิดความเสี่ยงทั้งภายในและภายนอกของบริษัทมีเพิ่มสูงขึ้น
ทั้งนี้บริษัทให้ความสำคัญด้านการบริหารความเสี่ยงมาโดยตลอด
และได้จัดตั้งคณะกรรมการความเสี่ยงเมื่อวันที่ 28 กุมภาพันธ์ 2555 เพื่อกำหนดนโยบาย
แนวทางและการติดตาม รวมทั้งประเมินผลของการบริหารความเสี่ยง

คณะกรรมการบริหารความเสี่ยงได้ดำเนินการกำหนดนโยบาย
และพิจารณาการบริหารความเสี่ยงของทุกหน่วยงานในองค์กรตามความรับผิดชอบที่ได้รับมอบหมายจากคณะกรรมการบริษัท
ซึ่งรวมถึงการประเมินความเสี่ยงในโครงการสำคัญที่มีงบการลงทุนสูง
ก่อนนำเสนอต่อคณะกรรมการบริษัท ทั้งนี้
คณะกรรมการบริหารความเสี่ยงพิจารณาแล้วว่าปัจจัยความเสี่ยงหลักของบริษัทและแนวทางการบริหารมีดังต่อไปนี้

3.1 ความเสี่ยงด้านกลยุทธ์

การวางแผนกลยุทธ์เป็นเครื่องมือสำคัญในการกำหนดทิศทางการดำเนินงานเพื่อให้บริษัทสามารถดำเนินการได้สำเร็จตามวัตถุประสงค์และเป้าหมายที่กำหนด
คณะกรรมการบริษัทจึงกำหนดให้มีการจัดทำแผนกลยุทธ์และงบประมาณเพื่อกำหนดยุทธศาสตร์ในการดำเนินธุรกิจทั้งระยะสั้นและระยะยาว
โดยในการดำเนินงานได้มีการวิเคราะห์ความเป็นไปได้และปัจจัยที่ส่งผลกระทบต่อการดำเนินธุรกิจอันได้แก่
ปัจจัยภายใน ปัจจัยภายนอก พฤติกรรมของผู้บริโภคที่เปลี่ยนไป การที่เทคโนโลยี่ต่าง ๆ
มีการพัฒนาอย่างรวดเร็ว สภาพแวดล้อมทางเศรษฐกิจทั้งในและต่างประเทศ
(โดยเฉพาะประเทศที่บริษัทมีธุรกิจอยู่) ภาวะอุตสาหกรรม และคู่แข่งขัน
รวมทั้งการพิจารณาโอกาสในการขยายธุรกิจทั้งในและต่างประเทศ
ซึ่งปัจจุบันบริษัทได้จัดตั้งสำนักกลยุทธ์ที่มีหน้าที่ รับผิดชอบโดยตรง
คณะกรรมการบริหารความเสี่ยงมีหน้าที่พิจารณาและให้คำแนะนำต่อสำนักกลยุทธ์ในภาพรวม

3.2 ความเสี่ยงด้านปฏิบัติการ

ในขบวนการดำเนินการการปฏิบัติงานของแต่ละหน่วยงานในองค์กร
ถือเป็นปัจจัยหนึ่งที่สำคัญในการขับเคลื่อนให้บริษัทสามารถบรรลุเป้าหมายและวัตถุประสงค์ที่กำหนดได้
บริษัทมีการขยายธุรกิจมาโดยตลอดทั้งจำนวนสาขา และจุดให้บริการเพิ่มขึ้น
รวมทั้งเสนอผลิตภัณฑ์ใหม่และแตกแขนงธุรกิจ เช่น ร้านอาหารญี่ปุ่นโดยบริษัท
มีการจัดรับพนักงานเพิ่มอย่างต่อเนื่อง ดังนั้น
ในการดำเนินงานหากผู้ปฏิบัติงานไม่สามารถปฏิบัติงานได้ตามภารกิจที่กำหนดได้ก็จะส่งผลให้การขับเคลื่อนองค์กรเป็นไปอย่างเชื่องช้า
ขาดประสิทธิผล คณะกรรมการบริษัทและฝ่ายบริหาร ได้ตระหนักถึงปัจจัย ดังกล่าว
จึงได้จัดให้มีการฝึกอบรม เพื่อสร้างการรับรู้และเข้าใจให้แก่พนักงานแต่ละระดับชั้น
มีการจัดทำคู่มือ/แนวทางการปฏิบัติงาน สำหรับกิจกรรมที่สำคัญ
มีการแบ่งแยกหน้าที่งานเพื่อให้มีการสอบทานงานระหว่างกัน
มีการรายงานและติดตามอย่างเป็นระบบรวมทั้งพิจารณาแนวทางการพัฒนาวิธีการทำงานเพื่อให้เกิดประสิทธิภาพ
ความรวดเร็ว มีความถูกต้องและควบคุมต้นทุนทั้งการผลิต การบริหารและการให้บริการ
นอกจากนี้บริษัทได้จัดให้มีฝ่ายตรวจสอบภายในเพื่อทำหน้าที่ในการตรวจสอบและติดตาม ทั้งนี้
คณะกรรมการบริหารความเสี่ยงมีหน้าที่พิจารณาความเสี่ยงด้านปฏิบัติการทั้งระดับผลกระทบต่อองค์กรและโอกาสที่จะเกิดขึ้น
รวมถึงแนวทางป้องกันและบริหารความเสี่ยงนั้น ๆ

3.3 ความเสี่ยงด้านการเงิน

บริษัทมีการบริหารจัดการด้านการเงิน โดยคำนึงถึงความเสี่ยงด้านสภาพคล่อง (Liquidity
Risk) ด้านคู่ค้า (Credit Risk) และด้านตลาด เช่น
ความผันผวนของอัตราแลกเปลี่ยนหรือการปรับตัวของอัตราดอกเบี้ย (Market Risk) เป็นหลัก
ทั้งนี้ บริษัทมีการจัดทำประมาณการทางการเงิน แนวทางการบริหาร
การติดตามและกำหนดมาตรฐานต่าง ๆ เช่น สัดส่วนหนี้สินต่อทุน
ทรัพย์สินระยะสั้นหรือเงินสำรองอย่างชัดเจน เพื่อนำมาใช้ในการบริหารความเสี่ยงทางการเงิน
สำหรับความเสี่ยงของอัตราแลกเปลี่ยนนั้น
เนื่องจากการลงทุนในการเปิดสาขาต่างประเทศเป็นการลงทุนระยะยาว
รายได้และค่าใช้จ่ายจะอยู่ในเงินสกุลเดียวกันเป็นหลัก รวมถึงการจ่ายเงินปันผลไม่ได้เกิดขึ้นบ่อย
ดังนั้น บริษัทจึงยังไม่มีความจำเป็นที่จะต้องทำสัญญาซื้อขายเงินตราล่วงหน้า (Forward
Contract) ในขณะนี้

3.4 ความเสี่ยงด้านระบบเทคโนโลยีสารสนเทศ

บริษัทมีการขยายธุรกิจ อาทิ การเพิ่มจำนวนสาขา และจุดให้บริการ
ระบบเทคโนโลยีสารสนเทศจึงมีบทบาทสำคัญในการสนับสนุนการปฏิบัติงานของหน่วยงานต่างๆ
ในองค์กรให้มีประสิทธิภาพ การเชื่อมต่อระบบงานย่อยต่าง ๆ
ความปลอดภัยของข้อมูลและการเข้าถึงข้อมูลในระบบงาน
การส่งผ่านข้อมูลเพื่อช่วยสนับสนุนในการจัดทำรายงานต่าง ๆ
ให้หัวหน้าฝ่ายงานและผู้บริหารจะเป็นส่วนช่วยให้บริษัทมีการบริหารจัดการข้อมูลที่มีประสิทธิภาพ
บริษัทจึงได้กำหนดให้มีหน่วยงานเทคโนโลยีสารสนเทศเป็นหน่วยงานที่มีหน้าที่รับผิดชอบดูแลระบบงาน
และเสริมสร้างให้องค์กรมีความพร้อมในการรองรับนวัตกรรมใหม่ๆ ทางด้านเทคโนโลยี
มีการกำหนดให้มีการจัดทำแผนแม่บททางด้านเทคโนโลยีสารสนเทศ
เพื่อให้สอดรับกับแผนธุรกิจขององค์กร
มีการจัดทำแผนความมั่นคงปลอดภัยทางด้านเทคโนโลยีสารสนเทศ
เพื่อป้องกันข้อมูลจากการถูกโจมตีทางไซเบอร์ (Cyber Attack) แผนธุรกิจต่อเนื่อง
แผนสำรองฉุกเฉิน เพื่อช่วยในการสนับสนุนงานทางด้านเทคโนโลยีสารสนเทศ
มีการรายงานและติดตามการปฏิบัติตามแผนงานดังกล่าวข้างต้นให้ผู้บริหารรับทราบอย่างสม่ำเสมอ

นอกจากนั้น การเปลี่ยนแปลงและการพัฒนาของเทคโนโลยีดิจิตอล (Digital Technology) หรือ
สื่อสังคม (Social Media) ต่างๆ ทำให้บริษัทต้องมีการปรับเปลี่ยนให้ทันต่อสถานการณ์
และใช้โอกาสนี้ในการเพิ่มประสิทธิภาพในการให้บริการ
การสื่อสารกับลูกค้าและการเพิ่มช่องทางในการขยายธุรกิจโดยอาศัยเทคโนโลยีเข้ามาช่วย
รวมทั้งการรักษาข้อมูลส่วนตัวของลูกค้า ตาม พรบ. คุ้มครองข้อมูลส่วนบุคคล พ.ศ. 2562

3.5 ความเสี่ยงด้านภัยพิบัติทางธรรมชาติและการเมือง

บริษัทได้ตระหนักถึงภัยพิบัติทางธรรมชาติที่มีผลต่อการดำเนินธุรกิจปกติของบริษัท เช่น โรคระบาด
น้ำท่วม ความไม่สงบทางการเมือง เป็นต้น ในปี 2563 เกิดโรคระบาด Covid-19
บริษัทได้ปฏิบัติตามแนวทางการป้องกันของกระทรวงสาธารณสุขอย่างเคร่งครัด
และประกาศนโยบายแนวทางการปฏิบัติให้พนักงานทุกคนรับทราบ
พร้อมติดตามการปฏิบัติของพนักงานขณะอยู่ในพื่นที่
จากเหตุการณ์ดังกล่าวซึ่งเป็นความเสี่ยงที่ไม่สามารถควบคุมได้ ดังนั้น
บริษัทจึงได้เตรียมแผนการรองรับรวมทั้งการฝึกอบรมพนักงานในการรับมือกับภัยธรรมชาติต่าง ๆ
รวมทั้งภัยที่เกิดจากอุบัติเหตุหรือจากการกระทำของมนุษย์ เช่น ไฟไหม้ การประท้วงต่าง ๆ
โดยแผนรองรับดังกล่าวได้แบ่งเป็นระยะสั้นในกรณีที่เกิดเหตุฉุกเฉินและบริษัทจำเป็นต้องดำเนินการทางธุรกิจอย่างต่อเนื่อง
(Business Continuity Plan “BCP”) และแผนระยะปานกลางถึงระยะยาว
เพื่อระงับหรือบรรเทาเหตุการณ์เฉพาะหน้าตามเหตุการณ์นั้น ๆ
และให้มีผลกระทบกับการดำเนินธุรกิจให้น้อยที่สุด โดยแผน BCP
จะต้องได้รับการทบทวนจากคณะกรรมการบริหารความเสี่ยงเป็นระยะ ๆ
และหากมีเหตุการณ์ฉุกเฉินเกิดขึ้น
คณะกรรมการบริหารความเสี่ยงจะประเมินผลการบริหารความเสี่ยงกับเหตุการณ์นั้น ๆ
เพื่อหาแนวทางปรับปรุงแผนให้มีประสิทธิภาพยิ่งขึ้นในอนาคตนาคต

3.6 ความเสี่ยงอื่น ๆ

เนื่องจากบริษัทอยู่ในธุรกิจอาหารแบบครบวงจร คือเป็นทั้งผู้ผลิต ผู้จัดจำหน่าย บริหารจัดการร้าน
ดังนั้น จะมีความเสี่ยงบางประการที่อาจเกิดขึ้นได้ตลอดเวลาเป็นปกติ
และเป็นความเสี่ยงโดยตรงของธุรกิจอุตสาหกรรมประเภทนี้ (Industry Specific Risk)
คือทั้งในเรื่องภาวะการแข่งขันสูง ความผันผวนของราคาวัตถุดิบ การขาดแคลนแรงงาน
การเปลี่ยนแปลงกฎระเบียบหรือมาตรฐานของหน่วยงานภาครัฐ เช่น
สำนักงานคณะกรรมการอาหารและยา (อ.ย.) หรือภาคเอกชน เช่น HACCP, GMP
รวมทั้งการเปลี่ยนแปลงพฤติกรรมของผู้บริโภค เช่น ให้ความสำคัญด้านสุขภาพมากขึ้น (Health
Conscious) หรือการใช้ Social Media และ Digital Technology ในชีวิตประจำวัน
ซึ่งฝ่ายบริหารจัดการจะมีระบบ แนวทางในการบริหารและควบคุมความเสี่ยงเหล่านี้
หากเรื่องใดมีแนวโน้มที่จะส่งผลกระทบต่อธุรกิจมากขึ้นอย่างมีนัยสำคัญ
คณะกรรมการบริหารความเสี่ยงก็จะเข้ามาร่วมให้คำปรึกษา

4. ทรัพย์สินที่ใช้ในการประกอบธุรกิจ :

4.1 ทรัพย์สินถาวร

บริษัทฯ และบริษัทย่อยมีทรัพย์สินที่เป็นที่ดินและอาคารใช้เป็นสำนักงาน และโรงงาน
มีมูลค่าทางบัญชีสุทธิ ณ วันที่ 31 ธันวาคม 2563 มีรายละเอียดสรุปได้ดังนี้

+------------------------------------------+-----------+----------+---+---+
| ที่ดินและอาคาร                              | ลักษ       | มูล       |   |   |
|                                          | ณะกรรมสิทธิ์ | ค่าตามบัญชี |   |   |
|                                          |           | (ล้านบาท) |   |   |
+==========================================+===========+==========+===+===+
| ที่ดิน 3 แปลง รวมเนื้อที่ 109 ตารางวา           | เจ้าของ    | 7.88     |   |   |
|                                          |           |          |   |   |
| เลขที่ 457-457/6 ซอยสุขุมวิท 55 ถนนสุขุมวิท      |           |          |   |   |
|                                          |           |          |   |   |
| แขวงคลองตันเหนือ เขตวัฒนา                   |           |          |   |   |
|                                          |           |          |   |   |
| กรุงเทพมหานคร                             |           |          |   |   |
+------------------------------------------+-----------+----------+---+---+
| ที่ดิน 16 แปลง รวมเนื้อที่ 7 ไร่ 93 ตารางวา      | เจ้าของและ | 21.10    |   |   |
|                                          | สิทธิการเช่า |          |   |   |
| เลขที่ 2-2/1 ซอยสุขุมวิท 62 แยก 3             |           |          |   |   |
|                                          |           |          |   |   |
| แขวงบางจาก เขตพระโขนง                    |           |          |   |   |
|                                          |           |          |   |   |
| กรุงเทพมหานคร                             |           |          |   |   |
+------------------------------------------+-----------+----------+---+---+
| ที่ดิน 1 แปลง รวมเนื้อที่ 147 ตารางวา           | เจ้าของ    | 5.59     |   |   |
|                                          |           |          |   |   |
| ซอยสุขุมวิท 62 แยก 3 แขวงบางจาก             |           |          |   |   |
|                                          |           |          |   |   |
| เขตพระโขนง กรุงเทพมหานคร                  |           |          |   |   |
+------------------------------------------+-----------+----------+---+---+
| ที่ดิน 4 แปลง รวมเนื้อที่ 88 ตารางวา            | เจ้าของ    | 14.96    |   |   |
|                                          |           |          |   |   |
| เลขที่ 335 ถนนบอนด์สตรีท ตำบลบางพูด           |           |          |   |   |
|                                          |           |          |   |   |
| อำเภอปากเกร็ด จังหวัดนนทบุรี                  |           |          |   |   |
+------------------------------------------+-----------+----------+---+---+
| ที่ดิน 1 แปลง เนื้อที่ 2 ไร่ 2 งาน 95 ตารางวา    | เจ้าของ    | 17.93    |   |   |
|                                          |           |          |   |   |
| นิคมอุตสาหกรรมลาดกระบัง เลขที่ 65/5 หมู่ที่ 4     |           |          |   |   |
|                                          |           |          |   |   |
| แขวงลำปลาทิว เขตลาดกระบัง                  |           |          |   |   |
|                                          |           |          |   |   |
| กรุงเทพมหานคร                             |           |          |   |   |
+------------------------------------------+-----------+----------+---+---+
| ที่ดิน 1 แปลง เนื้อที่ 2 ไร่ 3 งาน 95 ตารางวา    | เจ้าของ    | 20.00    |   |   |
|                                          |           |          |   |   |
| นิคมอุตสาหกรรมลาดกระบัง เลขที่ 65/4 หมู่ที่ 4     |           |          |   |   |
|                                          |           |          |   |   |
| แขวงลำปลาทิว เขตลาดกระบัง                  |           |          |   |   |
|                                          |           |          |   |   |
| กรุงเทพมหานคร                             |           |          |   |   |
+------------------------------------------+-----------+----------+---+---+
| ที่ดิน 1 แปลง เนื้อที่ 38 ไร่ 3 งาน 46 ตารางวา   | เจ้าของ    | 142.60   |   |   |
|                                          |           |          |   |   |
| เลขที่ 86 หมู่ 4 ถนนบางนา-ตราด กม. 23.5      |           |          |   |   |
|                                          |           |          |   |   |
| ตำบลบางเสาธง อำเภอบางเสาธง               |           |          |   |   |
|                                          |           |          |   |   |
| จังหวัดสมุทรปราการ                          |           |          |   |   |
+------------------------------------------+-----------+----------+---+---+
| ที่ดิน 3 แปลง 3 คูหา เนื้อที่ 80 ตารางวา         | เจ้าของ    | 0.57     |   |   |
|                                          |           |          |   |   |
| เลขที่ 75/51-53 หมู่ 6 ตำบลรัษฎา              |           |          |   |   |
|                                          |           |          |   |   |
| อำเภอเมืองภูเก็ต จังหวัดภูเก็ต                  |           |          |   |   |
+------------------------------------------+-----------+----------+---+---+
| ที่ดิน 3 แปลง 3 คูหา เนื้อที่ 97 ตารางวา         | เจ้าของ    | 7.13     |   |   |
|                                          |           |          |   |   |
| เลขที่ 300/9 ถนนมณีนพรัตน์ ตำบลศรีภูมิ           |           |          |   |   |
|                                          |           |          |   |   |
| อำเภอเมืองเชียงใหม่ จังหวัดเชียงใหม่            |           |          |   |   |
+------------------------------------------+-----------+----------+---+---+
| ที่ดิน 3 แปลง เนื้อที่ 3 ไร่                     | เจ้าของ    | 23.30    |   |   |
|                                          |           |          |   |   |
| ถนนกรุงเทพกรีฑา แขวงสะพานสูง                |           |          |   |   |
|                                          |           |          |   |   |
| เขตสะพานสูง กรุงเทพมหานคร                  |           |          |   |   |
+------------------------------------------+-----------+----------+---+---+
| ที่ดิน 1 แปลง เนื้อที่ 3 ไร่ 2 งาน 48 ตารางวา    | เจ้าของ    | 18.43    |   |   |
|                                          |           |          |   |   |
| เลขที่ 81 หมู่ 4 ตำบลบ้านกลาง                 |           |          |   |   |
|                                          |           |          |   |   |
| อำเภอเมืองลำพูน จังหวัดลำพูน                  |           |          |   |   |
+------------------------------------------+-----------+----------+---+---+
| ที่ดิน 9 แปลง รวมเนื้อที่ 12 ไร่ - งาน 11        | เจ้าของ    | 195.00   |   |   |
| ตารางวา                                  |           |          |   |   |
|                                          |           |          |   |   |
| พร้อมอาคาร เลขที่ 31/4 หมู่ 3 ถนนบางนา-ตราด   |           |          |   |   |
| กม.23                                    |           |          |   |   |
|                                          |           |          |   |   |
| ตำบลบางเสาธง อำเภอบางเสาธง               |           |          |   |   |
|                                          |           |          |   |   |
| จังหวัดสมุทรปราการ                          |           |          |   |   |
+------------------------------------------+-----------+----------+---+---+
| อาคารสำนักงานใหญ่ 7 คูหา 5 ชั้น               | เจ้าของ    | 0.00     |   |   |
|                                          |           |          |   |   |
| เลขที่ 457-457/6 ซอยสุขุมวิท 55 ถนนสุขุมวิท      |           |          |   |   |
|                                          |           |          |   |   |
| แขวงคลองตันเหนือ เขตวัฒนา                   |           |          |   |   |
|                                          |           |          |   |   |
| กรุงเทพมหานคร                             |           |          |   |   |
+------------------------------------------+-----------+----------+---+---+
| อาคารโรงงานเบเกอรี่ สุขุมวิท 62               | เจ้าของ    | 0.06     |   |   |
|                                          |           |          |   |   |
| เลขที่ 2-2/1 ซอยสุขุมวิท 62 แยก 3             |           |          |   |   |
| แขวงพระโขนงใต้                            |           |          |   |   |
|                                          |           |          |   |   |
| เขตพระโขนง กรุงเทพมหานคร                  |           |          |   |   |
+------------------------------------------+-----------+----------+---+---+
| อาคารสำนักงาน ร้านอาหาร สาขาเมืองทอง สูง 6   | เจ้าของ    | 0.00     |   |   |
| ชั้น                                       |           |          |   |   |
|                                          |           |          |   |   |
| เลขที่ 335 ถนนบอนด์สตรีท ตำบลบางพูด           |           |          |   |   |
|                                          |           |          |   |   |
| อำเภอปากเกร็ด จังหวัดนนทบุรี                  |           |          |   |   |
+------------------------------------------+-----------+----------+---+---+
| อาคารโรงงานไส้กรอก ครัวกลาง เส้นพลาสต้า 2 ชั้น | เจ้าของ    | 13.64    |   |   |
| 3 หลัง                                    |           |          |   |   |
|                                          |           |          |   |   |
| นิคมอุตสาหกรรมลาดกระบัง เลขที่ 65/5 หมู่ที่ 4     |           |          |   |   |
|                                          |           |          |   |   |
| แขวงลำปลาทิว เขตลาดกระบัง                  |           |          |   |   |
|                                          |           |          |   |   |
| กรุงเทพมหานคร                             |           |          |   |   |
+------------------------------------------+-----------+----------+---+---+
| อาคารโรงงานถนนบางนา-ตราด กม.23.5         | เจ้าของ    | 9.50     |   |   |
|                                          |           |          |   |   |
| เลขที่ 86 หมู่ 4 ถนนบางนา-ตราด กม. 23.5      |           |          |   |   |
|                                          |           |          |   |   |
| ตำบลบางเสาธง อำเภอบางเสาธง               |           |          |   |   |
|                                          |           |          |   |   |
| จังหวัดสมุทรปราการ                          |           |          |   |   |
+------------------------------------------+-----------+----------+---+---+
| อาคารโรงงานทำเบเกอรี่ภูเก็ต                  | เจ้าของ    | 0.22     |   |   |
|                                          |           |          |   |   |
| เลขที่ 75/51-53 หมู่ 6 ตำบลรัษฎา              |           |          |   |   |
|                                          |           |          |   |   |
| อำเภอเมืองภูเก็ต จังหวัดภูเก็ต                  |           |          |   |   |
+------------------------------------------+-----------+----------+---+---+
| ร้านอาหาร สาขา บางพลี                      | เจ้าของ    | 0.96     |   |   |
|                                          |           |          |   |   |
| เลขที่ 86/1 หมู่ 4 ถนนบางนา-ตราด กม. 23.5    |           |          |   |   |
|                                          |           |          |   |   |
| ตำบลบางเสาธง อำเภอบางเสาธง               |           |          |   |   |
|                                          |           |          |   |   |
| จังหวัดสมุทรปราการ                          |           |          |   |   |
+------------------------------------------+-----------+----------+---+---+
| อาคารสำนักงาน ร้านอาหาร สาขาช้างเผือก        | เจ้าของ    | 0.45     |   |   |
|                                          |           |          |   |   |
| เลขที่ 300/9 ถนนมณีนพรัตน์                    |           |          |   |   |
|                                          |           |          |   |   |
| ตำบลศรีภูมิ อำเภอเมืองเชียงใหม่                |           |          |   |   |
|                                          |           |          |   |   |
| จังหวัดเชียงใหม่                             |           |          |   |   |
+------------------------------------------+-----------+----------+---+---+
| อาคารโรงงาน จำนวน 2 หลัง                  | เจ้าของ    | 9.06     |   |   |
|                                          |           |          |   |   |
| นิคมอุตสาหกรรมลำพูน เลขที่ 81 หมู่ 4            |           |          |   |   |
|                                          |           |          |   |   |
| ตำบลบ้านกลาง อำเภอเมืองลำพูน                |           |          |   |   |
|                                          |           |          |   |   |
| จังหวัดลำพูน                                |           |          |   |   |
+------------------------------------------+-----------+----------+---+---+
|                                          |           |          |   |   |
+------------------------------------------+-----------+----------+---+---+
| หมายเหตุ : * บริษัท ไม่มีภาระผูกพันใด ๆ         |           |          |   |   |
+------------------------------------------+-----------+----------+---+---+

2.  พื้นที่เช่าดำเนินงาน

พื้นที่การดำเนินงานของกิจการร้านอาหารและร้านเบเกอรี่ของ S&P
ส่วนใหญ่จะทำสัญญาเช่าระยะเวลาสั้น 3 ปี เพื่อลดภาระการผูกพันและเงินลงทุนที่ค่อนข้างสูง
เนื่องจากความผันแปรของสภาพเศรษฐกิจและการค้าที่เปลี่ยนแปลงรวดเร็วมาก อย่างไรก็ตาม
มีร้านอาหารบางสาขาจะเป็นการเช่าพื้นที่ระยะยาวภายในอาคารและศูนย์การค้า
มีมูลค่าสินทรัพย์ที่รวมส่วนปรับปรุงแล้ว ณ วันที่ 31 ธันวาคม 2563 สรุปได้ดังนี้

+---------------------------+--------------------------+---------------+
| สาขา                      | ระยะเวลาเช่า              | มูลค่าตามบัญชี    |
|                           |                          | (ล้านบาท)      |
+===========================+==========================+===============+
| เซ็นทรัล บางนา              | เช่าระยะเวลา 30 ปี         | 1.64          |
|                           |                          |               |
| ศูนย์การค้าเซ็นทรัลบางนา       | สิ้นสุดปี 2566               |               |
|                           |                          |               |
| เนื้อที่ 381 ตรม.             |                          |               |
+---------------------------+--------------------------+---------------+
| อาร์ซีเอ                    | เช่าระยะเวลา 11 ปี 5 เดือน  | 0.00          |
|                           |                          |               |
| ศูนย์การค้ารอยัลซิตี้ อเวนิว      | สิ้นสุดปี 2563               |               |
| อาคารแถว 4.5 ชั้น           |                          |               |
|                           |                          |               |
| บล็อก ซี (3 คูหา)            |                          |               |
|                           |                          |               |
| เนื้อที่ 649.68 ตรม.          |                          |               |
+---------------------------+--------------------------+---------------+
| เฉลิมกรุง                   | เช่าระยะเวลา 30 ปี         | 2.00          |
|                           |                          |               |
| โรงภาพยนต์เฉลิมกรุง          | สิ้นสุดปี 2563               |               |
|                           |                          |               |
| เนื้อที่ 387 ตรม.             |                          |               |
+---------------------------+--------------------------+---------------+
| ไดอาน่า หาดใหญ่             | เช่าระยะเวลา 13 ปี 11 เดือน | 1.00          |
|                           |                          |               |
| ห้างสรรพสินค้าไดอาน่า หาดใหญ่  | สิ้นสุดปี 2565               |               |
|                           |                          |               |
| เนื้อที่ 310 ตรม.             |                          |               |
+---------------------------+--------------------------+---------------+
| มาบุญครองเซ็นเตอร์           | เช่าระยะเวลา 10 ปี         | 0.00          |
|                           |                          |               |
| อาคาร เอ็ม บี เค เซ็นเตอร์    | สิ้นสุดปี 2563               |               |
|                           |                          |               |
| เนื้อที่ 40.67 ตรม.           |                          |               |
+---------------------------+--------------------------+---------------+
| เดอะมอลล์ โคราช            | เช่าระยะเวลา 26 ปี         | 4.05          |
|                           |                          |               |
| ห้างสรรพสินค้าเดอะมอลล์ โคราช | สิ้นสุดปี 2570               |               |
|                           |                          |               |
| เนื้อที่ 225 ตรม.             |                          |               |
+---------------------------+--------------------------+---------------+
| อาคารโรงงานเบเกอรี่ สุขุมวิท   | สิทธิการเช่าที่ดิน             | 4.62          |
| 62                        |                          |               |
|                           | สิ้นสุดปี 2578               |               |
| เลขที่ 2-2/1 ซอยสุขุมวิท 62    |                          |               |
| แยก 3                     |                          |               |
|                           |                          |               |
| แขวงพระโขนงเหนือ           |                          |               |
| เขตพระโขนง                |                          |               |
|                           |                          |               |
| กรุงเทพมหานคร              |                          |               |
+---------------------------+--------------------------+---------------+
| สุวรรณภูมิ 1                 | เช่าระยะเวลา 4 ปี          | 0.00          |
|                           |                          |               |
| อาคารผู้โดยสาร              | สิ้นสุดปี 2563               |               |
| ท่าอากาศยานสุวรรณภูมิ         |                          |               |
|                           |                          |               |
| พื้นที่หมายเลข 3.25 ชั้น 3      |                          |               |
|                           |                          |               |
| เนื้อที่ 200.00 ตรม.          |                          |               |
+---------------------------+--------------------------+---------------+
| สุวรรณภูมิ 2                 | เช่าระยะเวลา 4 ปี          | 0.00          |
|                           |                          |               |
| อาคารผู้โดยสาร              | สิ้นสุดปี 2563               |               |
| ท่าอากาศยานสุวรรณภูมิ         |                          |               |
|                           |                          |               |
| พื้นที่หมายเลข 3.18 และ 3.42B |                          |               |
| ชั้น 3                      |                          |               |
|                           |                          |               |
| เนื้อที่ 165.00 ตรม.          |                          |               |
+---------------------------+--------------------------+---------------+
| Blue Cup สุวรรณภูมิ          | เช่าระยะเวลา 4 ปี          | 0.00          |
|                           |                          |               |
| อาคารผู้โดยสาร              | สิ้นสุดปี 2563               |               |
| ท่าอากาศยานสุวรรณภูมิ         |                          |               |
|                           |                          |               |
| พื้นที่หมายเลข 3.42A ชั้น 3     |                          |               |
|                           |                          |               |
| เนื้อที่ 50.00 ตรม.           |                          |               |
+---------------------------+--------------------------+---------------+
| ร้านไมเซน สาขาเอ็มควอเทียร์   | บริษัท เอส แอนด์ พี          | 6.24          |
|                           | อินเตอร์เนชั่นแนลฟูดส์ จำกัด    |               |
| ศูนย์การค้า เอ็มควอเทียร์       | (บริษัทย่อย)                |               |
|                           |                          |               |
| เนื้อที่ 206 ตรม.             | เช่าระยะเวลา 10 ปี         |               |
|                           |                          |               |
|                           | สิ้นสุดปี 2568               |               |
+---------------------------+--------------------------+---------------+

สำหรับเครื่องจักรและอุปกรณ์การดำเนินงานที่ใช้ผลิตสินค้าของบริษัทจะมีขนาดเล็กจนถึงปานกลางมีมูลค่าสินทรัพย์รวม
ณ 31 ธันวาคม 2563 ดังนี้

+----------------------------------------+-----------------------------+
| เครื่องจักรและอุปกรณ์                       | มูลค่าตามบัญชี                  |
|                                        |                             |
|                                        | (ล้านบาท)                    |
+----------------------------------------+-----------------------------+
| เครื่องจักรและอุปกรณ์                       | 182.25                      |
+----------------------------------------+-----------------------------+
| เครื่องตกแต่งและอุปกรณ์                     | 514.67                      |
+----------------------------------------+-----------------------------+

4.3 นโยบายการลงทุนในบริษัทย่อยและบริษัทร่วม:

ณ วันที่ 31 ธันวาคม 2563 บริษัทฯ มีเงินลงทุนในบริษัทย่อยและบริษัทร่วมที่ยังเปิดดำเนินงานอยู่
ซึ่งประกอบธุรกิจต่าง ๆ ที่จะเกี่ยวเนื่องกับธุรกิจอาหารเป็นส่วนใหญ่ มีมูลค่ารวมประมาณ 261
ล้านบาท คิดเป็นสัดส่วนเงินลงทุนในบริษัทย่อยและบริษัทร่วมประมาณร้อยละ 5.27 ของสินทรัพย์รวม
ทั้งนี้
นโยบายด้านการลงทุนในบริษัทย่อยและบริษัทร่วมจะพิจารณาจากภาวะเศรษฐกิจและจำกัดเฉพาะธุรกิจเกี่ยวเนื่องกับผลิตภัณฑ์หรือบริการของบริษัท
ซึ่งหากมี ธุรกิจใดที่น่าสนใจและมีผลตอบแทนที่ดีบริษัทฯ ก็อาจจะพิจารณาเข้าไปลงทุน
โดยการเข้าลงทุนดังกล่าวต้องผ่านการพิจารณาจากคณะกรรมการบริษัทเป็นสำคัญสำหรับนโยบายการบริหารงานในบริษัทย่อยและบริษัทร่วมบริษัทจะส่งกรรมการที่เป็นตัวแทนของบริษัทเข้าร่วมบริหารงานตามสัดส่วนที่บริษัทถืออยู่
เพื่อกำหนดนโยบายที่สำคัญ
และควบคุมการดำเนินธุรกิจของบริษัทย่อยและบริษัทร่วมให้ถูกต้องเหมาะสมเป็นไปตามนโยบายของคณะกรรมการบริษัท

5. ข้อพิพาททางกฎหมาย

ปัจจุบันบริษัท ไม่มีคดีหรือข้อพิพาทใด ๆ
ที่อาจมีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ 5 ของส่วนผู้ถือหุ้น
หรือคดีที่กระทบต่อการดำเนินธุรกิจอย่างมีนัยสำคัญ
หรือคดีที่มิได้เกิดจากการประกอบธุรกิจโดยปกติของบริษัท

6. ข้อมูลทั่วไปและข้อมูลสำคัญอื่น

ข้อมูลทั่วไป

ชื่อบริษัท บริษัท เอส แอนด์ พี ซินดิเคท จำกัด (มหาชน)

  ประกอบธุรกิจหลักประเภท เครือร้านอาหารและเบเกอรี่ ผู้ผลิตเค้ก ขนมปัง ขนมอบ ขนมไทย
  ผลิตภัณฑ์อาหารและเบเกอรี่สำเร็จรูปแช่แข็ง บริการส่งอาหารถึงบ้าน บริการจัดเลี้ยงนอกสถานที่
  บริหารและลงทุนเปิดร้านอาหารไทยในต่างประเทศ

  ทุนจดทะเบียน 490,408,365 บาท (สี่ร้อยเก้าสิบล้านสี่แสนแปดพันสามร้อยหกสิบห้าบาทถ้วน)

  ทุนจดทะเบียนชำระแล้ว 490,408,365 บาท
  (สี่ร้อยเก้าสิบล้านสี่แสนแปดพันสามร้อยหกสิบห้าบาทถ้วน)

  ประกอบด้วยหุ้นสามัญจำนวน 490,408,365 หุ้น มูลค่าหุ้นที่ตราไว้หุ้นละ 1 บาท

  ที่ตั้งสำนักงานใหญ่ เลขที่ 2034/100-103, 106-107 ชั้น 23-24 อาคารอิตัลไทย ทาวเวอร์

  ถนนเพชรบุรีตัดใหม่ แขวงบางกะปิ เขตห้วยขวาง

  กรุงเทพมหานคร 10310

เลขทะเบียนบริษัท 0107537001170 (เดิมเลขที่ บมจ. 364)

โทรศัพท์ (02) 785-4000

โทรสาร (02) 785-4040

อีเมล์ presidentoffice@snpfood.com

โฮมเพจบริษัท www.snpfood.com

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด (TSD)

  เลขที่ 93 อาคารตลาดหลักทรัพย์แห่งประเทศไทย

  ถนนรัชดาภิเษก แขวงดินแดง เขตดินแดง

  กรุงเทพมหานคร 10400

  โทรศัพท์ (02) 009-9000 โทรสาร (02) 009-9991

ผู้ตรวจสอบบัญชี บริษัท ดีลอยท์ ทู้ช โธมัทสุ ไชยยศ จำกัด

  11/1 อาคารเอไอเอ สาทร ทาวเวอร์ ชั้นที่ 23-27 ถนนสาทรใต้

  แขวงยานนาวา เขตสาทร กรุงเทพมหานคร 10120

  โทรศัพท์ (02) 034-0000 โทรสาร (02) 034-0100

รายละเอียดของบริษัทย่อยและบริษัทร่วมที่บริษัทถือหุ้นตั้งแต่ร้อยละ 10
ขึ้นไปของจำนวนหุ้นที่ออกจำหน่ายได้แล้วทั้งหมดโปรดดูรายละเอียดในหัวข้อ “โครงสร้างกลุ่มบริษัท
เอส แอนด์ พี”